പ്രണയത്തിന്റെയും ലൈംഗികതയുടെയും കോണികൾ | Cinema Paradiso Club\nമലയാളസിനിമയിൽ ഇഷ്ടമുള്ള ചില കോണിരംഗങ്ങൾ ഉണ്ട്. ഒന്ന്, മലയാറ്റൂരിന്റെ യക്ഷി എന്ന നോവലിന്റെ സിനിമാപാoത്തിലാണ്.\nഇംപൊട്ടന്റ് ആയ നായകന് സ്വന്തം ഭാര്യയുമായി ശാരീരികമായി ബന്ധപ്പെടാൻ സാധിക്കുന്നില്ല. ആസിഡ് വീണ് പൊള്ളിയ സ്വന്തം മുഖം അയാൾക്ക് നൽകിയ ആത്മവിശ്വാസക്കുറവും ഇതിനോടൊപ്പമയാളെ വലയ്ക്കുന്നുണ്ട്. അയാൾ ആവർത്തിച്ചു കാണുന്ന ഒരു സ്വപ്നമുണ്ട് സിനിമയിൽ. തന്റെ സുന്ദരിയും യൗവനയുക്തയുമായ ഭാര്യ, ഒരു കോണിയുടെ മുകളിൽ നിന്നയാളെ കാമാധിക്യത്തോടെ ക്ഷണിക്കുന്നു. കോണിയുടെ പടവുകളിൽ സാലഭഞ്ജികമാരെ ഓർമ്മിപ്പിക്കുന്ന യുവതികളയാൾക്ക് ആശംസകൾനേരുന്നു. കാമാസക്തനായി പടികൾ കയറുന്ന അയാൾ അവസാനത്തെ പടവു കയറും മുൻപ് താഴെയ്ക്ക് മറിഞ്ഞുവീഴുന്നു.\nമലയാളത്തിലെ ആദ്യത്തെ സൈക്കോളജിക്കൽ ത്രില്ലർ ആയിരുന്നു യക്ഷി . കോണി എന്ന ദൃശ്യത്തിലൂടെ പടവുകൾ കയറാനാവാതെ മറിഞ്ഞുവീഴുന്ന ഭർത്താവിന്റെ സെക്ഷ്വൽ ഇംപൊട്ടൻസിനെ അവതരിപ്പിക്കാൻ സിനിമക്ക് സാധിക്കുന്നു.\nരണ്ടാമത്തെ രംഗം മായാനദിയിൽ അപർണ്ണ കോണിയിറങ്ങി വരുന്ന രംഗമാണ്. മാത്തനുമായി ഉമ്മവെയ്ക്കുന്നതിനിടെ, അതു പൂർത്തിയാക്കാനനുവദിക്കാതെ കടക്കാരൻ അവരെ പുറത്തിറക്കിവിട്ടപ്പോൾ, പകുതിയിലവസാനിപ്പിച്ച ഒരുമ്മയുടെ ബാക്കിവന്ന ചിരിയോടെ അപർണ്ണ കോണിയിറങ്ങിവരുന്ന രംഗം . ഇത്രയും പറഞ്ഞത് കോണി ലൈംഗികതയുടെ മനോഹരമായ ദൃശ്യസാധ്യതയാണെന്ന് പറയാൻവേണ്ടി മാത്രമാണ്.\nമഹേഷിന്റെ പ്രതികാരത്തിലുമുണ്ട് ഇതേ കോണികൾ. ഇതേ പടവുകൾ . ഇതേ കയറ്റങ്ങളുമിറക്കങ്ങളും.\nമഹേഷ് തനിക്കു ചുറ്റുമുള്ള ലോകത്തെ കാണുന്നത് എപ്പോഴും ഒരു കയറ്റത്തിൽ നിന്നു കൊണ്ടാണ്. ഒന്നുകിൽ തന്റെ വീട്ടിലേക്കുള്ള പടവുകൾക്ക് മുകളിൽ നിന്ന് താഴേക്ക് . അല്ലെങ്കിൽ തന്റെ 'ഭാവന' സ്റ്റുഡിയോയുടെ ഒരുനില മുകളിലെ കെട്ടിടത്തിന്റെ വരാന്തയിൽ നിന്ന് താഴേക്ക്.\nഅയാളുടെ നോട്ടങ്ങൾ എപ്പോഴും മുകളിൽ നിന്ന് താഴേക്കാണ്. ഇടുക്കി എന്ന ഗാനത്തിന്റെ രംഗങ്ങളിൽ ഒരു വിവാഹച്ചടങ്ങിന്റെ ഫോട്ടോ എടുക്കുന്ന മഹേഷിനെ കാണാം. വരനും വധുവും ഒരു ചെറിയ മൺപടവുകൾ കയറുന്നതു കാണുമ്പോൾ, അടുത്തുനിൽക്കുന്നവരെയെല്ലാം തട്ടിമാറ്റിച്ചെന്ന് മഹേഷ് വധൂവരന്മാർ ഒന്നിച്ച് പടികൾ കയറുന്നതിന്റെ പടമെടുക്കുന്നു. അയാളുടെ കണ്ണിൽ ഒരു ഫോട്ടോയെടുക്കാൻ പറ്റിയ മികച്ച മൊമന്റ് ആയിരുന്നിരിക്കണം അത്.\nഅയാളുടെയും സൗമ്യയുടെയും പ്രണയകാലങ്ങളിൽ ആത്മവിശ്വാസത്തോടെ മഹേഷ് സ്റ്റുഡിയോയിലേയ്ക്കുള്ള പടവുകൾ ഓടിക്കയറുന്നുണ്ട്. കയറ്റത്തിന്റെ പാതിവഴിയിൽ സൗമ്യയെ താഴോട്ട് തിരിഞ്ഞുനോക്കുന്നുണ്ട്. പക്ഷേ സൗമ്യയെ നഷ്ടപ്പെട്ട മഹേഷിനെ സിനിമ കാണിക്കുന്നത് പടികളുടെ താഴെ നിൽക്കുന്നതായാണ്.\nവിവാഹസദ്യയുണ്ട ശേഷം കൈകഴുകാൻ വന്ന സൗമ്യ കാണുന്നത് ഒരുപാട് താഴെ നിന്ന് തന്നെ നോക്കുന്ന മഹേഷിനെയാണ്. സൗമ്യയുടെ വിവാഹം കഴിഞ്ഞയന്ന് തന്റെ വീട്ടിൽ തിരിച്ചുവന്നശേഷം രഹസ്യമായി പൊട്ടിക്കരയുന്ന മഹേഷ് പിന്നീട് മുഖംതുടച്ച് സ്റ്റുഡിയോയിൽ പോകാൻ ഇറങ്ങുന്നു. പക്ഷേ മഴ കഴിഞ്ഞ് പോകാമെന്ന് പറഞ്ഞ് ചാച്ചനയാളെ തടയുന്നു. മഴ പെയ്യുന്നതും നോക്കി ഉമ്മറത്തിരിക്കുമ്പോൾ മഹേഷ് സൗമ്യയെ ഓർക്കുന്നു. അയാളുടെ വിരഹത്തിന് അനുയോജ്യമായ ബാക്ഗ്രൗണ്ട് മ്യൂസിക്കിനും പഴയൊരു മഴയുടെ പശ്ചാത്തലത്തിനുമിടയിലൂടെ സൗമ്യ കറുത്തകുട ചൂടിക്കൊണ്ട് പള്ളിയിലേക്കുള്ള പടികൾ കയറുമ്പോൾ, എതിർദിശയിലൂടെ കുടക്കീഴിൽ ഇറങ്ങിവരുന്ന മഹേഷും ചാച്ചനും. ഈ രംഗത്തിലും സൗമ്യ പടികൾ കയറുമ്പോൾ അവൾക്ക് സമാന്തരമായി അയാൾ പടവുകൾ ഇറങ്ങുകയാണ് ചെയ്യുന്നത്.\nസൗമ്യയെ നഷ്ടമായ ശേഷം അയാളുടെ പടവുകളിൽ അയാൾ ഒറ്റയ്ക്കായിരുന്നു. അയാളുടെ വീട്ടിലേക്കുള്ള പടവുകളിൽ ദൂരേയ്ക്ക് നോക്കിയിരിക്കുമ്പോൾ അയാളുടെ വളർത്തുപട്ടി മാത്രം ആ പടവുകളിലൂടെ ഓടിക്കളിക്കുന്നു. 'നൈസായിട്ട് ഒഴിവാക്കിക്കളഞ്ഞല്ലേ' എന്ന് സൗമ്യയോട് ചോദിച്ചശേഷം മഹേഷ് നേരെചെന്നത് ഈ പട്ടിയ്ക്ക് ഭക്ഷണം കൊടുക്കാനായിരുന്നുവല്ലോ.\nതന്റെ സ്റ്റുഡിയോയിലേക്കുള്ള പടികൾ കയറുന്ന മഹേഷിന് പിന്നീടൊരിക്കലും പഴയ വേഗമില്ല. അയാൾ ക്ഷീണിച്ചിട്ടുണ്ട്. ജിംസന്റെ പ്രഹരത്തേക്കാൾ വലിയൊരു പ്രഹരം കൊണ്ടയാളുടെ ഉള്ള് ഉലഞ്ഞിരിക്കുന്നു. ക്ഷീണിച്ചും പതുക്കെയിടക്കിടെ നിന്നും, അയാൾ തന്റെയിടത്തിലേയ്ക്ക് കയറുന്നു. അവിടെ നിന്നയാൾ പകലുകളിലും രാത്രികളിലും ഒന്നിനുമല്ലാതെ താഴെയ്ക്ക് നോക്കുന്നു.\nമഹേഷ് ജിംസിയെ ആദ്യമായി കാണുന്നതും ഒരു കെട്ടിടത്തിനു മുകളിൽ നിന്ന് താഴെയ്ക്കുള്ള നോട്ടത്തിലാണ്. അവിടെ ജിംസി ഫ്ലാഷ് മോബിന്റെ ഭാഗമായി ഡാൻസ് ചെയ്യുന്നു. മഹേഷിന്റെ ക്ഷീണങ്ങളെ അതിജീവിക്കാൻ പോന്ന പ്രസരിപ്പാണ് ജിംസിയിലാദ്യാവസാനം കാണുന്നത്. ജിംസിയുടെ നല്ലൊരു ഫോട്ടോ മഹേഷ് എടുക്കുന്നതും അവൾ കോണിയിറങ്ങുമ്പോളാണ്. ജിംസിയുടെ വരവോടുകൂടി അയാളുടെ കോണികൾ വീണ്ടും സജീവമാകുന്നു.\nമഹേഷിന്റെ വീട്ടിലേയ്ക്ക് ആദ്യമായി കയറിച്ചെന്ന ജിംസി ആ വീട്ടിലെ പടവുകൾ ഓടിക്കയറുന്നത്, ഓടിയിറങ്ങി വരുന്നത് , ജിംസിയവളുടെ വീട്ടിലെ പടവുകളിലിരുന്ന് മഹേഷിന് മെസേജുകളയക്കുന്നത്, വെയിൽ തട്ടുമ്പോൾ സുതാര്യമായ വെള്ളപ്പാവടയിട്ട ജിംസി പടികളിറങ്ങുന്നത്, ജിംസിയെ ബസ്സ്റ്റോപ്പിൽ കാത്തുനിന്ന് ഒരുനോക്ക് കണ്ടശേഷം സന്തോഷത്തോടെ മഹേഷ് സ്റ്റുഡിയോയിലേക്കുള്ള പടികൾ കയറുന്നത് - എന്നിങ്ങനെ മഹേഷിന്റെ കോണിപ്പടവുകൾ ജിംസിയിലൂടെ വീണ്ടും ഊർജ്ജസ്വലമാകുന്നു.\nപക്ഷേ എനിക്കാ ക്ഷീണിച്ച മഹേഷിനെയാണ് മറക്കാൻ പറ്റാത്തത്.കാളിദാസനും ക്ലാസിക്കുകളും പലതവണ പറഞ്ഞിട്ടുണ്ട് വിരഹികൾ എന്തു കഴിച്ചാലും കഴിച്ചില്ലെങ്കിലും ക്ഷീണിക്കുമെന്നും കാണെക്കാണെയവരെ കാണാതായിപ്പോകുമെന്നും. ഒരിക്കൽ അരോഗദൃഡഗാത്രനായിരുന്ന ദുഷന്തന്റെ തോളുകൾ ശകുന്തളയെ ഉപേക്ഷിച്ച കുറ്റബോധത്താൽ മെലിയുകയും അയാളുടെ തോൾവളകൾ താഴേക്ക് ഊർന്നുപോവുകയും ചെയ്തു. മേഘസന്ദേശത്തിൽ യക്ഷനെ വേർപെട്ട യക്ഷി വളകൾ ഊർന്നു പോയകൈകൾകൊണ്ട് ഒരു രാഗം മുഴുവൻ പാടിത്തീർക്കാനാവാതെ തന്റെ വീണ താഴെ വെയ്ക്കുന്ന രംഗമുണ്ട്. "കാത്തിരുന്നു കാത്തിരുന്നു പുഴ മെലിഞ്ഞു കടവൊഴിഞ്ഞു കാലവും കടന്നുപോയ് വേനലിൽ ദലങ്ങൾപോൽ വളകളൂർന്നു പോയി " എന്ന് പാട്ടിലുമുണ്ടല്ലോ. ജീവിതത്തിനോടുള്ള നിരാശ ഒരാളെ അപ്പാടെ ഊറ്റിക്കളയുന്നു.\nപ്രേമനൈരാശ്യത്തിന്റെ ഒരു സ്ഥിരം പരിപാടി വളരെയെളുപ്പത്തിൽ ജീവിത നൈരാശ്യമായി മാറുക എന്നതാണ്. മറ്റൊരാളുടെ നൈരാശ്യങ്ങളെക്കുറിച്ച് എഴുതുന്ന ഒരാൾക്ക് ഇതൊന്നും എന്നെക്കുറിച്ചല്ല എന്ന് ഭാവിക്കാനുള്ള പെടാപ്പാട് പോലെത്തന്നെയാണ് പ്രേമനൈരാശ്യത്തിലിരിക്കുന്ന ഒരാൾക്ക് തനിക്ക് ഒരു ചുക്കുമില്ല എന്ന് അഭിനയിച്ചുകാട്ടാനുള്ള പാട്.\nമുറിക്കുള്ളിൽ ഒറ്റക്കിരുന്നു കരഞ്ഞ് , പുറത്തിറങ്ങുമ്പോൾ കരയാതിരിക്കുന്ന ഒരു മഹേഷുണ്ട്. മഹേഷിന്റെ പ്രതികാരത്തിൽ ഞാനേറ്റവും ഇഷ്ടപ്പെടുന്ന രംഗങ്ങൾ മഹേഷ് ആ പെടാപ്പാട് പെടുന്ന രംഗങ്ങളാണ്. പലതവണ ഓടിക്കയറിയിരുന്ന പടവുകൾ ക്ഷീണത്തോടെ അയാൾ കയറുന്ന രംഗമാണ്. കാരണം, എത്ര അഭിനയിച്ചു കാണിച്ചാലും പലപ്പോഴും ഒരു ഭാവത്തിൽ, ഒരു ചലനത്തിൽ, അല്ലെങ്കിൽ ഒരു നിശ്ചലതയിൽ പോലും നമ്മളും കൈയ്യോടെ പിടിക്കപ്പെടാറുണ്ടല്ലോ.\n© Lakshmi P | CINEMA PARADISO CLUB


Vellappally Natesan Archives - BIGNEWSLIVE | Latest Malayalam News\nHome Tag Vellappally Natesan\nTag: Vellappally Natesan\nകൊല്ലം: എസ്എന് കോളജ് സുവര്‍ണ ജൂബിലി ഫണ്ട് തിരിമറി കേസില് എസ്എന്‍ഡിപി ജനറല് സെക്രട്ടറി വെള്ളാപ്പള്ളി നടേശനെ ചോദ്യം ചെയ്ത് ക്രൈം ബ്രാഞ്ച്. കണിച്ചുകുളങ്ങരയിലെ വസതിയിലാണ് ചോദ്യം ...\nആലപ്പുഴ: എസ്എൻഡിപി യോഗം നേതാവായിരുന്ന കൈകെ മഹേശന്റെ ബന്ധുക്കൾ കൂടുതൽ ആരോപണങ്ങളുമായി രംഗത്ത്. ബുധനാഴ്ച തൂങ്ങിമരിച്ച നിലയിൽ കണ്ടെത്തിയ കെകെ മഹേശൻ പലതരത്തിലുള്ള സമ്മർദ്ദങ്ങൾ കാരണം ആത്മഹത്യ ...\nതിരുവനന്തപുരം: സുപ്രീം കോടതിയുടെ ശബരിമല വിധിയിൽ സന്തോഷമെന്ന് പ്രതികരിച്ച് എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. വിഷയത്തിൽ അന്തിമ വിധി വന്നാലേ അത് ആഘോഷിക്കാൻ കഴിയൂ. ...\nആലപ്പുഴ: ഉപതെരഞ്ഞെടുപ്പ് പ്രചാരണം ചൂടുപിടിക്കുന്നതിനിടെ എൻഎസ്എസിനെതിരെ ആഞ്ഞടിച്ച് എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. സുകുമാരൻ നായർ ഈഴവ വിരോധിയാണ്. എൻഎസ്എസ് നേതൃത്വത്തിന്റെ ചിന്തകൾ കാടത്തമാണെന്നും ...\nചേർത്തല: അടൂർ പ്രകാശിനെ കുലംകുത്തിയെന്ന് വിളിച്ച് അധിക്ഷേപിച്ച് എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ. കോന്നി സീറ്റിലെ സ്ഥാനാർത്ഥി വിഷയത്തിലാണ് അടൂർ പ്രകാശിനെതിരെ വെള്ളാപ്പള്ളി ഇടഞ്ഞത്. ...\nആലപ്പുഴ: ലോക്‌സഭാ തെരഞ്ഞെടുപ്പില് സംസ്ഥാനത്ത് എന്‍ഡിഎയ്ക്ക് ജയസാധ്യതയില്ലെന്ന് തുറന്ന് പറഞ്ഞ് എസ്എന്‍ഡിപി ജനറല് സെക്രട്ടറി വെള്ളാപ്പള്ളി നടേശന്. എങ്ങനെ പോയാലും തുഷാര് വെള്ളപ്പള്ളി വയനാട്ടില് ജയിക്കില്ലെന്നും കുറച്ചെങ്കിലും ...\nതിരുവനന്തപുരം: ശബരിമല വിഷയത്തില് പ്രതികരണവുമായി വെള്ളാപ്പള്ളി നടേശന്. ചങ്ങനാശേരിക്കാരന്, തമ്പുരാന്, തന്ത്രി എന്നീ മൂന്നുപേര്‍ക്ക് വേണ്ടിയായിരുന്നു മണ്ഡല കാലത്തിലെ ബഹളമെന്ന് അദ്ദേഹം പറയുന്നു. ശബരിമല വിഷയത്തില് എസ്എന്‍ഡിപിയുമായി ...\nരാഹുലിന്റെ സ്ഥാനാര്‍ത്ഥിത്വം ആനയുടെ പ്രസവം പോലെ; പരിഹാസവുമായി വെള്ളാപ്പള്ളി നടേശന്\nതിരുവല്ല: വരുന്ന ലോക്‌സഭ തെരഞ്ഞെടുപ്പില് രാഹുല് ഗാന്ധി വയനാട്ടില് മത്സരിക്കുമെന്ന വാര്‍ത്തയോട് പ്രതികരിച്ച് എസ്എന്‍ഡിപി ജനറല് സെക്രട്ടറി വെള്ളാപ്പള്ളി നടേശന്. വരും വരും എന്ന് പറയുന്നതല്ലാതെ രാഹുല് ...\n‘പെന്‍ഷന് കിട്ടീട്ടോ മകനേ, ഇപ്പോ ബുദ്ധിമുട്ടൊക്കെ മാറീ’ പ്രമോദിനെ ചേര്‍ത്ത് പിടിച്ച് 80കാരി അമ്മ; ഈ സന്തോഷമാണ് കരുത്തെന്ന് സിപി പ്രമോദ്\nപ്രചരണത്തിരക്കിലും മകനായി ഇത്തിരി നേരം; ഒമ്പതുവയസുകാരന് മകന് ശിവകിരണിനെയും നെഞ്ചിലേറ്റി ചികിത്സയ്ക്കായി ആര്‍സിസിയിലെത്തി കണ്ണന്


വീണ്ടും ആവര്‍ത്തിക്കുമോ അറബ് വസന്തം - FUTURE KERALA - Daily on Business Economy and Society\n2010 ഡിസംബര് അവസാന ആഴ്ചയില് ഈജിപ്റ്റ് മന്ത്രിസഭ, ദേശീയ യൂത്ത് സര്‍വേയുടെ പഠനഫലം ചര്‍ച്ച ചെയ്യുകയുണ്ടായി. അതില് ഞെട്ടിക്കുന്ന ചില വസ്തുതകളാണു മന്ത്രിസഭാംഗങ്ങള്‍ക്കു കണ്ടെത്താനായത്. 18-29 വയസ് പ്രായമുള്ളവരില് വെറും 16 ശതമാനമായിരുന്നു പൊതു തെരഞ്ഞെടുപ്പില് വോട്ട് ചെയ്തത്. സന്നദ്ധ സേവനത്തിനു തയാറാകുന്നവരാകട്ടെ രണ്ട് ശതമാനവും. ഈ കണക്ക് കണ്ട് ഞെട്ടിയ മന്ത്രിമാര് രാജ്യത്തെ യുവതലമുറയുടെ ഉദാസീനമായ സമീപനത്തെ കുറ്റപ്പെടുത്തുകയുണ്ടായി. ഈ ചര്‍ച്ച കഴിഞ്ഞ് ഒരാഴ്ച പിന്നിട്ടപ്പോള്, അതായത് 2011-ല് ഈജിപ്റ്റ് അപ്രതീക്ഷിതമായൊരു ഭരണമാറ്റത്തിനാണു സാക്ഷ്യം വഹിച്ചത്. രാജ്യത്തെ യുവജനങ്ങള് തെരുവിലേക്ക് ഇരമ്പിയാര്‍ത്ത് വരികയും പ്രസിഡന്റായിരുന്ന ഹോസ്‌നി മുബാറക്കിനെ അധികാരഭ്രഷ്ടനാക്കുകയും ചെയ്തു.\nഈ വര്‍ഷം നവംബര് 29ന് യുഎന് പുറത്തിറക്കിയ ഏറ്റവും പുതിയ അറബ് ഡെവലപ്‌മെന്റ് റിപ്പോര്‍ട്ടില്, രണ്ടാം അറബ് വസന്തത്തിനുള്ള എല്ലാ സാധ്യതകളുമുണ്ടെന്നു സൂചിപ്പിക്കുന്നു.\nനാല് അറബ് രാഷ്ട്രങ്ങളിലെ ഭരണാധികാരികളുടെ പതനത്തിനു കാരണമായ 2011ലെ അറബ് വസന്തം കഴിഞ്ഞ് അഞ്ച് വര്‍ഷം പിന്നിടുമ്പോള് രണ്ടാം അറബ് വസന്തത്തിനുള്ള എല്ലാ സാധ്യതയും തെളിഞ്ഞുവരുന്നുണ്ട്. രൂക്ഷമായ തൊഴിലില്ലായ്മയും വര്‍ധിച്ചുവരുന്ന അസമത്വങ്ങളുമാണ് അറബ് യുവജനങ്ങളെ നിരാശരാക്കുന്നത്.\nഭരണാധികാരികള് ഇന്നും എതിരഭിപ്രായക്കാരോട് നിഷ്‌കരുണമായും ദയാരഹിതമായും പെരുമാറുന്നു. എതിരഭിപ്രായം ഉയര്‍ത്താനുള്ള കാരണം ഇതുവരെ അന്വേഷിക്കാനോ കേള്‍ക്കാനോ ഭരണാധികാരികള് തയാറാകുന്നില്ല. ലോക ജനസംഖ്യയുടെ അഞ്ച് ശതമാനമാണ് അറബ് രാജ്യങ്ങളില് വസിക്കുന്നതെങ്കിലും, 2014ലെ കണക്കുപ്രകാരം ആഗോളതലത്തില് അരങ്ങേറിയ തീവ്രവാദത്തിനു നേതൃത്വം നല്‍കിയവരില് 45 ശതമാനവും അറബ് രാജ്യങ്ങളില്‍നിന്നുള്ളവരാണെന്നു യുഎന് റിപ്പോര്‍ട്ട് സൂചിപ്പിക്കുന്നു. യുദ്ധം, വിവിധ തലത്തില് നടത്തിയ പോരാട്ടം തുടങ്ങിയവയില്‍പ്പെട്ടു മരിച്ചവരില് 68 ശതമാനവും അറബ് വംശജരാണ്. സംഘര്‍ഷ സാധ്യതയില്‍പ്പെട്ട് 47 ശതമാനം പേര്‍ക്കു നാടും വീടും ഉപേക്ഷിക്കേണ്ടി വന്നു. അഭയാര്‍ഥികളില് 58 ശതമാനവും അറബ് വംശജരാണെന്നത് മറ്റൊരു ഞെട്ടിക്കുന്ന വസ്തുത.\n15-29 വയസ് പ്രായമുള്ള അറബ് യുവാക്കളുടെ എണ്ണം ഇന്ന് 105 മില്യനാണ്. ഇതു ഓരോ ദിവസവും വര്‍ധിച്ചുവരുന്നുമുണ്ട്. എന്നാല് അതോടൊപ്പം തൊഴിലില്ലായ്മ, പട്ടിണി, പ്രാന്തവത്കരണവും വര്‍ധിക്കുന്നുണ്ട്. യുവാക്കളുടെ തൊഴിലില്ലായ്മ നിരക്ക് 30 ശതമാനമാണ്. ഇത് ആഗോള തൊഴിലില്ലായ്മ നിരക്കായ 14 ശതമാനത്തിന്റെ ഇരട്ടിയാണെന്നു ഓര്‍ക്കേണ്ടതുണ്ട്. തൊഴിലിനായി ശ്രമിക്കുന്ന അറബ് യുവതികളില് പകുതിയും പരാജയപ്പെടുകയും ചെയ്യുന്നുണ്ടെന്നു യുഎന് കണക്കുകള് സൂചിപ്പിക്കുന്നു. അറബ് രാജ്യങ്ങളിലെ ഭരണനിര്‍വഹണത്തില് പങ്കാളിയാകാന് സാധാരണക്കാര്‍ക്ക് സാധിക്കുന്നില്ല. ഭരണം ഇപ്പോഴും വരേണ്യവിഭാഗത്തിന്റെ കൈവെള്ളയില് ഒതുങ്ങുന്നു. സുരക്ഷാ ഭീഷണി നിലനില്‍ക്കുന്നതിനാല് അറബ് ഭരണകൂട തലവന്മാര്‍ക്ക് കനത്ത ജാഗ്രത പുലര്‍ത്തേണ്ട സാഹചര്യമുണ്ട്. ഇതുകാരണം വികസനാവശ്യങ്ങള്‍ക്കായി ചെലവഴിക്കേണ്ട തുക ആയുധം സ്വരൂപിക്കാന് മാറ്റിവയ്ക്കുകയാണ്.\nഅവിടെയുള്ള യുവജനങ്ങള് ഇതില് നിരാശരാണ്. അസമത്വം, വേര്‍തിരിവ്, അവഗണന തുടങ്ങിയവ അറബ് രാജ്യങ്ങളിലെ യുവാക്കള് ഇന്നും അഭിമുഖീകരിക്കുന്നു. രാജ്യത്തിന്റെ പുരോഗതി കൈവരിക്കുമെന്നു ഭരണകൂടം ആവര്‍ത്തിക്കുന്നുണ്ടെങ്കിലും അവയെല്ലാം വെറും അധരവ്യായാമമായി അവശേഷിക്കുകയാണ്. ഇതു കാരണം ഭരണകൂടത്തോടും സ്ഥാപനങ്ങളോടും അവര്‍ക്കുള്ള പ്രതിബദ്ധതയും ഉത്തരവാദിത്വവും കുറഞ്ഞുവരുന്നതായും യുഎന് പുറത്തുവിട്ട റിപ്പോര്‍ട്ടിലുണ്ട്.\nഅറബ് സമൂഹത്തില് നിലനില്‍ക്കുന്ന അസമത്വങ്ങളില് അസ്വസ്ഥരാണു യുവജനങ്ങള്. ഓരോ അഞ്ച് വര്‍ഷം കൂടുമ്പോഴും ഭരണകൂടത്തിനെതിരേ രോഷപ്രകടനം നടക്കാനുള്ള സാധ്യതയുണ്ടെന്നു യുഎന് റിപ്പോര്‍ട്ട് പറയുന്നുണ്ട്. നോര്‍ത്ത് ആഫ്രിക്കയില് ഇതു പോലെ അരങ്ങേറിയ കാര്യവും റിപ്പോര്‍ട്ട് ഉദാഹരണമായി ചൂണ്ടിക്കാണിക്കുന്നു. അവിടെ 2001ലും 2006ലും 2011ലും ഭരണകൂടത്തിനെതിരേ പ്രക്ഷോഭം അരങ്ങേറുകയുണ്ടായി. ഓരോ തവണയും പ്രക്ഷോഭത്തിന്റെ തീവ്ര കൂടി വരികയുമുണ്ടായി. സമാനമാണ് അറബ് വസന്തത്തിന്റെ കാര്യവും. 2011ലാണ് അറബ് വസന്തം അരങ്ങേറിയത്. അന്നത്തെ സാഹചര്യവുമായി താരതമ്യപ്പെടുത്തുമ്പോള് അഞ്ച് വര്‍ഷം പിന്നിട്ടിട്ടും കാര്യമായ മാറ്റങ്ങളൊന്നും സംഭവിച്ചിട്ടില്ല. ഭരണകൂടം ഇന്നും അപരിഷ്‌കൃതമായ രീതിയില് തുടരുന്നു. തൊഴിലില്ലായ്മയും സാമൂഹിക സാമ്പത്തിക അസമത്വങ്ങള് പഴയപോലെ നിലനില്‍ക്കുന്നു. ഇനിയൊരു അറബ് വസന്തം സംഭവിക്കുകയാണെങ്കില് 2011നെക്കാളും തീവ്രതയുള്ളതായിരിക്കും അതെന്നു യുഎന് റിപ്പോര്‍ട്ട് മുന്നറിയിപ്പ് നല്‍കുന്നു.\nഇന്ന് അറബ് മേഖല ഒട്ടേറെ മാറ്റങ്ങള്‍ക്കു വിധേയമാണ്. അവിടെ യുവാക്കള് ഉന്നത വിദ്യാഭ്യാസമാര്‍ജ്ജിച്ചവരാണ്. ലോകത്ത് നടക്കുന്ന മാറ്റങ്ങള് അവര് മനസിലാക്കാന് പ്രാപ്തി നേടി കഴിഞ്ഞു. സോഷ്യല് മീഡിയയും ഇന്റര്‍നെറ്റുമൊക്കെ വരുത്തിയ മാറ്റം അറബ് മേഖലയിലും പ്രകടമാണ്. എന്നാല് ഭരണകൂടം ഇപ്പോഴും പഴഞ്ചന് രീതിയാണ് പിന്തുടരുന്നത്. ഈയൊരു സാഹചര്യമാണ് രണ്ടാം അറബ് വസന്തത്തെ കുറിച്ച് ചിന്തിക്കാന് യുവാക്കളെ പ്രേരിപ്പിക്കുന്നതെന്നും യുഎന് റിപ്പോര്‍ട്ട് വിശദീകരിക്കുന്നു.\nTags:\tagain, as Morocco protesters take to streets, Echoes of the Arab Spring\nപുകവലി ഉപേക്ഷിക്കാന് ഓട്ടം\n11-കാരി നല്‍കിയ കൈക്കൂലി പണം നിഷേധിച്ച് ന്യൂസിലാന്‍ഡ് പ്രധാനമന്ത്രി\nഖത്തര് എയര്‍വേയ്‌സ് ആഗോള സെയില്‍സ് കാംപെയ്‌ന് തുടക്കമായി


ആ ക്രൂരനെ പോലീസും നാട്ടുകാരും ചേർന്ന് വലയിലാക്കി: പോലീസിന്റെ വിശ്രമമില്ലാത്ത പ്രവർത്തനങ്ങൾക്കൊപ്പം കൈകോർത്തത് നാട്; നന്ദിയറിയിച്ച് പോലീസ് • Rounds Time Malayalam\nFri, 18 Jun 2021 09:11:54 +0530\nHome crime ആ ക്രൂരനെ പോലീസും നാട്ടുകാരും ചേർന്ന് വലയിലാക്കി: പോലീസിന്റെ വിശ്രമമില്ലാത്ത പ്രവർത്തനങ്ങൾക്കൊപ്പം കൈകോർത്തത് നാട്; നന്ദിയറിയിച്ച്...\nആ ക്രൂരനെ പോലീസും നാട്ടുകാരും ചേർന്ന് വലയിലാക്കി: പോലീസിന്റെ വിശ്രമമില്ലാത്ത പ്രവർത്തനങ്ങൾക്കൊപ്പം കൈകോർത്തത് നാട്; നന്ദിയറിയിച്ച് പോലീസ്\nയുവതിയെ ക്രൂര പീഡനത്തിന് ഇരയാക്കിയശേഷം ഒളിവില്‍പോയ മാര്‍ട്ടിന് പോലീസിന്റെ കണ്ണുവെട്ടിച്ച് ഒളിവില് കഴിഞ്ഞത് മൂന്ന് ദിവസത്തോളം. പീഡനത്തിന്റെ നടുക്കുന്ന വിവരങ്ങള് യുവതിയുടെ സുഹൃത്തുക്കളടക്കം വെളിപ്പെടുത്തിയപ്പോഴും കേസിലെ പ്രതിയെ പിടികൂടാന് പോലീസിന് കഴിഞ്ഞിരുന്നില്ല.\nപൊലീസിന്റെ വിശ്രമമില്ലാത്ത നിരീക്ഷണവും നാടിന്റെ സഹകരണവും കൂടിയായപ്പോഴാണ് രാത്രി എട്ടരയോടെ സുഹൃത്തിന്റെ വീട്ടിൽ ഒളിവിൽ കഴിയുന്നിടത്ത് നിന്നും മാർട്ടിനെ പിടി കൂടിയത്. കൊച്ചി സിറ്റി പൊലീസ്, ഷാഡോ, തൃശൂർ സിറ്റി പൊലീസ്, ഷാഡോ പൊലീസ്, പേരാമംഗലം, മുളങ്കുന്നത്തുകാവ് പൊലീസ് എന്നിവർക്കൊപ്പം രാഷ്ട്രീയം മാറി നിന്ന യുവജന സംഘടനകളും ഒന്നിച്ചാണ് ക്രൂരനെ പിടികൂടിയത്. മാർട്ടിന്റെ മൊബൈൽ ഫോൺ സ്വിച്ച് ഓഫ് ചെയ്ത നിലയിൽ നിന്നും അന്വേഷണം പ്രതിസന്ധിയിലായിരിക്കെ സുഹൃത്തുക്കളുടെ ഫോൺ നമ്പർ കേന്ദ്രീകരിച്ച അന്വേഷണമായിരുന്നു ഒടുവിൽ കുരുക്കിയത്. കൊച്ചിയിൽ നിന്നും മുങ്ങിയ മാർട്ടിൻ ജോസഫ് തൃശൂരിലെത്തിയ വിവരം കിട്ടിയതോടെ കൊച്ചി സെൻട്രൽ സി.ഐ നിസാറിന്റെ നേതൃത്വത്തിലുള്ള പൊലീസ് ഒമ്പതിന് തൃശൂരിലെത്തി അന്വേഷണം തുടങ്ങി. തൃശൂർ സിറ്റി പൊലീസിലെയും ഷാഡോ പൊലീസിലെയും അംഗങ്ങളും നിരീക്ഷണത്തിനായി ഇറങ്ങി. സൈബർ വിങ്ങും സജീവമായി. വിവരം പേരാമംഗലം, മുളങ്കുന്നത്തുകാവ് പൊലീസിനും കൈമാറിയതോടെ അന്വേഷണം അതിവേഗത്തിലായി. മുളകുന്നത്തുകാവ് മെഡിക്കൽ കോളേജ് സി.ഐ അനന്തലാലിന്റെ നേതൃത്വത്തിൽ മേഖലയെ വലയത്തിലാക്കി. മാർട്ടിൻ ജോസഫിൻറെ സുഹൃത്തുക്കളെ കസ്റ്റഡിയിലെടുത്തുള്ള ചോദ്യം ചെയ്യലിലാണ് ഒളിവിൽ കഴിയുന്ന വിവരങ്ങൾ അറിഞ്ഞത്. സുഹൃത്തുക്കളുടെ മൊബൈൽ ഫോണിനൊപ്പം മറ്റൊരു നമ്പർ കൂടി കിട്ടിയതോടെ ടവർ ലൊക്കേഷൻ കേന്ദ്രീകരിച്ച് അന്വേഷണം നടത്തുകയായിരുന്നു. മുണ്ടൂരിന് സമീപമുള്ള വ്യവസായ മേഖലയിലായിരുന്നു കഴിഞ്ഞിരുന്നത്. ഇവിടെ ചതുപ്പിൽ വെള്ളത്തിലും കാട്ടിനുള്ളിലുമായി ഒളിവിൽ കഴിഞ്ഞ സ്ഥലങ്ങളിലെല്ലാം പൊലീസ് തിരച്ചിൽ നടത്തി. പൊലീസ് സഹകരണം തേടി യുവജന സംഘടനാ പ്രതിനിധികളെ അറിയിച്ചതോടെ പ്രവർത്തകരും കൂടി. ഡ്രോൺ ഉപയോഗിച്ചുള്ള പരിശോധനയിൽ കാട്ടിലേക്ക് ഓടി മറയുന്ന യുവാവിന്റെ ദൃശ്യം കണ്ടതോടെ അന്വേഷണം പ്രദേശം കേന്ദ്രീകരിച്ചായി. നാട്ടുകാരും പൊലീസും ചേർന്നുള്ള തിരച്ചിലിൽ രാത്രി എട്ടരയോടെ കുരുക്കുകയായിരുന്നു. നാടിന്റെ സഹകരണത്തിന് സെൻട്രൽ സി.ഐ നിസാറും മുളങ്കുന്നത്തുകാവ് സി.ഐ അനന്തലാലും നന്ദി അറിയിക്കുകയും ചെയ്തു.\nമാർട്ടിൻ ജോസഫിൽ നിന്ന് യുവതി നേരിട്ടത് അതിക്രൂരമായ പീഡനങ്ങൾ. കഴിഞ്ഞ ഫെബ്രുവരി മുതൽ മാർച്ച് വരെ മാർട്ടിനിൽ നിന്നും നിരന്തരമായ ഉപദ്രവവും ലൈംഗികാതിക്രമവുമാണ് കണ്ണൂർ സ്വദേശിനിയായ യുവതി നേരിട്ടത്.\nശരീരത്തിൽ പൊള്ളലേൽപ്പിക്കുക, ബെൽറ്റ് കൊണ്ടടിക്കുക, കണ്ണിൽ മുളകുവെള്ളം ഒഴിക്കുക, ശരീരത്തിൽ ചൂടുവെള്ളം ഒഴിക്കുക, മൂത്രം കുടിപ്പിക്കുക തുടങ്ങിയ ക്രൂര പീഡനങ്ങളാണ് ദിവസങ്ങളോളം മാർട്ടിനിൽ നിന്ന് യുവതി നേരിട്ടിരുന്നത്. ശാരീരിക ഉപദ്രവത്തിനു പുറമെ അഞ്ച് ലക്ഷം രൂപയും യുവതിയിൽ നിന്ന് ഇയാൾ തട്ടിയെടുത്തിരുന്നു.\nക്രൂരപീഡനത്തിനിരയായ യുവതി എറണാകുളത്ത് ഫാഷൻ ഡിസൈനറായി ജോലി ചെയ്ത് വരുമ്പോഴാണ് മാർട്ടിനുമായി പരിചയത്തിലാകുന്നത്. ഇവർ ഒരുമിച്ച് താമസിച്ചു വരുന്നതിനിടെ യുവതിയെ മറൈൻ ഡ്രൈവിലെ ഫ്ളാറ്റിലെത്തിച്ച് മാർട്ടിൻ ലൈംഗീകമായി പീഡിപ്പിക്കുകയായിരുന്നു. ഫെബ്രുവരി 15 മുതൽ മാർച്ച് എട്ട് വരെ അതിക്രൂരമായ പീഡനം യുവതി നേരിട്ടു.\nഫ്ളാറ്റിന് പുറത്തു പോകുകയോ പീഡന വിവരം പുറത്തു പറയുകയോ ചെയ്താൽ സ്വകാര്യദൃശ്യങ്ങൾ പുറത്തുവിടുമെന്നും മാർട്ടിൻ യുവതിയെ ഭീഷണിപ്പെടുത്തിയിരുന്നു. ദിവസങ്ങളോളം പീഡനം സഹിച്ച യുവതി ഒടുവിൽ മാർട്ടിന്റെ കണ്ണുവെട്ടിച്ച് ഫ്ളാറ്റിൽ നിന്ന് രക്ഷപ്പെടുകയായിരുന്നു. തുടർന്ന് ഏപ്രിൽ എട്ടിനാണ് എറണാകുളം സെൻട്രൽ പോലീസ് സ്റ്റേഷനിലെത്തി പരാതി നൽകിയത്.\nPrevious articleഐഷ സുല്‍ത്താനക്കെതിരെ രാജ്യദ്രോഹ കുറ്റം ചുമത്തി കേസ് എടുത്തു\nNext articleചാലക്കുടിയിൽ ബൈക്കുകൾ കൂട്ടിയിടിച്ച് ഗുരുതരമായിപരിക്കേറ്റ് ചികിത്സയിലായിരുന്ന യുവാവ് മരിച്ചു\nആഗസ്റ്റ് അവസാനത്തോടെ കേരളത്തില് കൊവിഡ് കേസുകളുടെ എണ്ണം വലുതെന്ന് മുഖ്യമന്ത്രി


ജാഗ്രത: കാസര്‍കോടിന് കരുണാകരന്‍തന്നെ\nഭാഷാസംഗമ ഭൂമിയായ കാസര്‍കോടിന് മുഖവുര ആവശ്യമില്ലാത്ത ജനകീയനേതാവാണ് പി കരുണാകരന്. എന്താവശ്യത്തിനും ഏതു സമയത്തും ഇടപെടുന്ന ഇദ്ദേഹം നാട്ടുകാര്‍ക്ക് എംപിയല്ല, മറിച്ച് പ്രിയപ്പെട്ട കരുണേട്ടനാണ്. മണ്ഡലത്തിലെ ഓരോ വോട്ടറെയും പേരെടുത്ത് വിളിക്കാവുന്ന പരിചയം. ഒരു ദശകമായി കരുണാകരന്റെ കൈയൊപ്പ് പതിയാത്ത ഒരു വികസനവും ഡല്‍ഹിയില്‍നിന്ന് ഇവിടേക്ക് വന്നിട്ടില്ല. ദുരിതക്കയത്തില് മുങ്ങിത്താഴ്്ന്ന എന്‍ഡോസള്‍ഫാന് ഇരകള്‍ക്ക് സാന്ത്വനത്തിന്റെ പുതുജീവന് പകര്‍ന്നതും ഈ ജനായകന്‍തന്നെ. "വിജയിച്ച് വരും, നിങ്ങളെപ്പോലുള്ളവര് എംപിയാകേണ്ടത് നാടിന്റെ ആവശ്യമാണ്.\_' ചെറുപുഴയ്ക്കടുത്ത അരവഞ്ചാല് സെന്റ് ജോര്‍ജ് ഓര്‍ത്തഡോക്സ് പള്ളി വികാരി ഫാദര് ജോര്‍ജിന്റെ വാക്കുകള് ഈ കാരുണ്യവഴിക്ക് അടിവരയിടുന്നു. കോഴിക്കോട്ടുകാരനായ കെപിസിസി ജനറല് സെക്രട്ടറി ടി സിദ്ദിഖാണ് ഇക്കുറി യുഡിഎഫ്സ്ഥാനാര്‍ഥി. ബിജെപി സംസ്ഥാന ജനറല് സെക്രട്ടറി കെ സുരേന്ദ്രനും മത്സരരംഗത്തുണ്ട്. പൊതുപ്രവര്‍ത്തനരംഗത്ത് അഞ്ചു പതിറ്റാണ്ട് പിന്നിട്ട പി കരുണാകരന് മണ്ഡലവികസനത്തിലും ജനകീയപ്രശ്നങ്ങളിലും നടത്തിയ മാതൃകാ പ്രവര്‍ത്തനത്തിനുള്ള അംഗീകാരമാണ് മണ്ഡലത്തിലെങ്ങും ലഭിക്കുന്നത്.\nകഴിഞ്ഞതവണത്തെ വികസനപ്രവര്‍ത്തനംമാത്രം മതിയല്ലോ ഇക്കുറി ജയിക്കാനെന്ന വിജയാശംസയോടെയാണ് വെസ്റ്റ് എളേരിയിലെ കോട്ടമല സെന്റ്മേരീസ് ഓര്‍ത്തഡോക്സ് പള്ളിവികാരി സഖറിയാസ് റമ്പാന് കരുണാകരനെ സ്വീകരിച്ചത്. നര്‍ക്കിലക്കാട് വിഷ്ണുമൂര്‍ത്തി ക്ഷേത്രത്തില് കളിയാട്ടത്തിനെത്തിയ ജനങ്ങളാകെ സ്ഥാനാര്‍ഥിയെ കണ്ടതോടെ ആവേശത്തിലായി. നാട്ടുകാര്‍ക്കൊപ്പമിരുന്ന് ക്ഷേത്രത്തിലെ സമൂഹസദ്യ കഴിച്ച "കരുണേട്ടന്\_' പരിചയമില്ലാത്ത മുഖങ്ങള് വിരളം.ദശാബ്ദമായി മണ്ഡലത്തിലെ നിറസാന്നിധ്യമായ പി കരുണാകരന് പ്രവര്‍ത്തനമികവില് പാര്‍ലമെന്റിലും കരുത്തുകാട്ടി. നേതൃപാടവവും സമര്‍പ്പിത ജീവിതവുമാണ് എല്‍ഡിഎഫ് സ്ഥാനാര്‍ഥിയെ വേറിട്ടുനിര്‍ത്തുന്നതും. എംപി ഫണ്ടിന്റെ ഫലപ്രദമായ ഉപയോഗം, മറാഠി സമുദായത്തെ വീണ്ടും പട്ടികവര്‍ഗമാക്കുന്നതിനുള്ള ഭരണഘടനാ ഭേദഗതി, എന്‍ഡോസള്‍ഫാന് ദുരിതബാധിതര്‍ക്കായുള്ള സമര്‍പ്പിത പോരാട്ടം, ഇരകള്‍ക്ക് നബാര്‍ഡില്‍നിന്ന് നേടിയെടുത്ത 200 കോടിയുടെ പ്രത്യേക സഹായം, കാഞ്ഞങ്ങാട്-കാണിയൂര് പാതയുള്‍പ്പെടെ റെയില്‍വേരംഗത്തുണ്ടായ നേട്ടങ്ങള്, കേന്ദ്രസര്‍വകലാശാല... നേട്ടങ്ങളുടെ പട്ടിക നീളുകയാണ്. കഴിഞ്ഞ ഏഴു തെരഞ്ഞെടുപ്പിലും കാസര്‍കോട് ഇടതുപക്ഷത്തിനൊപ്പമാണ്. ഏഴ് അസംബ്ലി മണ്ഡലങ്ങളില് അഞ്ചും എല്‍ഡിഎഫിന്റെ ശക്തിദുര്‍ഗങ്ങള്.\n2009ല് 64,000 വോട്ടിന്റെ ഭൂരിപക്ഷത്തിനായിരുന്നു കരുണാകരന്റെ ജയം. കഴിഞ്ഞ നിയമസഭാ തെരഞ്ഞെടുപ്പില് മണ്ഡലങ്ങളിലെ ഭൂരിപക്ഷം 85,000 ആയി. ഇങ്ങനെ വ്യക്തമായ മേല്‍ക്കൈയോടെ എല്‍ഡിഎഫ് മുന്നേറുമ്പോള് സ്ഥാനാര്‍ഥിനിര്‍ണയത്തിലെ അസംതൃപ്തിയില് തട്ടിയും തടഞ്ഞും നില്‍ക്കുകയാണ് യുഡിഎഫ്. കോഴിക്കോട്ടുകാരനായ ടി സിദ്ദിഖിനെ എ ഗ്രൂപ്പിന്റെ ബാനറിലാണ് കാസര്‍കോട്ടെത്തിച്ചത്. ഡിസിസി മുന് പ്രസിഡന്റും മുന് എംപിയുമായ ഐ രാമറൈയുടെ മകന് സുബ്ബയ്യറൈ സ്ഥാനാര്‍ഥിയാകുമെന്നായിരുന്നു ജില്ലാനേതൃത്വത്തിന്റെ കണക്കുകൂട്ടല്. ഐ ഗ്രൂപ്പുകാരനായ ഡിസിസി പ്രസിഡന്റ് അഡ്വ. സി കെ ശ്രീധരനും സ്ഥാനാര്‍ഥിയാകാന് രംഗത്തുണ്ടായിരുന്നു. ഉമ്മന്‍ചാണ്ടി ഇടപെട്ടാണ് സിദ്ദിഖിനെ ഉറപ്പിച്ചത്. പതിവുപോലെ ഇറക്കുമതി സ്ഥാനാര്‍ഥിയെ മണ്ഡലത്തില് അടിച്ചേല്‍പ്പിച്ചതോടെ നേതൃത്വവും അണികളും അമര്‍ഷത്തിലാണ്. സ്ഥാനാര്‍ഥിനിര്‍ണയത്തില് തങ്ങളുടെ അഭിപ്രായം മാനിക്കാത്തതിന് ലീഗും അതൃപ്തി അറിയിച്ചു. കോഴിക്കോട്ടുകാരനായ കെ സുരേന്ദ്രനാണ് ബിജെപി സ്ഥാനാര്‍ഥി. കഴിഞ്ഞ തവണയും ഇദ്ദേഹമായിരുന്നു മത്സരരംഗത്ത്. മണ്ഡലത്തില് ഒരു ലക്ഷത്തോളം വോട്ടുണ്ട് ഇവര്‍ക്ക്. സുരേന്ദ്രനെതിരെ ബിജെപിയിലും എതിര്‍പ്പുയര്‍ന്നിട്ടുണ്ട്. ബിജെപിയുടെ സ്വാധീനമേഖലയായ കാസര്‍കോട്, മഞ്ചേശ്വരം ഭാഗങ്ങളിലെ നേതാക്കളെ സ്ഥിരമായി തഴഞ്ഞ് കെ സുരേന്ദ്രന് സ്ഥാനാര്‍ഥിത്വം പിടിച്ചെടുക്കുന്നുവെന്നാണ് ആക്ഷേപം.\nഎം ഒ വര്‍ഗീസ്


Samantha Ruth Prabhu | ചുവപ്പില് മനോഹരിയായി സാമന്ത; ചിത്രങ്ങൾ വൈറല് | Samantha Ruth Prabhu in this red co ord set\nSamantha Ruth Prabhu | ചുവപ്പില് മനോഹരിയായി സാമന്ത; ചിത്രങ്ങൾ വൈറല്\nചുവപ്പ് കോ-ഓർഡ് സെറ്റ് ആണ് താരത്തിന്‍റെ വേഷം. ഗോവയിൽ നടക്കുന്ന ഇന്റർനാഷനൽ ഫിലിം ഫെസ്റ്റിവൽ ഓഫ് ഇന്ത്യയിൽ പങ്കെടുക്കാന് എത്തിയതാണ് സാമന്ത.\nThiruvananthapuram, First Published Nov 22, 2021, 8:13 PM IST\nനിരവധി ആരാധകരുള്ള തെന്നിന്ത്യൻ നടിയാണ് സാമന്ത റൂത് പ്രഭു (samantha ruth prabhu). വിവാഹമോചനത്തിന് ശേഷം സാമന്ത സോഷ്യല് മീഡിയയിലൂടെ (social media) പങ്കുവയ്ക്കുന്ന ഓരോ പോസ്റ്റുകളും ഇപ്പോള് വൈറലാകാറുണ്ട്.\nതന്‍റേതായ 'ഫാഷന് സ്റ്റേറ്റ്മെന്‍റ്' (fashion statement) സമ്മാനിക്കാനും ശ്രമിക്കാറുള്ള സാമന്ത ഇടയ്ക്കിടെ തന്‍റെ ചിത്രങ്ങള് (photos) ആരാധകര്‍ക്കായി പങ്കുവയ്ക്കാറുമുണ്ട്. ഇപ്പോഴിതാ അത്തരത്തില് സാമന്തയുടെ ചില ചിത്രങ്ങളാണ് സൈബര് ലോകത്ത് വൈറലാകുന്നത്.\nചുവപ്പ് കോ-ഓർഡ് സെറ്റ് ( red co-ord set) ആണ് താരത്തിന്‍റെ വേഷം. ഗോവയിൽ നടക്കുന്ന ഇന്റർനാഷനൽ ഫിലിം ഫെസ്റ്റിവൽ ഓഫ് ഇന്ത്യയിൽ പങ്കെടുക്കാന് എത്തിയതാണ് സാമന്ത. ചിത്രങ്ങള് സാമന്ത തന്നെയാണ് തന്‍റെ ഇന്‍സ്റ്റഗ്രാമിലൂടെ പങ്കുവച്ചത്. 'റെഡ് മാജിക്’ എന്നാണു ചിത്രങ്ങൾക്കൊപ്പം താരം കുറിച്ചത്.\nചുവപ്പ് നിറത്തിലുള്ള ഫുൾ സ്ലീവ് ബ്ലൗസാണ് സാമന്ത ധരിച്ചത്. മെറൂൺ, സിൽവർ നിറങ്ങളിലുള്ള എംബ്രോയ്ഡറിയാണ് സ്ലീവിനെ മനോഹരമാക്കുന്നത്. ഫ്ലോറൽ ഡിസൈനുകളാണ് നെക്‌ലൈനില് നല്‍കിയിരിക്കുന്നത്. ഹൈ സ്ലിറ്റുള്ള സാറ്റിൻ സ്കർട്ട് ആണ് താരം പെയർ ചെയ്തത്. എംബ്രോയ്ഡറി ചെയ്ത ദുപ്പട്ട ഒരു വശത്തു കൂടെ സ്റ്റൈല് ചെയ്തിരുന്നു. ഡയമണ്ട് സ്റ്റഡുകൾ മാത്രമാണ് താരത്തിന്‍റെ ആക്സസറി.\nAlso Read: ആദിത്യ-അനുഷ്ക വിവാഹത്തിൽ ആലിയ ധരിച്ച വസ്ത്രത്തിന് ട്രോൾ\nLast Updated Nov 22, 2021, 8:15 PM IST


ഹരിതോര്‍ജ്ജത്തിന് ഇനിയും വില കുറയണം\n5 Nov 2013 12:12 PM GMT\n1971-ല് ലോകത്തെ മൊത്തം ഊര്‍ജ ഉപഭോഗത്തിന്റെ 13.2 % പുനരുപയോഗിക്കാവുന്ന ഊര്‍ജസ്രോസ്തസ്സുകളില് നിന്നായിരുന്നു. എന്നാല് 2011-ലെത്തിയപ്പോളേക്കും അത് 12.99 ശതമാനമായി കുറയുകയാണുണ്ടായത്. അന്താരാഷ്ട്ര ഊര്‍ജ ഏജന്‍സി പുറത്തുവിട്ട കണക്കാണിത്. എന്നിട്ടും അമേരിക്കക്കാര് വിശ്വസിക്കുന്നത് 2035-ല് പുനരുപയോഗിക്കാവുന്ന ഊര്‍ജത്തിന്റെ പങ്ക് 30.2% ആയിരിക്കുമെന്നാണ്; അത് വെറും 14.5 % മാത്രമാകാനാണ് സാധ്യതയെന്നാണ് വസ്തുതയെങ്കിലും.\nനിലവില്‍പുനരുപയോഗിക്കാവുന്നഊര്‍ജത്തിന്റെ 1 ശതമാനത്തിന്റെ മൂന്നിലൊന്ന് മാത്രമാണു സൌരോര്‍ജവും കാറ്റില് നിന്നുള്ള ഊര്‍ജവും നല്‍കുന്നത്. ബാക്കിയെല്ലാം ജൈവ ഇന്ധനങ്ങളും അല്ലെങ്കില് വിറകോ സസ്യഭാഗങ്ങളോ ആണ്. എന്നാല് ഇതൊരു സുസ്ഥിര ഊര്‍ജ സ്രോതസല്ല.\nഇന്നിപ്പോള് വികസ്വര രാജ്യങ്ങളില് സംഭവിക്കുന്നതുപോലെ വിറകു കത്തിക്കുന്നത് വ്യാവസായിക വിപ്ലവത്തിന് മുമ്പ് പടിഞ്ഞാറന് യൂറോപ്പില് വന്‍തോതില് വനനശീകരണത്തിന് ഇടയാക്കിയിരുന്നു. ജൈവ ഇന്ധനങ്ങളുണ്ടാക്കുന്ന അകമലിനീകരണം വര്‍ഷം തോറും ഏതാണ്ട്3ദശലക്ഷം ആളുകളെ കൊല്ലുന്നുണ്ട്. അതുപോലെ, പുത്തന് ഊര്‍ജവിളകള് വനനശീകരണത്തിനും, കാര്‍ഷിക നാശത്തിനും ഇടവരുത്തുകയും, ഭക്ഷ്യവില കൂട്ടുകയും ചെയ്യുന്നു.\nപുനരുപയോഗ ഊര്‍ജ ഉപഭോഗം കൂടുതലുള്ള രാജ്യങ്ങള് ഏറ്റവും ദരിദ്ര രാജ്യങ്ങള് കൂടിയാണ്. ആഫ്രിക്കയില് ഇത് 50% ആണെങ്കില് OECD രാജ്യങ്ങളില് വെറും 8% മാത്രമാണ്. OECDയിലെ യൂറോപ്യന് രാജ്യങ്ങളില് പോലും ഇത് 11.8% ആണ്;ആഗോള ശരാശരിയെക്കാള് വളരെ താഴെ.\nകഴിഞ്ഞ ഏതാനും നൂറ്റാണ്ടുകൊണ്ട് മനുഷ്യരാശി പുനരുപയോഗ സ്രോതസ്സുകളില് നിന്നും അകലുകയായിരുന്നു എന്നു കാണാം. 1800-ല് ലോകത്തെ ഊര്‍ജലഭ്യതയുടെ 94% ഇത്തരത്തിലായിരുന്നു. പിന്നീടിങ്ങോട്ട് അത് താഴേക്കുപോന്നു.\nഫോസില് ഇന്ധനങ്ങളിലേക്കുള്ള മാറ്റം ഗുണപരമായ വലിയ മാറ്റങ്ങളാണുണ്ടാക്കിയത്. 250 വര്‍ഷങ്ങള്‍ക്ക് മുമ്പുള്ള സ്ഥിതിയെ അപേക്ഷിച്ച് ബ്രിട്ടനില് ഒരാള്‍ക്ക് 50 ഇരട്ടി കൂടുതല് വൈദ്യുതി ലഭിക്കുന്നുണ്ട്, 250 മടങ്ങ് കൂടുതല് യാത്ര ചെയ്യുന്നുണ്ട്, 37,500 മടങ്ങ് കൂടുതല് പ്രകാശമുണ്ട്. വരുമാനം 20 മടങ്ങാണ് ഉയര്‍ന്നത്.\nഫോസില് ഇന്ധനങ്ങളിലേക്കുള്ള മാറ്റം പാരിസ്ഥിതികമായും നേട്ടമുണ്ടാക്കി. മണ്ണെണ്ണയുടെ ഉപയോഗം തിമിംഗല എണ്ണയ്ക്ക് വേണ്ടിയുള്ള വേട്ടയാടലിനാല് വംശനാശത്തിന്റെ വക്കോളമെത്തിയ തിമിംഗലങ്ങളെ രക്ഷിച്ചു. കല്‍ക്കരി യൂറോപ്പിലെ കാടുകളേയും. വൈദ്യുതീകരണത്തോടെ പുറംവായുമലിനീകരണത്തെക്കാള് എത്രയോ അപകടകാരിയായ അകമലിനീകരണം വികസിത ലോകത്തുനിന്നും ഏതാണ്ട് ഇല്ലാതാക്കാനായി.\nഇതുകൊണ്ടുണ്ടായ മറ്റൊരു പാരിസ്ഥിതിക നേട്ടംകൂടി പലപ്പോളും വിസ്മരിക്കാറുണ്ട്. 1910-ല് അമേരിക്കന് ഐക്യനാടുകളിലെ ഏതാണ്ട് 30% കൃഷിഭൂമിയും കുതിരകള്‍ക്കും കഴുതകള്‍ക്കുമുള്ള തീറ്റ ഉണ്ടാക്കാനായിരുന്നു ഉപയോഗിച്ചിരുന്നത്. ട്രാക്ടറുകളും കാറുകളും വന്നതോടെ കൃഷിഭൂമികള് ഈ ഭാരത്തില്‍ന്നിന്നും വിമുക്തമായി.\nതീര്‍ച്ചയായും ഫോസില് ഇന്ധനങ്ങള് അവയുടേതായ ഒരുപാട് പാരിസ്ഥിതിക പ്രശ്നങ്ങളും ഉണ്ടാക്കിയിട്ടുണ്ട്. സാങ്കേതിക മുന്നേറ്റങ്ങള് അന്തരീക്ഷ മലിനീകരണത്തില് കുറവ് വരുത്തിയിട്ടുണ്ടെങ്കിലും,CO2 ബഹിര്‍ഗമനം വലിയ പ്രശ്നമായി തുടരുകയാണ്. പുനരുപയോഗിക്കാവുന്ന ഊര്‍ജത്തിലേക്ക് തിരിച്ചുപോകണമെന്ന ആഗോള മുറവിളിയുടെ കാരണവും ഇതാണ്.\nകാറ്റ്,സൌര ഊര്‍ജ ഉപയോഗം വലിയതോതില് ഉയര്‍ന്നിട്ടുണ്ട്. 1990-നു ശേഷം കാറ്റില് നിന്നുള്ള ഊര്‍ജോത്പാദനം 26 %-വും സൌരോര്‍ജം 48%-വും കണ്ടാണ് ഉയര്‍ന്നത്. പക്ഷേ ശൂന്യതയില്‍നിന്നുള്ള ഈ വളര്‍ച്ച വലിയ ചലനമുണ്ടാക്കാന് പോന്നവയല്ല. 1990-ല് ആഗോള ഊര്‍ജോത്പാദനത്തിന്റെ 0.0038 ശതമാനമാണ് കാറ്റില് നിന്നുള്ള ഊര്‍ജമെങ്കില് ഇന്നത് 0.29 ശതമാനത്തിലെ എത്തിയിട്ടുള്ളൂ. സൌരോര്‍ജമാകട്ടെ ഏതാണ്ട് പൂജ്യത്തില് നിന്നും 0.04 ശതമാനത്തിലേക്കും.\nഡന്‍മാര്‍ക്കിന്റെ വൈദ്യുതി ഉപഭോഗത്തിന്റെ 34 ശതമാനവും കാറ്റില് നിന്നുമാണ്. പക്ഷേ അവരുടെ മൊത്തം ഊര്‍ജോപഭോഗത്തിന്റെ 18% മാത്രമാണു വൈദ്യുതി ഉപഭോഗം.യൂറോപ്പില് ഇപ്പോള് മൊത്തം ഊര്‍ജത്തിന്റെ 1 ശതമാനം കാറ്റില് നിന്നുമാണ് ലഭിക്കുന്നത്. എന്നാലിത് വ്യാവസായിക വിപ്ലവ കാലത്തിനു മുമ്പത്തേക്കാള് കുറവാണെന്നത് വേറെ കാര്യം. അന്ന് ഇതിന്റെ അളവ്2ശതമാനമായിരുന്നു. ബ്രിട്ടനില് 1805-ല് കാറ്റില് നിന്നുള്ള ഊര്‍ജോത്പാദനം 2.5 ശതമാനത്തിലെത്തി. ഇന്നുള്ളതിന്റെ ഏതാണ്ട് മൂന്നു മടങ്ങ് കൂടുതല്.\nവരുംകാലങ്ങളിലും ഈ സ്ഥിതിയില് വലിയ മാറ്റമൊന്നും ഉണ്ടാകാന് പോകുന്നില്ല. ലോകത്തെ സര്‍ക്കാരുകളെല്ലാം തങ്ങളുടെ ഹരിത വാഗ്ദാനങ്ങളെല്ലാം പാലിച്ചാല് 2035-ഓടെ ആഗോള ഊര്‍ജോത്പാദനത്തിന്റെ 1.34% കാറ്റില് നിന്നും, 0.42% സൌരോര്‍ജവുമായിരിക്കും എന്നാണ് IES-യുടെ ഏറ്റവും പ്രതീക്ഷ നിറഞ്ഞ റിപ്പോര്‍ട് പോലും പറയുന്നത്. മൊത്തത്തില് പുനരുപയോഗ ഊര്‍ജം ഏതാണ്ട് 1.5% ഉയര്‍ന്ന് 2035-ഓടെ 17.5% വളര്‍ച്ച നേടിയേക്കാം. അസംഭവ്യമെങ്കിലും അമിതപ്രതീക്ഷക്കാര്‍ക്കിത് 17.9% വരെ കണക്കാക്കാം.\nഅപ്പോള് അടുത്തൊന്നും പുനരുപയോഗ ഊര്‍ജത്തിന്റെ ഉപയോഗത്തിലേക്ക് നമ്മളെത്തില്ലെന്ന് ചുരുക്കം. അമേരിക്കന് ഐക്യനാടുകളില് 1949-ല് പുനരുപയോഗ ഊര്‍ജത്തിന്റെ പങ്ക് 9.4% ആയിരുന്നു. എന്നാല് 2040 ആകുമ്പോള് ഇത് നിസ്സാരതോതില് വര്‍ധിച്ചു 10.8% മാത്രമാകും എന്നാണ് കണക്കാക്കുന്നത്. ചൈനയില് ഇപ്പോള് ഇതിന്റെ പങ്ക് 1971-ല് 40 ശതമാനമായിരുന്നതില് നിന്നും 11 ശതമാനത്തിലേക്കെത്തി; 2035-ല് ഇത് വെറും 9% ആയിരിയ്ക്കും.\nശുദ്ധമായ ഊര്‍ജത്തിനായി വലിയ തോതിലാണ് പണമൊഴുകുന്നത്. കഴിഞ്ഞ 12 വര്‍ഷത്തിനുള്ളില് ലോകത്ത് ഈ രംഗത്ത് നിക്ഷേപിച്ചത്1.6 ട്രില്ല്യന് ഡോളറാണ്. 2020-ഓടെ പുനരുപയോഗ ഊര്‍ജത്തെ കൂടുതലാശ്രയിക്കാനുള്ള നടപടികളോടെ ഈ മേഖലയിലെ യൂറോപ്യന് യൂണിയന്റെ ചെലവ് പ്രതിവര്‍ഷം 250 ബില്ല്യണ് ഡോളറാകും.\nസ്പെയിന് അതിന്റെ ജി ഡി പി-യുടെ ഏതാണ്ട് 1% ഇതിനായാണ് ഉപയോഗിക്കുന്നത്;അതായത് ഉന്നത വിദ്യാഭ്യാസത്തിന് ചെലവാക്കുന്നതിനെക്കാള് കൂടുതല്. ഈ നൂറ്റാണ്ടിന്റെ അവസാനത്തില് ആഗോള താപനം 62 മണിക്കൂര് നേരത്തേക്ക് നീട്ടിവെക്കാനാണ് സ്പെയിനിന്റെ ഈ വന് നിക്ഷേപം സഹായിക്കുക.\nലളിതമായ ഒരൊറ്റ കാരണംകൊണ്ടാണ് ഹരിതോര്‍ജ പദ്ധതികള് പൊളിയുന്നത്; താങ്ങാനാവാത്ത ചെലവ്. ചെലവ് കുറവാണെന്ന് അവകാശപ്പെടുമെങ്കിലും വസ്തുത നേരെ തിരിച്ചാണ്. അല്ലെങ്കില് ഈ കാലാവസ്ഥ പ്രശ്നം തന്നെ നേരിടേണ്ടി വരില്ലായിരുന്നു.\nപുനരുപയോഗ ഊര്‍ജത്തിന്റെ വില താഴോട്ട് കൊണ്ടുവരിക എന്നതുതന്നെയാണ് പരിഹാരം. ഇതിന് ഗവേഷണ, വികസന പ്രവര്‍ത്തങ്ങള്‍ക്കായി നല്ലൊരു തുക ചെലവാക്കേണ്ടി വരും. ഹരിതോര്‍ജം ഫോസില് ഇന്ധനങ്ങളേക്കാള് ലാഭകരമാകുന്നതോടെ ലോകം ഇതിനെ ഏറ്റെടുക്കും. വെറുതെ സ്വപ്നം കണ്ട് സമയം കളയുന്ന നേരം ഹരിതോര്‍ജ ഗവേഷണ,വികസന പ്രവര്‍ത്തനങ്ങള്‍ക്കായി പണം നല്‍കുകയാണ് വേണ്ടതെന്ന് മാത്രം.


ജാഗ്രത: സുനന്ദ പുഷ്കറിന്റെ ദുരൂഹമരണം: അന്വേഷണം അവസാനിപ്പിക്കാന് ഡല്‍ഹി പൊലീസ്\nസുനന്ദ പുഷ്കറിന്റെ ദുരൂഹമരണം: അന്വേഷണം അവസാനിപ്പിക്കാന് ഡല്‍ഹി പൊലീസ്\nകേന്ദ്രമന്ത്രി ശശി തരൂരിന്റെ ഭാര്യ സുനന്ദ പുഷ്കറിന്റെ ദുരൂഹമരണം അന്വേഷിക്കുന്ന ഡല്‍ഹി പൊലീസ് കേസ് നടപടികള് ഉടന് അവസാനിപ്പിക്കുമെന്ന് സൂചന. ശശി തരൂരിന് "ക്ലീന്‍ചിറ്റ്" നല്‍കി അടുത്തുതന്നെ കേസ് ഫയല് അവസാനിപ്പിക്കും. കേസ് നീട്ടിക്കൊണ്ടുപോകുന്നതില് ശശി തരൂര് അതൃപ്തി പ്രകടിപ്പിച്ചതിനു പിന്നാലെയാണിത്. സുനന്ദ പുഷ്കറിന്റേത് സ്വാഭാവികമരണമെന്ന തരത്തില് രാസപരിശോധനാ റിപ്പോര്‍ട്ടുകള് തയ്യാറാക്കിയാണ് കേസ് അവസാനിപ്പിക്കുന്നത്. തെരഞ്ഞെടുപ്പ് പ്രഖ്യാപനത്തിനുമുമ്പ് നടപടി അവസാനിപ്പിക്കണമെന്നാണ് തരൂര് താല്‍പ്പര്യപ്പെട്ടിരുന്നത്. ഇക്കാര്യത്തില് ആഭ്യന്തരമന്ത്രി സുശീല്‍കുമാര് ഷിന്‍ഡെ ഡല്‍ഹി പൊലീസിന് വ്യക്തമായ നിര്‍ദേശം നല്‍കി.\nഡല്‍ഹിയിലെ പഞ്ചനക്ഷത്ര ഹോട്ടലായ ലീലയില് ജനുവരി 17നാണ് സുനന്ദയെ മരിച്ചനിലയില് കണ്ടെത്തിയത്. മരണത്തില് ദുരൂഹതയുള്ളതായി പോസ്റ്റ്മോര്‍ട്ടംചെയ്ത ഡല്‍ഹി എയിംസ് ആശുപത്രിയിലെ ഡോക്ടര്‍മാര് വെളിപ്പെടുത്തിയിരുന്നു. മെഹര് തരാര് എന്ന പാകിസ്ഥാന് മാധ്യമപ്രവര്‍ത്തകയുമായുള്ള തരൂരിന്റെ അടുപ്പത്തെച്ചൊല്ലി സുനന്ദ പരസ്യമായി വഴക്കിട്ടത്തിനു പിന്നാലെയാണ് ദുരൂഹമരണം. തരൂരിന്റെ ഐപിഎല് ഇടപാടുകള് വെളിപ്പെടുത്തുമെന്ന് സുനന്ദ ഭീഷണിപ്പെടുത്തിയിരുന്നു. മൃതദേഹത്തില് ഒട്ടേറെ മുറിവുകളുള്ളതായും പോസ്റ്റ്മോര്‍ട്ടം റിപ്പോര്‍ട്ടിലുണ്ട്.\nഒരു ടിവി ചാനലിനു നല്‍കിയ അഭിമുഖത്തിലാണ് കേസന്വേഷണം നീളുന്നതില് തരൂര് അതൃപ്തി പ്രകടിപ്പിച്ചത്. ആരോഗ്യസംബന്ധമായ കാരണങ്ങളാലാണ് മരണം. നടപടിക്രമം പൂര്‍ത്തീകരിക്കാന് പൊലീസ് ഏറെ സമയമെടുക്കുന്നതില് അതൃപ്തനാണെന്നും തരൂര് അഭിമുഖത്തില് പറഞ്ഞു. അന്വേഷണം പൂര്‍ത്തിയാക്കാന് കാത്തിരിക്കുകയാണ്. വൈദ്യസംഘത്തിന്റെയും ഡോക്ടര്‍മാരുടെയുമൊക്കെ അന്തിമ നിര്‍ണയം എന്തെന്ന് കാണണം. പൊലീസ് എഫ്ഐആര് ഫയല്‍ചെയ്തിട്ടില്ല, കുറ്റപത്രമില്ല. അതുകൊണ്ടുതന്നെ വിഷയം നീട്ടിക്കൊണ്ടുപോകുന്നതില് ഒരു അടിസ്ഥാനവുമില്ലെന്നും തരൂര് പറഞ്ഞു. തെരഞ്ഞെടുപ്പ് വിജ്ഞാപനത്തിന് ദിവസങ്ങള് ശേഷിക്കെയാണ് കേസ് ഉടന് അവസാനിപ്പിക്കണമെന്ന് തരൂര് പരസ്യമായി താല്‍പ്പര്യപ്പെടുന്നത്. ചാണക്യപുരി പൊലീസ് സ്റ്റേഷന് മേധാവിക്കാണ് അന്വേഷണച്ചുമതല. തരൂരിന്റെ പരസ്യപ്രതികരണം വന്നതിനു പിന്നാലെ കേസ് ഫയല് അവസാനിപ്പിക്കാനുള്ള നടപടിക്രമങ്ങളിലേക്ക് ചാണക്യപുരി പൊലീസ് കടന്നുകഴിഞ്ഞു\n""സുനന്ദയ്ക്ക് നല്‍കിയത് റഷ്യന് വിഷം""\nന്യൂഡല്‍ഹി: കേന്ദ്രമന്ത്രി ശശി തരൂരിന്റെ ഭാര്യ സുനന്ദ പുഷ്കര് കൊല്ലപ്പെട്ടതാണെന്ന് ബിജെപി നേതാവ് സുബ്രഹ്മണ്യ സ്വാമി. അന്വേഷണം പൂര്‍ത്തീകരിച്ചാലുടന് കോടതിയെ സമീപിക്കുമെന്നും അദ്ദേഹം ട്വിറ്ററില് പ്രതികരിച്ചു. റഷ്യന് വിഷം നല്‍കിയാണ് കൊലപ്പെടുത്തിയതെന്നും ഇതിന് തെളിവുണ്ടെന്നും സ്വാമി പറഞ്ഞു.\nസുനന്ദയുടെ മരണം സുബ്രഹ്മണ്യന് സ്വാമി രാഷ്ട്രീയവല്‍ക്കരിക്കുകയാണെന്ന് തരൂര് ആരോപിച്ചിരുന്നു. മൃതദേഹം സംസ്കരിക്കാന് എന്തിനാണ് തിടുക്കം കാട്ടിയത്. സുനന്ദയുടെ മരണം സ്വാഭാവികമരണമാണെന്ന് പ്രഖ്യാപിക്കാന് തരൂര് എന്തിനാണ് താല്‍പ്പര്യം കാട്ടുന്നത്. മൃതദേഹത്തിന്റെ എല്ലാ ഫോട്ടോയും നശിപ്പിച്ചു. നിരവധി മുറിവുള്ളതുകൊണ്ടാണ് ഫോട്ടോ നശിപ്പിച്ചത്. റഷ്യന് വിഷം നല്‍കുന്നതിന് വായ തുറപ്പിക്കാന് മൂക്ക് ഞെരിച്ചു. മൃഗീയ കൊലയാണെന്ന് ചില പൊലീസ് ഉദ്യോഗസ്ഥര് തന്നോട് പറഞ്ഞിട്ടുണ്ട്. വിഷയത്തില് പൂര്‍ണ അന്വേഷണം വേണമെന്ന് തരൂരാണ് ആവശ്യപ്പെടേണ്ടത്. വിഷയത്തിന്റെ ആഴത്തിലേക്ക് പോകേണ്ടതുണ്ട്. ഡല്‍ഹി പൊലീസ് അന്വേഷണം ശരിയായ ദിശയിലല്ല. ഡല്‍ഹിയില് അധികാരമാറ്റമുണ്ടാകുമ്പോള് സത്യാവസ്ഥ പുറത്തുകൊണ്ടുവരാനാകും- സ്വാമി പറഞ്ഞു.\nസ്വാമി പറയുന്നത് കാര്യമായി എടുക്കുന്നില്ലെന്ന് തരൂര് പ്രതികരിച്ചു. തെളിവുണ്ടെങ്കില് ഹാജരാക്കട്ടെ. ദുഃഖം സ്വകാര്യവികാരമാണ്. തന്റെ വികാരമെന്ത്, എങ്ങനെ പ്രതികരിക്കുന്നു തുടങ്ങിയ കാര്യങ്ങളിലൊന്നും ബിജെപി നേതാക്കള് ഇടപെടേണ്ടതില്ല. അങ്ങനെ ഇടപെടുന്നുവെങ്കില് അടിയന്തരമായി മനോരോഗ ചികിത്സയ്ക്ക് വിധേയനാകണമെന്നും തരൂര് പറഞ്ഞു.


കിടിലന് ട്രെയിലറിലൂടെത്തന്നെ കാണികളെ വിറപ്പിച്ച് അനബെല് എത്തി; സിനിമ തീയേറ്ററില് കണ്ടാല് എന്താണ് സ്ഥിതിയെന്ന് പ്രേക്ഷകര് | Reporter Live\nകിടിലന് ട്രെയിലറിലൂടെത്തന്നെ കാണികളെ വിറപ്പിച്ച് അനബെല് എത്തി; സിനിമ തീയേറ്ററില് കണ്ടാല് എന്താണ് സ്ഥിതിയെന്ന് പ്രേക്ഷകര്\nBy Web Desk\tApril 4, 2017 9:38 pm A+ A-\nപ്രേത സിനിമകളുടെ ആരാധകരെ സന്തോഷത്തിലാഴ്ത്തി അനബല് എത്തുന്നു. പതിവുപോലെ സിനിമ കാണുന്നവരെ പേടിപ്പിച്ച് വിറപ്പിക്കുക എന്നതാണ് ക്രിയേഷന് എന്നുപേരിട്ടിരിക്കുന്ന ഈ ഭാഗത്തിന്റേയും ഉദ്ദേശം. ട്രെയിലര് കാണുന്നവര്‍ക്കുതന്നെ അനബല് പകരാന് പോകുന്ന ഭീതിയുടെ ഏകദേശ രൂപം മനസിലാകും.\nകളിപ്പാവയുണ്ടാക്കുന്ന ഒരു മനുഷ്യന്റെ കുടുംബത്തില് ഉണ്ടാകുന്ന കുഴപ്പങ്ങളാണ് ചിത്രത്തിന്റെ കഥാതന്തു. അയാളുടെ കുഞ്ഞിന്റെ അപകട മരണവും അതിനേത്തുടര്‍ന്ന് ഉണ്ടാകുന്ന പ്രശ്‌നങ്ങളുമാണ് അനബെല്ല പറയുന്നത്. ആദ്യം പുറത്തിറങ്ങിയ അനബല്ല സിനിമ ബോക്‌സോഫീസ് വിറപ്പിച്ച വിജയമാണ് നേടിയത്.\nഡേവിഡ് എഫ് സാന്‍ഡ്ബര്‍ഗ് സംവിധാനം ചെയ്യുന്ന ചിത്രം നിര്‍മിക്കുന്നത് പീറ്റര് സഫ്രാനും ജെയിംസ് വാനും ചേര്‍ന്നാണ്. കണ്‍ജുറിംഗും ഇന്‍സിഡിയസും പോലുള്ള ഭീകരചിത്രങ്ങള് സംവിധാനം ചെയ്ത് വന് വിജയങ്ങള് നേടിയ ജെയിംസ് വാന് ഇത്തവണ നിര്‍മാതാവിന്റെ റോളിലാണെന്നുമാത്രം. ചിത്രം ഓഗസ്റ്റ് 11ന് തീയേറ്ററുകളിലെത്തും. വാര്‍ണര് ബ്രോസാണ് ചിത്രത്തിന്റെ വിതരണക്കാര്.\nചിത്രത്തിന്റേതായി പുറത്തുവന്ന ട്രെയിലര് വന് പ്രതികരണങ്ങളാണ് സൃഷ്ടിച്ചിരിക്കുന്നത്. ട്രെയ്‌ലര് തന്നെ ഇത്രയും ഭയപ്പെടുത്തുന്നുവെങ്കില് സിനിമ എത്ര ഭീകരമായിരിക്കുമെന്നാണ് പ്രേക്ഷകരുടെ ചോദ്യം. ട്രെയിലറിന് ലഭിച്ച വന് ജനപ്രീതി ചിത്രത്തിനും ലഭിക്കുമെന്നാണ് നിര്‍മാതാക്കളുടെ പ്രതീക്ഷ. അതിനിടെ ഈ സിനിമ കാണുന്നവരെ ഞെട്ടിച്ച് മാത്രമാണ് പേടിപ്പിക്കുന്നതെന്ന വിമര്‍ശനവും സോഷ്യല് മീഡിയയിലുയരുന്നുണ്ട്.\nApr 4, 2017 9:38 pm\n‘ബാബ്‌റി മസ്ജിദ്’ എന്ന സിനിമയ്ക്ക് സെന്‍സര് ബോര്‍ഡ് പ്രദര്‍ശനാനുമതി നിഷേധിച്ച് സെന്‍സര് ബോര്‍ഡ്;…\nതോല്‍ക്കാത്ത ചങ്കൂറ്റമാണ് ഭടന്റെ ആയുധം; 1971 ബിയോണ്ട് ദി ബോര്‍ഡറിന്റെ ട്രെയിലര് പങ്കുവെച്ച്…


ഉദയപ്രഭന്: April 2014\nസെന്റ്മേരീസ് മേരീസ് ഫര്‍ണിച്ചര് മാര്‍ട്ട് എന്ന സ്ഥാപനത്തിന് മുന്നില് ബസ്സിറങ്ങുമ്പോള് സമയം ഉച്ചയോടടുത്തിരുന്നു. അറുപതടിയോളം നീളവും അതിനൊത്ത ഉയരവുമുള്ള കടയുടെ മുന്‍വശം വര്‍ണക്കടലാസുകളും പൂക്കളും ബലൂണും ഉപയോഗിച്ച് നന്നായി അലങ്കരിച്ചിരുന്നു. ഉത്സവസീസണുകളില് കച്ചവടം കൊഴുപ്പിക്കാന് ഉള്ള ബിസിനസ്സുകാരുടെ ഓരോ പൊടികൈകള്. മുന്‍വശത്തെ ഗ്ലാസ്സിലൂടെ നോക്കിയാല് അകത്തു പ്രദര്‍ശിപ്പിച്ചിരിക്കുന്ന സെറ്റി, ഡൈനിംഗ് ടേബിള്, കട്ടില്, ട്രെസ്സിംഗ് ടേബിള്, ദിവാന് കോട്ട്, അലമാര മുതലായ ആധുനിക ഫര്‍ണിച്ചറുകള് വ്യക്തമായി കാണാം.\nഇട്ടിച്ചന് ഇന്നു നല്ല കച്ചവടമാണന്നു തോന്നുന്നു. കടയില് നല്ല തിരക്കുണ്ടായിരുന്നു. തിളങ്ങുന്ന ഒരു മഞ്ഞ ജൂബയണിഞ്ഞ അയാള് ഒരു ചെറുപുഞ്ചിരിയോടെ ഓടിനടക്കുന്നു. ഓരോ കസ്ടമറെയും ഹസ്തദാനത്തോടെ സ്വീകരിക്കുന്നുണ്ട്. മുഷിഞ്ഞ വസ്ത്രത്തോടെ കടക്കുള്ളിലേക്ക് കയറിച്ചെല്ലാന് മടിതോന്നിയെങ്കിലും വേറെ നിവര്‍ത്തിയില്ലാത്തതിന്നാല് ഞാന് കടക്കുള്ളില് കയറി ഒതുങ്ങി നിന്നു. വേഷമാണല്ലോ ഓരോ മനുഷ്യന്റെയും ആത്മവിശ്വാസം വര്‍ദ്ധിപ്പിക്കുന്നത്.\nതൂണിനോട് ചേര്‍ന്ന് ഒതുക്കി വെച്ചിരിക്കുന്ന ഡ്രിഫ്റ്റ് വുഡ് ഐറ്റങ്ങള് ഒന്നും വിറ്റുപോയിട്ടില്ല. അവയില് എഴുതിയിട്ടിരിക്കുന്ന പ്രൈസ് ടാഗുകള് കാറ്റിലാടുന്നുണ്ട്. അവ ഒന്നെങ്കിലും വിറ്റുപോയിരുന്നെങ്കില് റേഷന് വാങ്ങാനുള്ള കാശ് കിട്ടുമായിരുന്നു. ഞാന് വീട്ടില് കുത്തിയിരുന്ന് കൊത്തിമിനുക്കി പോളീഷ് ചെയ്തെടുത്ത ഓരോ ശില്പങ്ങള്. അവ ഓരോന്നും ഉപഭോക്താക്കളുടെ മനസ്സില് എന്തെങ്കിലും ചലനങ്ങള് ഉണ്ടാക്കിയാല് രക്ഷപെട്ടു. അവര് നല്ല വില കൊടുത്തു അവ വാങ്ങിയാല് വീട്ടിലെ പട്ടിണി ഒരാഴ്ചത്തേക്ക് എങ്കിലും മാറികിട്ടും. ഈ സാധനങ്ങള് കടയില് പ്രദര്‍ശിപ്പിക്കുവാനുള്ള അനുവാദവും അതിനു വേണ്ട സ്ഥലവും ഒരുക്കി തന്നത് തന്നെ ഇട്ടിച്ചന്റെ മഹാമനസ്കത എന്നുവേണം പറയാന് . ബിസിനസ്സില് പൊളിഞ്ഞ പഴയ കൂട്ടുകാരനെ സഹായിക്കാന് തുനിഞ്ഞ അദ്ദേഹത്തെ കൂടുതല് ബുദ്ധിമുട്ടിക്കേണ്ട എന്ന് കരുതിയാണ് സാമ്പത്തിക സഹായം ഒന്നും ആവശ്യപ്പെടാതിരുന്നത്. മാസത്തില് ഒന്നുരണ്ടെണ്ണം വീതം വിറ്റുപോയിരുന്നതാണ്. പക്ഷെ കഴിഞ്ഞ മൂന്നു മാസമായി ഒന്നും കച്ചവടമായിട്ടില്ല.\nതിരക്കൊഴിഞ്ഞപ്പോള് ഇട്ടിചന് എന്നെ കൈകാട്ടി വിളീച്ചു. "സാധനം ഒന്നും വിറ്റുപോയിട്ടില്ല സജീവേ. ഞാന് ശ്രമിക്കാഞ്ഞല്ല. നിനക്കു പറഞ്ഞാല് മനസ്സിലാവുമല്ലൊ. എല്ലാവര്ക്കും ഏറ്റവും വില കുറച്ച് സാധനം കിട്ടണം. മികച്ച ഗുണനിലവാരം ഉണ്ടായിരിക്കണം. അതിന്റെകൂടെ കുറച്ചു കരകൌശലവസ്തുക്കള് വാങ്ങി വീട് മോടിപിടിപ്പിക്കാന് ആയിരമോ രണ്ടായിരമോ മുടക്കാന് മനസ്സില്ല. ഞാന് നിര്‍ബന്ധിക്കാറുണ്ട്. അവരുടെ പോക്കെറ്റില് കിടക്കുന്ന കാശല്ലേ. പിടിച്ചു വാങ്ങിക്കാന് പറ്റുമോ’’.\nഇട്ടിച്ചന് ഒരു അഞ്ഞൂറിന്റെ നോട്ടെടുത്ത് എന്റെ പോക്കെറ്റില് തിരുകി.\n‘തല്‍ക്കാലം ഇതിരിക്കട്ടെ. നിന്റെ ആവശ്യങ്ങള് നടക്കട്ടെ.. എല്ലാ ആഴ്ചയും നീ ഇല്ലാത്ത കാശുമുടക്കി ഇങ്ങോട്ട് വരേണ്ട. എന്തെങ്കിലും വിറ്റുപോയാല് ഞാന് വിളിക്കാം. അടുത്ത ആഴ്ച കുറച്ച് കൂടുതല് ഫര്‍ണിച്ചറുകള് വരും. ഡിസ്പ്ലേ ചെയ്യാന് സ്ഥലം കുറവാണ്. നീ ഒന്ന് അഡ്ജസ്റ്റ് ചെയ്യേണ്ടി വരും.”\nഇട്ടിച്ചന് എന്താണ് ഉദ്ദേശിച്ചത്. സാധനങ്ങള് മാറ്റി സ്ഥലം കാലിയാക്കി തരണമെന്നാണോ. അതോ ഇനി ശല്യപ്പെടുത്താന് ഇങ്ങോട്ട് വരരുതെന്നാണോ. ഷോറൂമിലെ ഫില്‍ടരില് നിന്ന് ഒരു ഗ്ലാസ് വെള്ളം എടുത്തു കുടിച്ച് ഞാന് പുറത്തെ കനത്ത വെയിലിലേക്കിറങ്ങി.\nബസ്സിറങ്ങി റേഷന് കടയില് നിന്ന് അരിയും വാങ്ങി സാവധാനം വീട്ടിലേക്കു നടന്നു. അനഘാ ഫര്‍ണിച്ചര് മാര്ട്ടിന് മുന്നില് ഒരു നിമിഷം നിന്നു. ഷട്ടര് പൂട്ടിയിരിക്കുന്ന കനത്ത താഴ് എന്റെ സ്വപ്നങ്ങള്‍ക്ക് മേല് വീണ ഇരുട്ടുകനത്ത ഒരു തിരശീല പോലെ തോന്നി. ഇട്ടിച്ചന്റെ കടയെക്കാള് നല്ല കച്ചവടം ഉണ്ടായിരുന്ന കട. ഗുണമേന്മയുള്ള ഫര്‍ണിച്ചറുകള് മാത്രമായിരുന്നു കച്ചവടം. അകലെ നിന്നും കേട്ടറിഞ്ഞ് ആള്‍ക്കാര് വന്നു ഫര്‍ണിച്ചര് വാങ്ങിയിരുന്നു. അഞ്ചാറു ജോലിക്കാര് ഷോറൂമില് തന്നെ ഉണ്ടായിരുന്നു. പത്തു ആശാരിമാര് വര്‍ക്ക്‌ഷോപ്പില് സ്ഥിരമായി പണിചെയ്തിരുന്നു. പിന്നെ പോളീഷ് ചെയ്യാന് വേറെ അഞ്ചു പേര് കൂടി. എന്ത് ആഹ്ലാദം നിറഞ്ഞ ദിവസ്സങ്ങള് ആയിരുന്നു.\nസജീവ് ഫര്‍ണിച്ചര് കട തുടങ്ങിയത് നല്ല രാശിയുള്ള സമയത്താണ് എന്ന് എല്ലാവരും പറയുമായിരുന്നു. തവണ വ്യവസ്ഥയില് കച്ചവടം തുടങ്ങിയതോടു കൂടി കൂടുതല് അഭിവൃത്തിപ്പെടുകയാണ് ഉണ്ടായത്. പക്ഷെ അധികനാള് നീണ്ടുനിന്നില്ല ആ സന്തോഷങ്ങള്. ഈര്‍ച്ച മില്ലിലേക്ക് പോയ ലോറി അപകടത്തില് പെട്ട് ഡ്രൈവര് മരിച്ചതോടെ കഷ്ടകാലം ആരംഭിക്കുകയായി. ഓരോ ദിവസവും ഓരോ വൈതരണികള്. അവസാനം കടയും വണ്ടികളും വര്‍ക്ക്ഷോപ്പും വീടും എല്ലാം നഷ്ടമാവുന്നത് നിറകണ്ണുകളോടെ നോക്കി നില്‍ക്കാനേ സാധിച്ചുള്ളൂ.\nകുലത്തൊഴിലായി കിട്ടിയ ആശാരിപ്പണിയിലെ വൈദഗ്ധ്യം ഒന്നുകൊണ്ടു മാത്രമാണ് വര്‍ഷങ്ങള്‍ക്കു മുന്‍പ് ഗള്‍ഫില് പോകാന് ഒരു അവസരം ലഭിച്ചത്. പതിനഞ്ചു വര്ഷം മണലാരണ്യത്തില് വിയര്‍പ്പൊഴുക്കി സമ്പാദിച്ചത് കൊണ്ട് ആദ്യം സഹോദരിയുടെ വിവാഹം. പിന്നെ ഒരു നല്ല വീട് പണിതു. കുറച്ചു പേര്‍ക്കെങ്കിലും സ്ഥിരമായി ഒരു തൊഴില് കൊടുക്കാനാകുമല്ലോ എന്ന കണക്കുക്കൂട്ടലുകളാണ് ഒരു കട തുടങ്ങാന് പ്രേരിപ്പിച്ചത്. അഞ്ചു വര്‍ഷക്കാലം നല്ല രീതിയില് പോയ ബ്സിനസ് ആ ലോറി അപകടത്തെത്തുടര്‍ന്ന് സാവധാനമാണ് തകര്‍ന്നുതുടങ്ങിയത്.\nമരക്കുറ്റികള് ചെത്തിമിനുക്കി പോളീഷ് ചെയ്തു ഓരോ ശില്പങ്ങള് ഉണ്ടാക്കാനാവുമെന്ന് ഗോപാലേട്ടനില് നിന്നാണ് പഠിച്ചത്. ഉളിയും ചിന്തേരും ഉപയോഗിക്കാന് ആവാത്ത തടികളില് കുപ്പിച്ചില്ലും സാന്റ്പേപ്പരും ആയുധമായി. മരക്കുറ്റികളില് ഒളിഞ്ഞിരിക്കുന്ന ഓരോ രൂപങ്ങളെ അതിവിദഗ്ധമായി പുറത്തുകൊണ്ടുവരാന് ആയി. കുതിരകള്, കഴുകന് കസേര. അങ്ങനെ പല പല രൂപങ്ങള്. അവയ്ക്ക് പിന്നെ നിറങ്ങളും ചമയങ്ങളും നല്‍കി ഭംഗിയുള്ള ദാരുശില്‍പങ്ങള് മെനഞ്ഞെടുത്തു. ഫോണ് സ്ടാണ്ടായും ടീപ്പോയ് ആയും കോര്‍ണര് ടേബിള് ആയും ഷോകേസിലെ അലങ്കാരവസ്തുവായും പലരുടെയും സ്വീകരണമുറിയില് സ്ഥാനംപിടിച്ചു.\nശനിയാഴ്ച ഉച്ച കഴിഞ്ഞപ്പോള് ഇട്ടിച്ചന്റെ കടയിലെ ലോറിയും ഒരു കാറും വീടിനു മുന്നില് വന്നു നിന്നു. ലോറിയില് നിറയെ ഞാന് കടയില് വെച്ചിരുന്ന ഡ്രിഫ്റ്റ്വുഡ് ഐറ്റംസ് ആയിരുന്നു. ഈശ്വരാ കടയില് സ്ഥലമില്ലാതെ എല്ലാം തിരിച്ചിറക്കി വെച്ചിട്ട് പോകാനുള്ള പരിപാടിയാണോ. ഇവയൊന്നും വിറ്റ് പോകാതെ എങ്ങനെ ജീവിക്കും. ഇട്ടിച്ചന്റെ സെയില്‍സ്മാന് ചിരിച്ചുകൊണ്ടാണ് വീട്ടിലേക്കു കയറിവന്നത്. കൂടെ മാന്യമായി വസ്ത്രം ധരിച്ച ഒരു ചെറുപ്പക്കാരനും ഉണ്ടായിരുന്നു.\nചേട്ടാ ഇത് ഇന്റര് നാഷണല് ഹോട്ടല്‍സ്‌ന്റെ ആളാണ്. അവര്‍ക്ക് ചേട്ടന്റെ കുറെ ഡ്രിഫ്റ്റ്വുഡ് ഐറ്റംസ് വേണം. കടയില് ഉണ്ടായിരുന്നത് തികഞ്ഞില്ല. കൂടുതല് സാധനം വേണമെന്നാണ് പറയുന്നത്. ഇവിടെ പണി ഫിനിഷ് ചെയ്ത ഐറ്റംസ് വല്ലതും ഉണ്ടങ്കില് ഈ വണ്ടിയില് കയറ്റിക്കൊണ്ട് പോകാനാണ് സാറ് എന്റെ കൂടെ വന്നിരിക്കുന്നത്. തിങ്കളാഴ്ച ഇവരുടെ ഹോട്ടലിന്റെ ഉദ്ഘാടനമാണ്. അതിനു മുന്‍പായി റിസപ്ഷനും ലോഞ്ചും എല്ലാം ഒന്ന് അലങ്കരിക്കാനാണ്.\nസെയില്‍സ്മാന്‍റെ വാക്കുകളെ എനിക്ക് വിശ്വസിക്കുവാന് ആയില്ല. പെട്ടന്ന് ലോട്ടറി അടിച്ചതുപോലെയാണ് എനിക്ക് തോന്നിയത്. കണ്ണില് സന്തോഷാശ്രുക്കള് നിറഞ്ഞു. ജീവിതം വഴിമുട്ടി നിന്ന വേളയില് ആശ്വാസത്തിന്റെ ഒരു പച്ചത്തുരുത്ത് കണ്ടുമുട്ടിയ അനുഭൂതി. ഒരു തണുത്ത കാറ്റ് എനിക്ക് ചുറ്റും കുളിര് വിതറുന്നുവോ. നിറഞ്ഞ സന്തോഷത്തോടെയാണ് ഞാന് വര്‍ക്ക്‌ഷോപ്പിലേക്ക് നടന്നത്. ചിന്തേരുപൊടിയുടെയും വാര്‍ണിഷിന്റെയും മണം നിറഞ്ഞ വര്‍ക്ക്‌ഷോപ്പിനുള്ളില് ഒരു മരക്കുതിര അതിവേഗം സവാരിചെയ്യുന്ന ഒരു പടയാളിയെ പോലെ ഇളകിയാടിക്കൊണ്ടിരുന്നു.\n(ചിത്രങ്ങള്; ഗൂഗിളില് നിന്ന്)\nPosted by ഉദയപ്രഭന് at 05:32 26 comments:


സുധീര് ഐസൊലേഷനിലായി: ഒന്നല്ല, രണ്ടുവട്ടം | CoronaVirus isolation experience| CoronaVirus| Health\nസുധീര് ഐസൊലേഷനിലായി: ഒന്നല്ല, രണ്ടുവട്ടം\nMar 24, 2020, 10:23 AM IST\nചൈന വീണ്ടും സജീവമാകാൻ തുടങ്ങിയിട്ട് രണ്ടാഴ്ചയായി. ആയിരക്കണക്കിന് തൊഴിലാളികൾ പണിയെടുക്കുന്ന ഫാക്ടറികൾപോലും പ്രവർത്തിച്ചുതുടങ്ങി\nകോട്ടയം: കൊറോണയെത്തുടർന്ന് ചൈനയിൽനിന്ന് ഫെബ്രുവരി ആദ്യം കേരളത്തിലെത്തിയ തൃശ്ശൂർ സ്വദേശി സുധീർ ഊരളത്ത് വീട്ടിൽ നിരീക്ഷണത്തിൽ കഴിഞ്ഞത് 28 ദിവസം. കഴിഞ്ഞദിവസം ചൈനയിലെത്തിയ സുധീറിന് ഇവിടെ സ്വന്തം അപ്പാർട്ട്മെന്റിൽ വീണ്ടും കഴിയേണ്ടത് 14 ദിവസവും. സ്ട്രീറ്റ് ഫോട്ടോഗ്രാഫറും യോഗ പരിശീലകനുമായ സുധീറിന് രോഗത്തിനെതിരേ ചൈനയെടുത്ത ശക്തമായ നിലപാടുകളിൽ പൂർണവിശ്വാസമാണ്. ആ കർശനനിലപാടാണ് അവരെ രോഗത്തിൽനിന്ന് രക്ഷപ്പെടുത്തിയതെന്ന് സുധീർ.\nചൈന പഴയ ചൈനയാകുന്നു\n‘‘ചൈനയിലെ നിരീക്ഷണത്തിൽക്കഴിയുന്ന എന്റെ അപ്പാർട്ട്മെന്റിന് പുറത്തിറങ്ങാതിരിക്കാൻ എല്ലാ മുൻകരുതലുമുണ്ട്. വാതിലിനുപുറത്ത് ആരോഗ്യപ്രവർത്തകർ ക്യു.ആർ. കോഡ് രേഖപ്പെടുത്തിയ സ്റ്റിക്കർ പതിച്ചിട്ടുണ്ട്. ഈ സ്റ്റിക്കർ പൊട്ടിക്കാതെ ഇറങ്ങാൻ കഴിയില്ല. ഇറങ്ങിയെന്ന് അറിഞ്ഞാൽ കൂടുതൽ നിരീക്ഷണമുള്ള മറ്റൊരിടത്തേക്ക് മാറ്റും. അതുകൊണ്ട് ആരും ലംഘിക്കാറില്ല’’ -സുധീർ പറയുന്നു. ഭക്ഷണംപോലും ആരോഗ്യപ്രവർത്തകരാണ് എത്തിക്കുന്നത്. ഓൺലൈൻ പർച്ചേസ് വഴിയെത്തുന്ന സാധനങ്ങൾ അപ്പാർട്ട്മെന്റിലെ പൊതു ഇടത്ത് ഏൽപ്പിക്കണം. അവിടെനിന്ന് ആരോഗ്യപ്രവർത്തകർ എത്തിക്കും.\nസുധീര് ചൈനയിലെ അപ്പാര്‍ട്ട്മെന്റില്\nചൈന വീണ്ടും സജീവമാകാൻ തുടങ്ങിയിട്ട് രണ്ടാഴ്ചയായി. ആയിരക്കണക്കിന് തൊഴിലാളികൾ പണിയെടുക്കുന്ന ഫാക്ടറികൾപോലും പ്രവർത്തിച്ചുതുടങ്ങി. മാളുകളും മറ്റു മാർക്കറ്റുകളും തുറന്നു. സ്കൂളുകളും സർവകലാശാലകളും തുറന്നിട്ടില്ല. തിയേറ്ററും ബാറും അടഞ്ഞുതന്നെ- സുധീർ പറയുന്നു.\nചൈനയിൽ വിമാനമിറങ്ങുന്ന നിമിഷംമുതൽ ഓരോരുത്തരും നിരീക്ഷണത്തിലാണ്. ലക്ഷണങ്ങൾ കാണിക്കാത്തവർക്ക് പച്ചയും അല്ലാത്തവർക്ക് ചുവപ്പും ടാഗും നൽകും.\nഅവസാനത്തേത് ആപ് ഉപയോഗിച്ചുള്ള രജിസ്ട്രേഷനാണ്. ഈ 14 ദിവസവും ശരീര ഊഷ്മാവും മറ്റ് ശാരീരിക അവസ്ഥകളും രേഖപ്പെടുത്താനായി നമ്മുടെ വിവരങ്ങൾ രജിസ്റ്റർചെയ്ത ആപ്പാണിത്. എല്ലാദിവസവും ശരീരഊഷ്മാവ് അളന്ന് ആപ്പിൽ രജിസ്റ്റർചെയ്യണം. ഇതിനായി സൗജന്യ തെർമോമീറ്ററും നൽകും.\nContent Highlight: CoronaVirus isolation experience


ഹഡ്കോ 6000 കോടി വായ്പ നല്‍കും | HUDCO ready to provide rs.6000 crore for Kerala - Malayalam Oneindia\nഹഡ്കോ 6000 കോടി വായ്പ നല്‍കും\nതിരുവനന്തപുരം: സംസ്ഥാനത്തിന്റെ വികസന പ്രവര്‍ത്തനത്തിന് 6000 കോടി വായ്പ നല്‍കാന് ഹഡ്കോ തയ്യാറാണെന്ന് കേന്ദ്ര നഗരവികസന മന്ത്രി അനന്ത്കുമാര് പറഞ്ഞു.\nകേന്ദ്ര സഹായത്തോടെ നടപ്പിലാക്കുന്ന വിവിധ പദ്ധതികളെ കുറിച്ച് ചര്‍ച്ച ചെയ്യാന് നവംബര് 15 വെള്ളിയാഴ്ച ചേര്‍ന്ന സമ്മേളനത്തില് സംസാരിക്കുകയായിരുന്നു കേന്ദ്രമന്ത്രി. മന്ത്രിമാരും മുനിസിപ്പല് ചെയര്‍മാന്‍മാരും ചെയര് പേഴ്സണ്‍മാരും യോഗത്തില് പങ്കെടുത്തു.\nകവടിയാര് കൊട്ടാര വളപ്പില് സ്ഥാപിക്കുന്ന ഹാബിറ്റാറ്റ് കേന്ദ്രത്തിന് ഹഡ്കോ 30 കോടി ധനസഹായം നല്‍കും. ഹഡ്കോ നിവാസ് പദ്ധതി അനുസരിച്ച് വായ്പ നല്‍കുന്നതിനായി 330 കോടി നീക്കിവെക്കും. പലിശ 18 ശതമാനത്തില് നിന്ന് 11 ശതമാനമായി കുറച്ചിട്ടുണ്ട്.\nപാലക്കാടും കാസര്‍കോട്ടും രണ്ട് ഹഡ്കോ നിവാസ് ഓഫീസുകള് തുറയ്ക്കും. ശബരിമലയില് ഹഡ്കോ സമഗ്ര വികസന പദ്ധതി നടപ്പിലാക്കും. 100 കോടിയാണ് പദ്ധതിയ്ക്ക് കണക്കാക്കിയിരിക്കുന്നത്. ആക്കുളം മറൈന് ഡ്രൈവ് വികസിപ്പിക്കുന്നതിനുള്ള പദ്ധതി നടപ്പിലാക്കും.


KSRTC bus to playakey role - Malayalam Filmibeat\n31 min ago റിമി ടോമിയുടെ വൈറ്റ് ഹൗസ് മുക്ത ഗ്രീന് ഹൗസാക്കി മാറ്റി, അവര് എത്തിയതോടെയാണ് ഇവിടം മാറിയത്\n49 min ago ഹണിമൂണിനേക്കാൾ ഇഷ്ടം ഇതാണ്, മാലിദ്വീപിലെ സ്റ്റൈലൻ ചിത്രങ്ങളുമായി ശാലിൻ സോയ\n55 min ago കുഞ്ചാക്കോ ബോബനും ദിലീപും നന്നായി സഹായിച്ചിട്ടുണ്ട്, തുറന്നുപറച്ചിലുമായി മീനത്തില് താലികെട്ടിലെ നായിക\n| Published: Sunday, August 3, 2014, 14:36 [IST]\nഓര്‍ഡിനറി എന്ന ചിത്രം ഓര്‍മ്മയില്ലേ? കുഞ്ചാക്കോ ബോബനും ബിജുമോനോനും ഒന്നിച്ചഭിനയിച്ച ചിത്രം. ചിത്രത്തിലെ മറ്റൊരു താരത്തെ പറയാതെ വയ്യ ഗവിയിലേക്ക് പോകുന്ന ആ കെഎസ്ആര്‍ടിസി ബസ്. കും കെഎസ്ആര്‍ടിസി ബസിന് സിനിമയില് ബ്രേക്ക് കിട്ടുന്നതെന്ന് ഓര്‍ഡിനറിയിലൂടെയാണെന്ന് വേണമെങ്കില് പറയാം. ഇതാ ജയസൂര്യ നായകനാവുന്ന ലാല് ബഹദൂര് ശാസ്ത്രിയിലൂടെ കെഎസ്ആര്‍ടിസി ബസ് വീണ്ടും വെള്ളിത്തിരയില് ശ്രദ്ധാ കേന്ദ്രമാകാനൊരുങ്ങുന്നു.\nലാല് ബഹദൂര് ശാസ്ത്രിയിലെ കഥ നടക്കുന്നത് ഒരു കെഎസ് ആര്‍ടിസി ബസിനുള്ളിലാണ്. ബസ് യാത്രയ്ക്ക് ചിത്രത്തില് ഏറെ പ്രധാനമുണ്ട്. അപരിചിതരായ മൂന്ന് പേര് ഒരു ദൗത്യത്തിന് വേണ്ടി ഒരുമിയ്ക്കുന്നതാണ് ചിത്രം പറയുന്നത്. ആലപ്പുഴ-എറണാകുളം റൂട്ടില് ഓടുന്ന ഒരു കെഎസ്ആര്‍ടിസി ബസ് ആണ് കഥയുടെ പശ്ചാത്തലം.\nചിത്രത്തില് ലാല് എന്ന കഥാപാത്രമായാണ് ജയസൂര്യ എത്തുന്നത്. നെടുമുടി വേണുവും അജു വര്‍ഗീസുമാണ് ബഹദൂറും ശാസ്ത്രിയുമായി എത്തുന്നത്. അനിമേഷന് രംഗത്ത് നിന്ന് എത്തിയ രാജേഷ് മിഥിലയാണ് ലാല് ബഹദൂര് ശാസ്ത്രിയുടെ സംവിധായകന്.\nRead more about: jayasurya kunchako boban film ksrtc biju menon ജയസൂര്യ കുഞ്ചാക്കോ ബോബന് സിനിമ ബസ് കെഎസ്ആര്‍ടിസി ബിജു മേനോന്\nKSRTC bus to playakey role\nStory first published: Sunday, August 3, 2014, 14:36 [IST]


ഇറച്ചിക്കോഴി വളര്‍ത്തല്; സംരംഭകര് ശ്രദ്ധിക്കാന് : Deepika.com Karshakan News | deepika karshakan\nപാശ്ചാത്യരാജ്യങ്ങളില് ഒരു വലിയ വ്യവസായ സംരംഭമാണ് ഇറച്ചിക്കോഴി വളര്‍ത്തല്. സംസ്‌കരിച്ച കോഴിയിറച്ചി വിപണിയിലെത്തിക്കുന്നതിലാണിത് അവസാനിക്കുന്നത്. പായ്ക്ക് ചെയ്ത കോഴിയിറച്ചി വിപണനം ചെയ്യുന്നതില് നാം വലിയ പുരോഗതി നേടിയിട്ടില്ല. എങ്കിലും കോഴിമാംസ ഉത്പാദന സംരംഭങ്ങള്‍ക്ക് കേരളത്തില് സാധ്യതകളേറെയാണ്. അഞ്ചോ ആറോ ആഴ്ച പ്രായമായ ഇറച്ചിക്കോഴികളെ ഏതാണ്ട് 2-2.2 കിലോഗ്രാം ഭാരമാകുമ്പോള് വിപണിയിലെത്തിക്കുന്നതാണ് പുതുരീതി. മൊത്ത ചെലവിന്റെ 70 ശതമാനത്തോളം തീറ്റയ്ക്കു തന്നെയാകുമെന്നതിനാല് ശാസ്ത്രീയ തീറ്റക്രമവും പരിചരണരീതികളും നന്നായി മനസിലാക്കിയ ശേഷമേ ഈ മേഖലയിലേക്കു പ്രവേശിക്കാവു.\nഇന്ത്യയില് അതിവേഗം വളര്‍ന്നു കൊണ്ടിരിക്കുന്ന കോണ്‍ട്രാക്റ്റ് ഫാമിംഗാണ്(കരാര്‍കൃഷി) ഇറച്ചിക്കോഴി മേഖലയിലെ വന് കുതിപ്പിനു കാരണം. പ്രമുഖ കമ്പനികള് ബ്രോയ്‌ലര് കുഞ്ഞുങ്ങളെയും അവയ്ക്കാവശ്യമായ തീറ്റ, മരുന്ന്, വൈദ്യസഹായം എന്നിവയും കര്‍ഷകര്‍ക്കു നല്‍കുന്നു. കര്‍ഷകരുടെ സ്ഥലത്ത് അവയെ വളര്‍ത്തി ഇറച്ചിക്കായി തിരിച്ചേല്‍പ്പിക്കുന്നു. കര്‍ഷകരെ സംബന്ധിച്ചിടത്തോളം നഷ്ട സാധ്യത കുറഞ്ഞ രീതിയാണിത്. കോഴികളെ പാര്‍പ്പിക്കുന്നതിനുള്ള ഷെഡ്, വെള്ളപ്പാത്രങ്ങള്, വൈദ്യുതി എന്നിവ കര്‍ഷകര് ഒരുക്കണം. വളര്‍ത്തിക്കൊടുക്കുന്ന കുഞ്ഞുക്കള്‍ക്ക് തൂക്കവും തീറ്റപരിവര്‍ത്തനശേഷിയും നോക്കിയുള്ള കമ്മീഷനാണ് കര്‍ഷകര്‍ക്കു ലഭിക്കുക.\nസ്വന്തം നിലയ്ക്ക് കോഴിക്കുഞ്ഞുങ്ങളെ വാങ്ങി, തീറ്റ കൊടുത്ത് പരിപാലിച്ച് ചാഞ്ചാടുന്ന വിപണി വിലയില് ഉഴലുന്ന കര്‍ഷകര്‍ക്ക് പലപ്പോഴും കരാര്‍കൃഷി ഒരനുഗ്രഹമാണ്. പുതുതായി ഈ മേഖലയിലേക്കു കടന്നുവരുന്നവര്‍ക്കും വിശദമായി കാര്യങ്ങള് പഠിക്കുന്നതുവരെ കരാര്‍കൃഷിയായിരിക്കും അഭികാമ്യം. വളര്‍ത്തുന്ന കോഴികള്‍ക്കനുസരിച്ച് ലാഭം കൂടും. തുടക്കക്കാര് സ്വന്തം നിലയ്ക്ക് കുഞ്ഞുങ്ങളെ വാങ്ങി വളര്‍ത്തുന്ന റിസ്‌ക് എടുക്കാതിരിക്കുന്നതാവും അനുയോജ്യം. ഈ മേഖലയില് പരിചയ സമ്പന്നത നേടിയശേഷം സ്വന്തം നിലയ്ക്ക് ബ്രോയ്‌ലര് സംരംഭം തുടങ്ങാം.\nആയിരം കോഴികളെയോ അതിലധികമോ വളര്‍ത്താന് തദ്ദേശ സ്വയംഭരണ സ്ഥാപനത്തിന്റെ അനുമതി ആവശ്യമാണ്. കോഴിക്കുഞ്ഞുങ്ങളുടെ ശാസ്ത്രീയ പരിചരണത്തെ ക്കുറിച്ചുള്ള ക്ലാസുകള് മൃഗസംരക്ഷണവകുപ്പിലെ ട്രെയിനിംഗ് സെന്ററുകള്, കൃഷിവിജ്ഞാന കേന്ദ്രം, വെറ്ററിനറി സര്‍വകലാശാല എന്നിവിടങ്ങളില് ലഭ്യമാണ്. ഇവിടെ നിന്നു ലഭിക്കുന്ന സര്‍ട്ടിഫിക്കറ്റുകള് വച്ച് ട്രെയിനിംഗ് കഴിയുമ്പോള് ബാങ്ക്‌ലോ ണിനും അപേക്ഷിക്കാം. സ്വന്തമായി കുഞ്ഞുങ്ങളെ വാങ്ങി വളര്‍ത്തുന്നവര് അയല് സംസ്ഥാന സ്വകാര്യ ഹാച്ചറികളെ ആശ്രയിക്കേണ്ടതായി വരും. കുഞ്ഞുങ്ങളുടെ വിപണി വിലയിലെ ഏറ്റക്കുറച്ചിലുകള് പലപ്പോഴും ലാഭനഷ്ടക്കണക്കുകളെ സ്വാധീനിക്കും.\n* ബ്രോയ്‌ലര് കോഴിക്കുഞ്ഞുങ്ങളെ വിരിപ്പു രീതിയില് (ഡീപ് ലിറ്റര്) വളര്‍ത്തുന്നതാണ് അനുയോജ്യം.\n* വെള്ളക്കെട്ടില്ലാത്ത, വൈദ്യുതി, ശുദ്ധജലം എന്നിവ ലഭിക്കുന്ന സ്ഥലത്തു വേണം ഫാം തുടങ്ങാന്.\n* ഒരു കോഴിക്ക് 1.1 ചതുരശ്ര അടി തറസ്ഥലം ലഭ്യമാക്കണം.\n* കിഴക്കു പടിഞ്ഞാറു ദിശയില് ഷെഡു പണിതാല് സൂര്യപ്രകാശം നേരിട്ട് അകത്തേക്കു പതിക്കുന്നത് ഒഴിവാക്കാം.\n* കുഞ്ഞുങ്ങളെ കൊണ്ടുവരുന്നതിനു മുമ്പ് തറയും ഭിത്തിയും കഴുകി, കുമ്മായം പൂശി അണുനശീകരണം നടത്തണം.\n* ഫാമിലേക്കു സന്ദര്‍ശകരെ അനുവദിക്കരുത്. പ്രവേശന കവാടത്തില് അണുനാശിനികൊണ്ട് കാല് കഴുകാനുള്ള സംവിധാനമൊരുക്കണം.\n* അറക്കപ്പൊടി ചിന്തേര്, ചകിരിച്ചോറ് എന്നിവയിലേതെങ്കിലും രണ്ടിഞ്ചു കനത്തില് വിരിപ്പായി ഉപയോഗിക്കാം.\n* നനഞ്ഞ വിരിപ്പ് പൂപ്പല് ബാധയ്ക്കും ശ്വാസകോശ രോഗങ്ങള്‍ക്കും കാരണമാകും. വിരിപ്പ് നനഞ്ഞ് കട്ടപിടിക്കാതിരിക്കാന് ശ്രദ്ധിക്കണം.\nബ്രൂഡിംഗ് (ചൂടു നല്‍കല്)\n* കോഴിക്കുഞ്ഞുങ്ങള്‍ക്കു തൂവലുകള് വരുന്നതുവരെ കൃത്രിമമായി ചൂടു നല്‍കണം. 100 കോഴിക്കുഞ്ഞുങ്ങള്‍ക്ക് 60 വാട്ടിന്റെ രണ്ടു ബള്‍ബെങ്കിലും ഒരടിപൊക്കത്തിലായി ക്രമീകരിക്കണം. രണ്ടാഴ്ച വരെയെങ്കിലും കൃത്രിമമായി ചൂടു നല്‍കണം.\n* കുഞ്ഞുങ്ങളെ ബള്‍ബിനടിയില് തന്നെ നിര്‍ത്തുന്നതിനായി ഒരടി പൊക്കമുള്ള ചിക്ക് ഗാര്‍ഡുകള് ഉപയോഗിച്ച് മറ നിര്‍മിക്കാം. കുഞ്ഞുങ്ങള് ബള്‍ബിനു കീഴില് പലയിടത്തായി ചിതറി നിന്നു തീറ്റയെടുക്കുന്നതു ശരിയായി ചൂടു ലഭിക്കുന്നതിന്റെ സൂചനയാണ്.\nഇറച്ചിക്കോഴികള്‍ക്ക് അവ കഴിക്കുന്ന അത്രയും തീറ്റ നല്‍കുന്നതാണു പതിവ്. അതിനാല് തീറ്റപ്പാത്രത്തില് എപ്പോഴും തീറ്റയുണ്ടായിരിക്കണം. ആദ്യത്തെ ആഴ്ച പ്രീസ്റ്റാര്‍ട്ടര്, പിന്നീടുള്ള രണ്ടാഴ്ച സ്റ്റാര്‍ട്ടര്, ഒടുവിലത്തെ മൂന്നാഴ്ച ഫിനിഷര് എന്നീ തീറ്റകളാണു നല്‍കേണ്ടത്.\n* തീറ്റ നല്‍കാനായി നീളത്തിലുള്ള ലീനിയര് പാത്രങ്ങളോ വൃത്താകൃതിയിലുള്ള ട്യൂബ് ഫീഡറുകളോ ഉപയോഗിക്കാം. $തീറ്റ അധികം പാഴാക്കികളയാതിരിക്കാന് ഗ്രില് വച്ച തീറ്റപ്പാത്രങ്ങളും വിപണിയില് ലഭ്യമാണ്.\n* ഒരു കുഞ്ഞിന് രണ്ടാഴ്ചവരെ 2.5 സെന്റീമീറ്റര്, മുതിര്‍ന്നവയ്ക്ക് അഞ്ചു സെന്റീമീറ്റര് എന്നയനുപാദത്തില് തീറ്റസ്ഥലം ലഭ്യമാക്കണം.\n* നീളമുള്ള തീറ്റപ്പാത്രത്തിന്റെ രണ്ടുവശങ്ങളിലായി നിന്ന് തീറ്റ തിന്നാവുന്നതാണ്. ടൂബ് ഫീഡറില് ഒരിക്കല് തീറ്റ നിറച്ചാല് കൂടുതല് ദിവസത്തേക്കു ലഭിക്കുമെന്ന ഗുണവുമുണ്ട്.\n* 100 കോഴിക്കുഞ്ഞുങ്ങള്‍ക്ക് 12 കിലോഗ്രാം കൊള്ളുന്ന മൂന്ന് ടൂബ് ഫീഡറുകള് മതിയാകും.\n* വെള്ളപ്പാത്രം തെരഞ്ഞെടുക്കുമ്പോള് ചെലവു കുറഞ്ഞതും വൃത്തിയാക്കാന് എളുപ്പമുള്ളതും കോഴികള്‍ക്ക് അകത്തുകയറി വെള്ളം ചീത്തയാക്കാന് പറ്റാത്തതുമാകാന് ശ്രദ്ധിക്കണം.\n* വിപണിയില് ലഭിക്കുന്ന വെള്ളപ്പാത്രങ്ങള് വാങ്ങാന് ഉദ്ദേശിക്കുന്നില്ലെങ്കില് ബേസിനുകളില് വെള്ളം നല്‍കാവുന്നതാണ്. കോഴി ബേസിനുള്ളിലേക്കു കയറി വൃത്തികേടാക്കാതിരിക്കാന് ഗ്രില് വച്ചു മറയ്ക്കാം.\n* വെള്ള, തീറ്റപ്പാത്രങ്ങള് വൃത്തിയാക്കി അണുനാശിനി ഉപയോഗിച്ച് കഴുകി വെയിലത്തുണക്കി സൂക്ഷിക്കാം.\n* തണുത്തതും വൃത്തിയുള്ളതുമായ വെള്ളം മുഴുവന് സമയവും കൂടുകളില് ലഭ്യമാക്കണം.\n* ചൂടുള്ള കാലാവസ്ഥയില് ചുടിന്റെ കാഠിന്യം കുറയ്ക്കാന് ഐസ് ചേര്‍ത്തു തണുപ്പിച്ച് വെള്ളം നല്‍കാം. എന്നാല് വെള്ളം യാതൊരു കാരണവശാലും താഴെ വീണ് ലിറ്റര് നനയാന് പാടില്ല. കുടിക്കാനായി ക്ലോറിനോ, അണുനാശിനിയോ കലര്‍ത്തിയ വെള്ളം മാത്രം നല്‍കണം.\nഇറച്ചികോഴികള്‍ക്ക് അനാവശ്യമായി മരുന്നുകള് നല്‍കേണ്ടതില്ലെങ്കിലും വൈറസ് രോഗങ്ങള് തടയാന് കൃത്യമായ ഇടവേളകളില് പ്രതിരോധ മരുന്നുകള് നല്‍കണം.\n* സാധാരണയായി വെള്ളത്തില് കലര്‍ത്തി നല്‍കുന്ന വാക്‌സിനുകളാണ് ഉപയോഗിക്കുന്നത്. ഏഴാം ദിവസം നല്‍കുന്ന കോഴിവസന്ത പ്രതിരോധ വാക്‌സിന് കണ്ണിലോ, മൂക്കിലോ ഒരു തുള്ളി ഇറ്റിക്കുന്നത് പ്രതിരോധശേഷി വര്‍ധിപ്പിക്കും.\nഒന്നാം ദിവസം നല്‍കുന്ന മാരക്‌സ് പ്രതിരോധകുത്തിവയ്പ്പ് ബ്രോയ്‌ലര് കോഴികള്‍ക്കു നല്‍കേണ്ടതില്ല. സാധാരണയായി 100 കുഞ്ഞുങ്ങള്‍ക്കുള്ള ഡോസായാണ് വാക്‌സിനുകള് ലഭ്യമാവുക. ഇവ ശീതീകരിച്ചു സൂക്ഷിക്കേണ്ടതാണ്.\n* ഒരിക്കല് പൊട്ടിച്ചാല് രണ്ടുമണിക്കൂറിനുള്ളില് വാക്‌സിന് നേര്‍പ്പിച്ചുപ യോഗിക്കേണ്ടതാണ്. മിച്ചം വരുന്നത് ഒരു കാരണവശാലും ശീതീകരിച്ചുപയോഗിക്കരുത്.\n* വാക്‌സിന് നല്‍കുമ്പോള് ക്ലോറിനോ, അണുനാശിനിയോ കലരാത്ത ശുദ്ധമായ കിണര് വെള്ളം ഉപയോഗിക്കണം.\n* വാക്‌സിന് നല്‍കുന്നതിന് ഏതാനും മണിക്കൂറുകള്‍ക്കു മുമ്പ് വെള്ളം നല്‍കാതിരുന്നാല് വാക്‌സിന് നല്‍കിയ ഉടന് തന്നെ കുഞ്ഞുങ്ങള് അതുകുടിച്ചു തീര്‍ത്തോളും.\n* ഒരു കാരണവശാലും നേര്‍പ്പിച്ച വാക്‌സിന് രണ്ടു മണിക്കൂറില് കൂടുതല് പുറത്തുവച്ചശേഷം ഉപയോഗിക്കരുത്.\n* ഒരു ലിറ്റര് വെള്ളത്തില് അഞ്ചുഗ്രാം എന്ന അനുപാദത്തില് പാല്‍പ്പൊടി കലക്കിയശേഷം അതിലേക്ക് വാക്‌സിന് കലര്‍ത്തി നല്‍കണം. ഇത് വാക്‌സിനുകളുടെ ശക്തി ക്ഷയിക്കാതിരിക്കാന് സഹായിക്കും.\nമുന്‍കാലങ്ങളില് എട്ടും പത്തും ആഴ്ചയ്ക്കു ശേഷം വിപണനം നടത്തിയിരുന്ന ഇറച്ചിക്കോഴികള് ഇന്ന് 5-6 ആഴ്ച പ്രായമെത്തുമ്പോള് തന്നെ വിപണിക്കാവശ്യമായ ഭാരം കൈവരിക്കുന്നു. ഇവ ഡ്രസ് ചെയ്‌തോ ഉത്പന്നങ്ങളാക്കിയോ വിറ്റഴിച്ചാല് കൂടുതല് ലാഭം നേടാനാകും. കൂടാതെ വിപണിയിലെ ആവശ്യങ്ങള് മുന്‍കൂട്ടി കണ്ടറിഞ്ഞ് കോഴികളുടെ എണ്ണം കൂട്ടുന്നതും നിജപ്പെടുത്തുന്നതുമെല്ലാം ലാഭം വര്‍ധിപ്പിക്കാനുതകുന്ന തന്ത്രങ്ങളാണ്.\nബ്രോയ്‌ലര് കോഴികളുടെ വാക്‌സിന് ക്രമം\n* 7-ാം ദിവസം\nആര്.ഡി.എഫ്/ലസോട്ട ഒരു തുള്ളി കണ്ണിലോ മൂക്കിലോ\n* 14-ാം ദിവസം\n* 21-ാം ദിവസം\nആര്.ഡി. ലസോട്ട- കുടിവെള്ളത്തില്\n* 28-ാം ദിവസം\nഅസിസ്റ്റന്റ് പ്രഫസര്, വെറ്ററിനറി കോളജ്, മണ്ണുത്തി.\n9446 44 3700.


Emalayalee.com - വടകര എന്‍ആര്‍ഐ ഫോറം പൊന്‍കണി ശ്രദ്ധേയമായി\nവടകര എന്‍ആര്‍ഐ ഫോറം പൊന്‍കണി ശ്രദ്ധേയമായി\nദമാം: കിഴക്കന് പ്രവിശ്യലെ സാമൂഹ്യ സാംസ്‌കാരിക മേഖലകളിലെ സജീവ സാന്നിധ്യമായ വടകര എന്‍ആര്‍ഐ ഫോറത്തിന്റെ ഈ വര്‍ഷത്തെ വിഷു ആഘോഷം പ്രവിശ്യയിലെ രാഷ്ട്രീയ സാമൂഹിക സാംസ്‌കാരിക വിദ്യാഭ്യാസ വ്യവസായ മേഖലകളിലെ പ്രമുഖരുടെ സാന്നിദ്ധ്യംകൊണ്ട് ശ്രദ്ധേയമായി.\nചിട്ടയായ പ്രവര്‍ത്തനത്തിലൂടെ പത്തു വര്‍ഷം പിന്നിടുന്ന സംഘടന വിഭവസമൃദ്ധമായ വിഷുസദ്ധ്യയോടേയാണു പത്താം വാര്‍ഷികാഘോഷങ്ങള്‍ക്ക് തുടക്കം കുറിച്ചത്. മുന്നൂറോളം പേര് പങ്കെടുത്ത ആഘോഷപരിപാടി ജിദ്ദ കിംഗ് അബ്ദുള് അസീസ് യൂണിവേഴ്‌സിറ്റി അസിസ്റ്റന്റ് പ്രഫസര് ഡോ: ഇസ്മയില് മരിതേരി ഉദ്ഘാടനം ചെയ്തു. പത്താം വാര്‍ഷികാഘോഷത്തിന്റെ ഭാഗമായി ഇറക്കിയ പുതിയ ലോഗൊ പ്രകാശനം ടി.പി.എം ഫസല് നിര്‍വഹിച്ചു. ആധുനിക സംവിധാനത്തോടെ പുറത്തിറക്കുന്ന ഡിജിറ്റല് മെംബഷിപ്പ് കാര്‍ഡ് വിതരണോദ്ഘാടനം മുഖ്യ രക്ഷാധികാരി ജമാല് വില്യാപ്പള്ളി ഫോറം മെംബര് നജീബ് പുല്ലുപറന്പിലിന് നല്‍കി നിര്‍വഹിച്ചു. സാജിദ് ആറാട്ടുപുഴ വിഷു സന്ദേശം നല്‍കി. അബ്ദുള്ള മഞ്ചേരി, മാലിക് മക്ബൂല്, ഇ.എം. കബീര്, ഷാജി മതിലകം, ഷാജി വയനാട്, പി.എം. നജീബ്,അഷ് റഫ് ആളത്ത്, പി.ടി. അലവി, റഷീദ് ഉമ്മര്, താജു അലിയാര്, നജീബ് എരഞ്ഞിക്കല്, ബൈജു കുട്ടനാട്, രാജു നായിഡു, ജയരാജ് കൊയിലാണ്ടിക്കൂട്ടം, ഡോ:ഇസ്മയില്, ഡോ:ഹാഷിഖ് തുടങ്ങിയവര് സംബന്ധിച്ചു.\nറഹ്മാന് കാരയാടിന്റെ അധ്യക്ഷതയില് ചേര്‍ന്ന സാംസ്‌കാരിക സമ്മേളത്തിന്നു ബിനീഷ് ഭാസ്‌ക്കര് സ്വാഗതവും അഷ് റഫ് നന്ദിയും പറഞ്ഞു.തുടര്‍ന്നു നടന്ന കലാപരിപാടികള്‍ക്ക് ജിഗീഷ് നംബ്യാര്, ഷിമ്മല് മോഹന്, കാവ്യാ ഷിമ്മല്, രമ്യ ബിനീഷ് നേതൃത്തം നല്‍കി. ഫോറം മെംബര് അരവിന്ദ് (സെവന് ബീറ്റ്‌സ് ഓര്‍ക്കസ്ട്ര) നടത്തിയ ലൈവ് ഗാനമേള വേറിട്ട അനുഭവമായി. വനിതാ വിഭാഗം ഒരുക്കിയ സധ്യക്ക് രാമചന്ദ്രന് കാര്‍ത്തികപ്പള്ളി, അഷ് റഫ് വടകര, ജോസ്‌ന രഞ്ചിത്ത്, ഷംസീറ മഷൂദ് എന്നിവര് നേതൃത്വം നല്‍കി. രാംജിത്, മമ്മു വടകര, സകീര്, വാസുദേവന്, മഷൂദ്, കെ.പി. സുധീര്, ഫൈസല് കുറ്റിയാടി,രതീഷ് ചെമ്മരത്തൂര്, സിദ്ധാര്‍ഥ്, യൂനുസ്, ജോഷില്, നിഷാദ് കുറ്റിയാടി, നിസാര്,ബിജു, രമേശ് പി.കെ. കാരയാട്, സി.കെ. പ്രേമന് എന്നിവര് നേതൃത്വം നല്‍കി.


ചീഫ് ജസ്റ്റിസ് എന്.വി.രമണയുടെ പേരില് വ്യാജ ട്വിറ്റര് അക്കൗണ്ട്; പരാതിയെ തുടർന്ന് വ്യാജനെ നീക്കി ട്വിറ്റർ • Rounds Time Malayalam\nFri, 07 May 2021 22:12:01 +0530\nHome crime ചീഫ് ജസ്റ്റിസ് എന്.വി.രമണയുടെ പേരില് വ്യാജ ട്വിറ്റര് അക്കൗണ്ട്; പരാതിയെ തുടർന്ന് വ്യാജനെ നീക്കി ട്വിറ്റർ\nചീഫ് ജസ്റ്റിസ് എന്.വി.രമണയുടെ പേരില് വ്യാജ ട്വിറ്റര് അക്കൗണ്ട്; പരാതിയെ തുടർന്ന് വ്യാജനെ നീക്കി ട്വിറ്റർ\nചീഫ് ജസ്റ്റിസ് എന്.വി.രമണയുടെ പേരില് വ്യാജ ട്വിറ്റര് അക്കൗണ്ട്. തന്റെ പേരിലുളള വ്യാജ ട്വിറ്റര് അക്കൗണ്ട് ഉപയോഗിച്ച് സാമൂഹിക മാധ്യമങ്ങളില് വ്യാജസന്ദേശം പ്രചരിപ്പിക്കുന്നത് ശ്രദ്ധയില് പെട്ടതിനെ തുടര്‍ന്ന് ചീഫ് ജസ്റ്റിസ് പോലീസില് പരാതി നല്‍കി.\nട്വിറ്റര് ഉള്‍പ്പടെയുളള സാമൂഹിക മാധ്യമങ്ങളിലൊന്നും തനിക്ക് അക്കൗണ്ടില്ലെന്ന് ചീഫ് ജസ്റ്റിസ് വ്യക്തമാക്കി.\nപരാതിയെ തുടര്‍ന്ന് എന്.വി.രമണ എന്ന പേരിലുളള ട്വിറ്റര് ഹാന്‍ഡിലില് നിന്നുളള ട്വീറ്റ് നീക്കം ചെയ്തു. അക്കൗണ്ടും സസ്‌പെന്‍ഡ് ചെയ്തിട്ടുണ്ട്. അജിത് ഡോവലിന്റെ നയതന്ത്ര ഇടപെടലിനെ തുടര്‍ന്ന് യുഎസ് ഇന്ത്യക്ക് അസംസ്‌കൃത വസ്തുക്കള് വിതരണം ചെയ്യാന് തയ്യാറായെന്നായിരുന്നു ട്വീറ്റ്.\nശനിയാഴ്ചയാണ് സുപ്രീംകോടതി ചീഫ് ജസ്റ്റിസായി എന്.വി.രമണ സ്ഥാനമേറ്റത്\nPrevious articleകൊടകരയിൽ ദേശീയപാർട്ടിയുടെ മൂന്നരക്കോടി കുഴൽപ്പണംതട്ടിയ കേസ്: ഏഴ് പേർ അറസ്റ്റിൽ\nNext articleകൊടകര കുഴൽപ്പണക്കവർച്ച കേസ് ബന്ധമില്ലെന്ന് ജില്ലാ പ്രസിഡണ്ടിന്റെ ‘പ്രസ്താവന’: അറസ്റ്റിലായത് ബി.ജെ.പി ഭാരവാഹി, ടവർ ലൊക്കേഷനിൽ ജില്ലാ നേതാവിന്റെ ശിങ്കിടിയും\nതകർന്ന ഹരിപുരം ബണ്ട് മന്ത്രി എ.സി.മൊയ്തീൻ സന്ദർശിച്ചു; ഉടൻ ബണ്ട് പുനർനിർമ്മിക്കുമെന്ന് മന്ത്രി\n16,000 ച.അടി വിസ്തീർണ്ണത്തിൽ വടക്കാഞ്ചേരി നഗരസഭയ്ക്ക് പുതിയ കാര്യാലയം: ഉദ്ഘാടനം നാളെ മുഖ്യമന്ത്രി നിർവഹിക്കും\nഉത്സവം 2021; സംഗീത വിരുന്നൊരുക്കി നാടൻ കലാരൂപങ്ങൾ\nവരന്തരപ്പിള്ളി മേഖലയിൽ ചുഴലിക്കാറ്റ് ; വ്യാപക നാശ നഷ്ടം\nനാളെ വിരമിക്കാനിരിക്കെ, തൃശൂർ ജനറൽ ആശുപത്രിയിൽ ജീവനക്കാരൻ തൂങ്ങി മരിച്ച നിലയിൽ\nതൃശൂർ റെയിൽവേ സ്റ്റേഷന് സമീപം കാനയിൽ അഴുകിയ നിലയിൽ യുവാവിൻറെ മൃതദേഹം\nസ്വർണക്കടത്ത് തീവ്രവാദത്തിന്റെ പരിധിയിൽ വരില്ലെന്ന് ഹൈക്കോടതി: എൻ.ഐ.എ ഹർജി ഹൈക്കോടതി തള്ളി


Punchirikkoo Parasparam Mini Cinema - Malayalam Filmibeat\nപുഞ്ചിരിക്കൂ പരസ്പരം, രമേഷ് പിഷാരടിയുടെ ഹ്രസ്വ ചിത്രത്തില് മോഹന്‍ലാല്\n| Updated: Monday, November 2, 2015, 17:04 [IST]\nടെലിവിഷന് താരം രമേഷ് പിഷാരടി നിര്‍മ്മിച്ച് ഹരി പി നായര് സംവിധാനം ചെയ്യുന്ന ഹ്രസ്വ ചിത്രത്തില് മോഹന്‍ലാല്.2മിനിറ്റ് ദൈര്‍ഘ്യമുള്ള പുഞ്ചിരിക്കൂ പരസ്പരം എന്ന ഹ്രസ്വ ചിത്രത്തിലാണ് മോഹന്‍ലാല് എത്തുന്നത്.\nഒാരോ മുഖത്തും പുഞ്ചിരി നിറയട്ടെ, ഒരോ നിമിഷവും സന്തോഷ ഭരിതമാകട്ടെ, പുഞ്ചിരിക്കൂ പരസ്പരം എന്ന സന്ദേശവുമായാണ് മോഹന്‍ലാല് എത്തുന്നത്. രഞ്ജി പണിക്കര്,ധര്‍മ്മജന് ബോള്‍ഗട്ടി, രമേഷ് പിഷാരഡി,പേളി മാണി, ആശാ അരവിന്ദ് എന്നിവരാണ് ചിത്രത്തിലെ മറ്റ് കഥാപാത്രങ്ങള്.\nമമ്മൂട്ടിയാണ് പുഞ്ചിരിക്കൂ പരസ്പരം എന്ന ഹ്രസ്വ ചിത്രം പ്രകാശനം ചെയ്തിരിക്കുന്നത്. ശ്രീജിത്ത് വിജയനാണ് ചിത്രത്തിന്റെ ക്യാമറ, വീഡിയോ കാണാം.\nRead more about: malayalam film news actor mohanlal short film മലയാളം സിനിമ നടന് മോഹന്‍ലാല് ഹ്രസ്വ ചിത്രം


മൃതദേഹത്തിനും നിരക്കുവര്‍ധന; പ്രതിഷേധത്തിന് മുന്നില് എയര് ഇന്ത്യ മുട്ടുമടക്കി\nWed Jan 23 2019 20:17:23 GMT+0530 (IST)\nന്യൂഡല്‍ഹി: യുഎഇയില് നിന്നു പ്രവാസികളുടെ മൃതദേഹം നാട്ടിലെത്തിക്കുന്നതിന് തുക ഇരട്ടിയാക്കിയ ദിവസങ്ങള്‍ക്കകം തന്നെ എയര് ഇന്ത്യ പിന്‍വലിച്ചു. ഭാരം കണക്കാക്കി തുക നിശ്ചയിച്ച് കാര്‍ഗോയ്ക്ക് തുല്യമായ രീതിയിലാണ് നിലവില് മൃതദേഹം വിദേശത്തു നിന്നു കൊണ്ടുവരുന്നത്. കഴിഞ്ഞയാഴ്ചയാണ് എയര് ഇന്ത്യ മൃതദേഹം നാട്ടിലേക്ക് കൊണ്ടുവരുന്നതിനുള്ള നിരക്ക് ഇരട്ടിയാക്കിയത്.\nകിലോയ്ക്ക് 20 മുതല് 30 ദിര്‍ഹം വരെയാണ് എയര് ഇന്ത്യ പുതിയ നിരക്ക് പ്രഖ്യാപിച്ചത്. ഇതിനെതിരേ ശക്തമായ പ്രതിഷേധമാണ് ഉയര്‍ന്നത്. ഇതിനിടെ, സന്ദര്‍ശനത്തിനു ദുബയിലെത്തിയ കേന്ദ്ര വിദേശകാര്യ സഹമന്ത്രി വി കെ സിങ്ങിനോടും പ്രവാസികള് പ്രതിഷേധം അറിയിച്ചു. നിരക്കുവര്‍ധന പിന്‍വലിക്കാമെന്ന് അദ്ദേഹം ഉറപ്പു നല്‍കിയിരുന്നു. തുടര്‍ന്ന്, കേന്ദ്രസര്‍ക്കാര് ഇടപെട്ടാണ് തുക ഇരട്ടിയാക്കിയ നടപടി പിന്‍വലിക്കുന്നതിന് തീരുമാനമെടുത്തത്.\nനേരത്തേ രോഗികളെ സ്‌ട്രെച്ചര് സംവിധാനത്തോടെ നാട്ടിലേക്ക് എത്തിക്കുന്നതിന്റെ ടിക്കറ്റ് നിരക്ക് വര്‍ധിപ്പിച്ചതിനെതിരേ പ്രവാസികള് ശക്തമായി രംഗത്തെത്തിയിരുന്നു. ഇതേത്തുടര്‍ന്ന്, നടപടി പിന്‍വലിച്ചിരുന്നു. ഇനി മൃതദേഹത്തിന്റെ ഭാരത്തിന്റെ അടിസ്ഥാനത്തില് നിരക്ക് നിശ്ചയിക്കുന്ന നിലവിലെ രീതിയും മാറ്റണമെന്നാണ് പ്രവാസികളുടെ ആവശ്യം. ഇക്കാര്യം ഉന്നയിച്ച് സമ്മര്‍ദം ചെലുത്തുമെന്നു പ്രവാസി സംഘടനകള് പറയുന്നു.


പള്ളുരുത്തിയില് വീടുകയറി ആക്രമണം; അഞ്ചുപേര്‍ക്ക് പരുക്ക് • Suprabhaatham\nപള്ളുരുത്തിയില് വീടുകയറി ആക്രമണം; അഞ്ചുപേര്‍ക്ക് പരുക്ക്\nപള്ളുരുത്തി: ഇരുപതോളം പേരടങ്ങുന്ന സംഘം വീടുകയറി ആക്രമിച്ചു. പള്ളുരുത്തി എരേകാട് വീട്ടില് മജീദിന്റെ വീടുനു നേരെയാണ് അക്രമണം ഉണ്ടായത്. സംഭവത്തില് മജീദിനും ഭാര്യ സബിത, മകനും വിദ്യാര്‍ഥിയുമായ മുനീര് എന്നിവര്‍ക്ക് പരുക്കേറ്റു. ഞായറാഴ്ച്ച രാത്രി ഒമ്പതര മണിയോടെയായിരുന്നു സംഭവം. സംഭവത്തില് പള്ളുരുത്തി കമ്പത്തോടത്ത് വീട്ടില് നിവിന് (26) നെ പൊലിസ് അറസ്റ്റ് ചെയ്തു. പത്തോളം പേര്‍ക്കെതിരേ കേസെടുത്തതായി പൊലിസ് അറിയിച്ചു. ഇവര്‍ക്കെതിരേ അന്വേഷണം ആരംഭിച്ചിട്ടുണ്ട്.\nസംഭവമറിഞ്ഞ് മജീദിന്റെ വീട്ടിലേക്ക് എത്തിയ അയല്‍വാസികളായ നൗഷാദ്, മണ്‍സൂര്, മുനീര് എന്നിവര്‍ക്കും സംഘത്തിന്റെ അക്രമത്തില് പരിക്കേറ്റിട്ടുണ്ട്. സംഘത്തിന്റെ കമ്പിവടി കൊണ്ടുള്ള അടിയേറ്റ് മജീദിന്റെ കാലിനും അക്രമിസംഘം വീടിന്റെ വാതില് തള്ളി തുറക്കാന് ശ്രമിച്ചപ്പോള് മജീദിന്റെ ഭാര്യ സബിതയുടെ കൈക്കും പരുക്കേറ്റു. വീടിന്റെ ജനല്‍ചില്ലുകളും ഗേറ്റും സംഘം തല്ലി തകര്‍ത്തു. മജീദിന്റെ മകനും അയല്‍വാസിയും ഇരുചക്രവാഹനത്തിന് യാത്ര ചെയ്യവേ അക്രമിസംഘത്തില്‍പ്പെട്ട യുവാവിനോട് വണ്ടി ഹെഡ് ലൈറ്റ് ഇടാതെ ഓടിച്ചു വന്നതിനെ ചോദ്യം ചെയ്തതാണ് അക്രമണത്തില് കലാശിച്ചത്. വാഹനവുമായി സംഭവസ്ഥലത്ത് നിന്ന് ഇവര് വീട്ടിലേക്ക് പോന്നെങ്കിലും പുറകെ തന്നെ സംഘം വീട്ടിലെത്തി ആക്രമണം അഴിച്ചുവിടുകയായിരുന്നു.\nആക്രമണത്തിനു ശേഷം പരിസരത്ത് ഭീകരാന്തരീക്ഷം സൃഷ്ടിച്ചതിനു ശേഷമാണ് സംഘം മടങ്ങിയത്. പള്ളുരുത്തി വിളക്കുംപാടം എന്ന പ്രദേശം കേന്ദ്രീകരിച്ചു പ്രവര്‍ത്തിക്കുന്ന സംഘമാണ് അക്രമണം നടത്തിയതെന്ന് നാട്ടുകാര് പറയുന്നു. കഴിഞ്ഞ ആഴ്ച്ച നിര്‍മാണം നടന്നുകൊണ്ടിരിക്കുന്ന വീടിലേക്ക് വിളക്കുംപാടത്തെ സംഘം കയറുകയും ജോലിക്കാരെ ചുറ്റിക കൊണ്ട് മുതുകില് ഇടിക്കുകയും ചെയ്തതായി പൊലിസിന് പരാതി ലഭിച്ചിരുന്നെങ്കിലും പള്ളുരുത്തിയിലെ ഒരു ഗുണ്ടാ നേതാവ് ഇടപെട്ട് പരാതി ഒത്തുതീര്‍പ്പാക്കിയിരുന്നു. ഏറെ നാളുകളായി ശാന്തമായിരുന്ന പള്ളുരുത്തി പ്രദേശം വീണ്ടും ഇത്തരം ഗുണ്ടാ സംഘങ്ങളുടെ ആക്രമപ്രവര്‍ത്തനങ്ങളിലൂടെ ജനങ്ങളുടെ സൈര്യ ജീവിതം തകര്‍ക്കുന്നുവെന്നാണ് നാട്ടുകാരുടെ പരാതി.


India vs Australia, 1st Test, Day2at Adelaide: Khawaja, Harris Solid After Early Breakthrough– News18 Malayalam\nUpdated: December 7, 2018, 7:07 AM IST\nഅഡ്ലെയ്ഡ്: ഓസ്‌ട്രേലിയക്കെതിരായ ആദ്യ ടെസ്റ്റിന്റെ ഒന്നാം ഇന്നിങ്‌സില് ഇന്ത്യ 250ന് എല്ലാവരും പുറത്തായി. രണ്ടാം ദിവസത്തെ ആദ്യ പന്തില് തന്നെ മുഹമ്മദ് ഷമി (6) ഓസീസ് പേസര് ജോഷ് ഹേസല്‍വുഡിന് വിക്കറ്റ് നല്‍കി മടങ്ങി. ഓസീസിന് വേണ്ടി ഹേസല്‍വുഡ് മൂന്ന് വിക്കറ്റും പാറ്റ് കമ്മിന്‍സ്, മിച്ചല് സ്റ്റാര്‍ക്ക്, നഥാന് ലിയോണ് എന്നിവ രണ്ട് വിക്കറ്റ് വീതവും നേടി. മറുപടി ബാറ്റിങ് ആരംഭിച്ച ഓസീസിന് ആദ്യ വിക്കറ്റ് നഷ്ടമായി. ഓപ്പണര് ആരോണ് ഫിഞ്ചിനെ റണ്‍സെടുക്കും മുന്‍പെ ഇശാന്ത് ശര്‍മ മടക്കിയയച്ചു. 16 ഓവർ പിന്നിടുമ്പോള് ഓസീസ് 36ന് ഒന്ന് എന്ന നിലയിലാണ്.


ധോണിക്ക് ഇനി ടീമിൽ ഇടമുണ്ടെന്ന് കരുതുന്നില്ല: ഗാവസ്കർ | Dhoni won't return to team: Gavaskar | Manorama News\nമനോരമ ലേഖകൻ March 22, 2020 11:48 AM IST\nസുനിൽ ഗാവസ്കർ, മഹേന്ദ്രസിങ് ധോണി\nമുംബൈ∙ മുൻ ഇന്ത്യൻ നായകൻ കൂടിയായ മഹേന്ദ്രസിങ് ധോണി, ഈ വർഷത്തെ ട്വന്റി20 ലോകകപ്പിനുള്ള ടീമിൽ ഇടംപിടിക്കുമെന്ന് കരുതുന്നില്ലെന്ന് മുൻ താരം സുനിൽ ഗാവസ്കർ. ധോണി ഒരിക്കൽക്കൂടി ലോകകപ്പിൽ കളിക്കുന്നത് കാണാൻ ആഗ്രഹമുണ്ടെങ്കിലും ഇത്തവണ അതു നടക്കുമെന്ന് തോന്നുന്നില്ലെന്ന് ഗാവസ്കർ വ്യക്തമാക്കി. ഈ വർഷം ഒക്ടോബറിലും നവംബറിലുമായി ഓസ്ട്രേലിയയിലാണ് ലോകകപ്പ് നടക്കുന്നത്. ധോണി വീണ്ടും ടീമിൽ തിരിച്ചെത്തുമെന്ന് കരുതുന്നില്ലെന്ന് മുൻ ഇന്ത്യൻ താരം വീരേന്ദർ സേവാഗും കഴിഞ്ഞ ദിവസം അഭിപ്രായപ്പെട്ടിരുന്നു.\n‘ധോണി ഇന്ത്യയുടെ ലോകകപ്പ് ടീമിൽ ഇടംപിടിക്കുന്നത് കാണാൻ തീർച്ചയായും എനിക്ക് ആഗ്രഹമുണ്ട്. പക്ഷേ, അതിനുള്ള സാധ്യത തീർത്തും വിരളമാണെന്ന് മാത്രം. ധോണിയുടെ അസാന്നിധ്യത്തിൽ പുതിയ തന്ത്രങ്ങളുമായി ടീം ഏറെ മുന്നോട്ടു പോയിക്കഴിഞ്ഞു. വലിയ പ്രസ്താവനകൾ ഇറക്കുന്നതിൽ അത്ര താൽപര്യം കാട്ടാത്ത താരമാണ് ധോണി. അതുകൊണ്ടുതന്നെ നിശബ്ദമായി അദ്ദേഹം കളം വിടുമെന്നാണ് ഞാൻ കരുതുന്നത്’ – ’ – ഒരു ദേശീയ ദിനപ്പത്രത്തോട് ഗാവസ്കർ പ്രതികരിച്ചു.\nദേശീയ ടീമിലേക്കുള്ള ധോണിയുടെ മടങ്ങിവരവ് ബുദ്ധിമുട്ടേറിയതാകുമെന്ന് മുൻ താരവും സിലക്ടറുമായിരുന്ന വെങ്കിടപതി രാജുവും അഭിപ്രായപ്പെട്ടു. 2007ൽ ധോണിയെ ഇന്ത്യൻ സീനിയർ ടീമിന്റെ നായകനായി അവരോധിച്ച സിലക്ഷൻ കമ്മിറ്റിയിൽ രാജുവും അംഗമായിരുന്നു. അതേസമയം, ധോണിയെ പൂർണമായും പടിക്കു പുറത്താക്കരുതെന്നും അദ്ദേഹം ആവശ്യപ്പെട്ടു.\n‘കഴിഞ്ഞ 15 വർഷമായി ഇന്ത്യയുടെ ഏറ്റവും മികച്ച മാച്ച് വിന്നർമാരിൽ ഒരാളാണ് ധോണി. അതുകൊണ്ടുതന്നെ വലിയ ആരാധകവൃന്ദവുമുണ്ട്. പക്ഷേ, ഇത്രയും നീണ്ട ഇടവേളയ്ക്കുശേഷം വീണ്ടും കളത്തിലേക്കു തിരിച്ചെത്തുകയെന്നത് ഒരു രാജ്യാന്തര താരത്തെ സംബന്ധിച്ചിടത്തോളം ബുദ്ധിമുട്ടേറിയ സംഗതിയാണ്. എങ്കിലും, ഈ വർഷം ഐപിഎൽ നടന്നാൽ ധോണിയുടെ പ്രകടനത്തെ ആധാരമാക്കി താരത്തിന് ടീമിൽ തിരിച്ചെത്താൻ അവസരം നൽകണം’ – രാജു ആവശ്യപ്പെട്ടു.\n‘ടീമിൽ ഇടംപിടിക്കണമെങ്കിൽ ഏതു താരമായാലും മികച്ച പ്രകടനം കാഴ്ചവച്ചേ മതിയാകൂ. ആഭ്യന്തര ക്രിക്കറ്റിലായാലും ഇന്ത്യ എ ടീമിലായാലും ഇതിനു മാറ്റമില്ല. ഈ തലത്തിൽ കളിക്കാൻ പൂർണ സജ്ജനാണെന്ന് സ്വയം ബോധ്യപ്പെടുത്തുകയാണ് ആദ്യം ചെയ്യേണ്ടത്. പ്രായവും ഒരു വലിയ ഘടകമാണ്. രാജ്യാന്തര ക്രിക്കറ്റിൽ കളിക്കുന്നത് ഒരിക്കലും അത്ര അനായാസമല്ല. അതിന് വ്യത്യസ്ത തലത്തിലുള്ള കായിക ക്ഷമതയും സാങ്കേതിക മികവും ആവശ്യമാണ്’ – രാജു ചൂണ്ടിക്കാട്ടി.\nസമ്മർദ്ദ ഘട്ടത്തിലും മികച്ച പ്രകടനം കാഴ്ചവയ്ക്കാനുള്ള മികവിന്റെ അടിസ്ഥാനത്തിലാണ് 2007ൽ താൻ ഉള്‍പ്പെട്ട സിലക്ഷൻ കമ്മിറ്റി ധോണിയെ ക്യാപ്റ്റനായി തിരഞ്ഞെടുത്തതെന്നും രാജു വ്യക്തമാക്കി. ‘മാച്ച് വിന്നർമാരെയും സ്ഥിരത പുലർത്തുന്നവരെയും മാത്രമേ ടീമിലേക്കു പരിഗണിക്കൂ എന്നതായിരുന്നു അന്നത്തെ സിലക്ഷൻ കമ്മിറ്റിയുടെ രീതി. ധോണിയുടെ ശാന്ത സ്വഭാവവും കാര്യങ്ങൾ കൈകാര്യം ചെയ്യുന്ന രീതിയും സിലക്ഷൻ കമ്മിറ്റിയെ ആകർഷിച്ചു. മാത്രമല്ല, ടീമിലെ സീനിയർ താരങ്ങളിൽ പലരും പരുക്കുൾപ്പെടെയുള്ള കാരണങ്ങളാൽ ടീമിൽനിന്ന് ദീർഘകാലം വിട്ടുനിന്ന ശേഷം തിരിച്ചെത്തുന്ന ഘട്ടമായിരുന്നു അത്. അതിനാൽ ധോണിയെ ക്യാപ്റ്റനായി പരീക്ഷിക്കാൻ തീരുമാനിക്കുകയായിരുന്നു. ആ തീരുമാനത്തിൽ സിലക്ഷൻ കമ്മിറ്റിക്ക് ഒരിക്കലും ഖേദിക്കേണ്ടിയും വന്നില്ല’ – രാജു ചൂണ്ടിക്കാട്ടി.\nEnglish Summary: Don't think Dhoni will find place in T20 World Cup squad: Gavaskar


പരപ്പനങ്ങാടിയെ നടുക്കിയ കൊലപാതകം – malabarinews.com\nപരപ്പനങ്ങാടിയെ നടുക്കിയ കൊലപാതകം\nപരപ്പനങ്ങാടി: മദ്യപിച്ച് ഭാര്യവീട്ടിലെത്തി ആറുവയസ്സുകാരിയായ മകളുടെയും വൃദ്ധയായ ഭാര്യമാതാവിന്റെയും മുന്നിലിട്ട് ഭറര്‍ത്താവ് ഭാര്യയെ ക്രൂരമായി അടിച്ചു കൊന്നതിന്റെ നടുക്കത്തിലാണ് പരപ്പനങ്ങാടി.\nപരപ്പനങ്ങാടി പ്രയാഗ് റോഡിനടുത്തുള്ള പരേതനായ കേടക്കളത്തില് വേലായുധന്റെ മകളായ ഷൈനിയാണ് അതിദാരുണമായി ഭര്‍ത്താവിനാല് കൊല്ലപ്പെട്ടത്. ബുധനാഴ്ച പുലര്‍ച്ച രണ്ടുമണിയോടെയാണ് സംഭവമുണ്ടായത്. കൃത്യം നടത്തിയ പന്തീരങ്കാവ് സ്വദേശി പെരുമുഖത്ത് താമസിക്കുകയും ചെയ്യുന്ന പുത്തൂര് വീട്ടില് ഷാജി(41)യെ നാട്ടുകാരുടെ സഹായത്തോടെ പോലീസ് കസ്റ്റഡിയിലെടുത്തു.\nഏഴുവര്‍ഷം മുമ്പായിരുന്നു ഇയാള് ഷൈനിയെ വിവാഹം കഴിച്ചത്. വിവാഹസമയത്ത് ബികോം ബിരുദധാരിണിയായ ഷൈനി ഒരു സഹകരണ സ്ഥാപനത്തില് ജോലിചെയ്തുവരികയായിരുന്നു. പിന്നീട് ഇയാളുടെ നിര്‍ബന്ധത്തിന് വഴങ്ങി ഈ ജോലി ഉപേഷിക്കുകയായിരുന്നു. വീട്ടില്‍വെച്ച് പീഡനം കൂടിയതോടെ രണ്ടുവര്‍ഷമായി ഷൈനി പരപ്പനങ്ങാടിയിലെ സ്വന്തം വീട്ടിലായിരുന്നു താമസം. എന്നാല് ഷാജി ഇവിടെയെത്തിയും പലതവണ ഷൈനിയെ അപായപ്പെടുത്താന് ശ്രമിച്ചിരുന്നതായി നാട്ടുകാരും ബന്ധുക്കളും പറഞ്ഞു. ഒരുതവണ വീടിന് തീയിടുകവരെ ചെയ്തു.\nനിരന്തര പീഡനത്തിന് വിധേയയായ ഷൈനി വിവാഹമോചനത്തിനായി കോടതിയെ സമീപിച്ചിരിക്കെ ഇന്നലെ വൈകീട്ട് ഏഴുമണിയെടെ വീട്ടിലെത്തിയി ഷാജി ഭാര്യയെ ക്രൂരമായി മര്‍ദ്ദിച്ചു. 11 മണിയോടെ തന്റെ വീട്ടിലേക്ക് മടങ്ങിപ്പോയ ഷാജി പണിമുടക്കുമൂലം വാഹനം കിട്ടാത്തത്തിനെ തുടര്‍ന്ന ചേളാരിയില് പോയി തിരികെയെത്തുകയായിരുന്നു. പിന്നീട് വീടിനുള്ളില് വെച്ച് മേശയുടെ കാല് വലിച്ചൂരി അതുപയോഗിച്ച് ഷൈനിയുടെ തലയ്ക്കും ശരീരത്തിലും ക്രൂരമായി മര്‍ദ്ധിക്കുകയായിരുന്നു. ഓടികൂടിയ നാട്ടുകാര് ഷൈനിയെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nമര്‍ദ്ദനം തടയന് ശ്രമിച്ച ഷൈനിയുടെ അമ്മ കമലത്തിനും (51) സാരമായി പരിക്കേറ്റിട്ടുണ്ട്. ഇവരെ കോഴിക്കോട് മെഡിക്കല് കോളേജ് ആശുപത്രിയില് പ്രവേശിപ്പിച്ചിരിക്കുകയാണ്.\nഡിവൈഎസ്പി സെയ്തലവി, സിഐ സന്തോഷ്, എസ്‌ഐ ശശീധരന് കോഡൂര് എന്നിവരുടെ നേതൃത്വത്തില് അന്വേഷണമാരംഭിച്ചു. ഫോറന്‍സിക്, വിരലടയാള വിഗ്ദ്ധര് സംഭവസ്ഥലത്തെത്തി തെളിവുകള് ശേഖരിച്ചു. കൊലപാതകത്തിനുപയോഗിച്ച മേശയുടെ കാല്, കത്തി എന്നിവ പോലീസ് കണ്ടെടുത്തു..\nമൃതദേഹം കോഴിക്കോട് മെഡിക്കല്‍കോളേജില് പോസ്റ്റുമോര്‍ട്ടം ചെയ്തശേഷം ബുധനാഴ്ച വൈകീട്ടോടെ ബന്ധുക്കള്‍ക്ക് വിട്ടുകൊടുക്കും.\nഷൈനിയുടെ ഏക മകള് ദിയ പരപ്പനങ്ങാടി ബിഇഎംഎല്‍പി സ്‌കൂളിലെ ഒന്നാം ക്ലാസ് വിദ്യാര്‍ത്ഥിനിയാണ്..\nഭാര്യയെ ഭര്‍ത്താവ് തലക്കടിച്ചു കൊലപ്പെടുത്തി\nPrevious PostPrevious കാട്ടാളന്‍മാരിറങ്ങി വൈരങ്കോട്ട് ചെറിയ തീയാട്ട് നടത്തി.\nNext PostNext മദ്യം വാങ്ങാനും വില്‍ക്കാനും 21 ആകണം


എഡിസണ് ഫാക്ടറി: കണ്ടുപിടുത്തങ്ങളുടെ ചരിത്രശേഷിപ്പുകളിലൂടെ\n16 Feb 2016 8:07 AM GMT\nനസീര് ഹുസൈന് കിഴക്കേടത്ത്പലതരം ഫാക്ടറികളെ കുറിച്ച് നിങ്ങള് കേട്ടിരിക്കും; എന്നാല് കണ്ടുപിടുത്തങ്ങള് ഉത്പാദിപ്പിക്കുന്ന ഒരു ഫാക്ടറി ഉണ്ടായിരുന്നു, ന്യൂ ജെര്‍സിയിലുള്ള തോമസ് ആല്‍വാ എഡിസന്റെ 'കണ്ടുപിടുത്തങ്ങളുടെ ഫാക്ടറി'യെ (factory of inventions) കുറിച്ചാണ് ഈ കുറിപ്പ്. എഡിസന്റെ ജീവിതത്തെക്കുറിച്ചും കണ്ടുപിടുത്തങ്ങളെ കുറിച്ചും എത്ര എഴുതിയാലും സ്ഥലം മതിയാകില്ല. 1847-ല് ഒഹായോ സംസ്ഥാനത്ത് ജനിച്ച എഡിസണ് കുട്ടിയായിരുന്നപ്പോള് പഠിക്കാന് അത്ര മിടുക്കനല്ലാത്തതിനാല് അമ്മ വീട്ടില് ഇരുത്തി പഠിപ്പിച്ച കഥകള് എല്ലാവരും കേട്ടിരിക്കും. വീട്ടിലെ ബേസ്മെന്റില് ആയിരുന്നു എഡിസന്റെ ആദ്യത്തെ ലാബ്. പരീക്ഷണങ്ങള്‍ക്ക് പൈസ കണ്ടുപിടിക്കാനാണ് ഗ്രാന്‍ഡ് ട്രങ്ക് റെയില്‍വെയില് പത്രവിതരണം നടത്തിയത്. ട്രെയിന്റെ ഒഴിഞ്ഞ കംപാര്‍ട്ട്‌മെന്റില് നടത്തിയ ഒരു പരീക്ഷണം പൊട്ടിത്തെറിയില് അവസാനിച്ചതോടെ ആ ജോലി പോയി. അതിനു ശേഷം കുറെ കാലം ടെലിഗ്രാഫ് ഓപ്പറേറ്റര് ആയി ജോലി ചെയ്തു.\nകണ്ടുപിടുത്തങ്ങളുടെ പെരുമഴ നടക്കുന്ന ഒരു സമയമായിരുന്നു 19-ആം നൂറ്റാണ്ടിന്റെ അവസാനം. ശാസ്ത്രവിഷയങ്ങളിലും കണ്ടുപിടുത്തങ്ങളിലും അതീവതാല്പര്യമുള്ള എഡിസണ് പക്ഷെ, മൌലികമായ കണ്ടുപിടുത്തങ്ങളെക്കാള് അവ മനുഷ്യര്‍ക്ക് ഉപയോഗപ്രദമാക്കുന്നത് എങ്ങനെ എന്നായിരുന്നു പ്രധാനമായും ചിന്തിച്ചത്. അതുകൊണ്ട് തന്നെ എഡിസന്റെ പേരില് അറിയപ്പെടുന്ന പല കണ്ടുപിടുത്തങ്ങളും, ആ രൂപത്തിലാക്കി എടുത്തത് അദ്ദേഹം ആണെങ്കിലും മിക്ക കണ്ടുപിടുത്തങ്ങളും മൌലികമായിരുന്നില്ല.അത്തരത്തില് ആദ്യമുള്ളത് ഇലക്ട്രിക് വോട്ടിംഗ് റെക്കോര്‍ഡ് ചെയ്യുന്ന മെഷീന് ആണ്; എഡിസണ് ഇത് നിര്‍മ്മിച്ചത് 1869-ലും. 1876ലാണ് ന്യൂ ജെര്‍സിയിലെ മെന്‍ലോ പാര്‍ക്ക് എന്ന സ്ഥലത്ത് ലാബ് അദ്ദേഹം സ്ഥാപിക്കുന്നത്. ലോകത്തെ മാറ്റിമറിച്ച കണ്ടു പിടുത്തങ്ങളാണ് പിന്നീട് ഇവിടെ നിന്ന് പുറത്തിറങ്ങിയത്.\nഅവിടെ നിന്ന് പുറത്തിറങ്ങിയ ആദ്യത്തെ കണ്ടുപിടുത്തം സൌണ്ട് റെക്കോര്‍ഡിംഗ് ആയിരുന്നു. 1877-ല് ഈ ലാബില് വച്ചാണ് ഫോണോഗ്രാഫ് കണ്ടു പിടിക്കുന്നത്. ശബ്ദത്തെ സ്പന്ദനമാക്കി മാറ്റുകയും അത് ഏതെങ്കിലും സ്ഥലത്ത് റെക്കോര്‍ഡ് ചെയ്തുവയ്ക്കുകയും, പിന്നീട് ആവശ്യം വരുമ്പോള് തിരിച്ചു ശബ്ദമാക്കി മാറ്റുകയും ചെയ്യുന്ന ഒരു മെഷീനാണ് ഫോണോഗ്രാഫ്. ലോഹം, മെഴുക് എന്നിവയാണ് ആദ്യകാലത്ത് ഉപയോഗിച്ചിരുന്നത്. ലാബില് ഇപ്പോഴും നമുക്ക് നിര്‍മിക്കാവുന്ന ചില മോഡലുകള് കാണാം. കോളാമ്പിയുടെ അകത്തു തുണി തിരുകിക്കയറ്റി വച്ചായിരുന്നു ഒച്ച കൂട്ടുകയും കുറക്കുകയും ചെയ്തിരുന്നത്. ഈ കണ്ടുപിടുത്തങ്ങള്‍ക്കൊണ്ട് മെന്‍ലോ പാര്‍ക്ക് പ്രശസ്തമാവുകയും, എഡിസണ് മെന്‍ലോ പാര്‍ക്കിലെ മാന്ത്രികന് എന്ന് അറിയപ്പെടുകയും ചെയ്തു. ആദ്യകാലത്ത് റെക്കോര്‍ഡ് ചെയ്ത ശബ്ദങ്ങള് ഇപ്പൊഴും ഇവിടെനിന്നു കേള്‍ക്കാന് കഴിയും.\nഇലക്ട്രിക് ബള്‍ബായിരുന്നു മറ്റൊന്ന്. എന്നാല് ഇതൊരു മൗലിക കണ്ടുപിടുത്തമായിരുന്നില്ല. പക്ഷെ അന്ന് ഉണ്ടായിരുന്ന മിക്ക ലൈറ്റ് ബള്‍ബുകളും പ്രായോഗികമായി ഉപയോഗിക്കാന് പറ്റിയവ ആയിരുന്നില്ല. എഡിസണ് കണ്ടുപിടിച്ച ലൈറ്റ് ബള്‍ബ് കൂടുതല് നാള് നില്‍ക്കുന്നതായിരുന്നു. അതിനുവേണ്ട വൈദുതി ഉത്പാദിപ്പിക്കാന് ഉള്ള ജെനറേറ്ററും ഇവിടെ ഉത്പാദിപ്പിച്ചു.\nആലാബും വലിയ ലൈറ്റ് ബള്‍ക്ക് ടവറും ഇപ്പോഴും ഉണ്ട്. ലോകത്തിലെ ഏറ്റവും വലിയ ലൈറ്റ് ബള്‍ബ് ഈ ടവെറിന്റെ മുകളിലാണ്. ലാബ് ഒരു ചെറിയ മുറിയാണെങ്കിലും, ലൈറ്റ് ബള്‍ബ് കണ്ടുപിടിക്കാന് അദേഹം നടത്തിയ കഷ്ടപ്പാടുകളുടെ അടയാളങ്ങള് അവിടെ അവശേഷിക്കുന്നുണ്ട്. 3000-ല് കൂടുതല് മുള കൊണ്ടുള്ള തണ്ടുകള് കരിച്ചാണ് ബള്‍ബിന് ഏറ്റവും അനുയോജ്യമായ ഫിലമെന്റ് കണ്ടുപിടിക്കാന് ശ്രമം നടത്തിയത്. (1904-ലാണ് ടംഗ്സ്റ്റണ് ഉപയോഗിച്ച് തുടങ്ങിയത്, അതുവരെ മുളയുടെ കരിച്ച കഷ്ണം ആയിരുന്നു ഫിലമെന്റ്). അത്തരം അനേകം ബള്‍ബ് മാതൃകകള് ലാബില് കാണാം.\nലാബ് സ്ഥിതി ചെയ്യുന്നത് ക്രിസ്റ്റീ സ്ട്രീറ്റിലാണ്. എഡിസണ് കണ്ടു പിടിച്ച ലൈറ്റ് ബള്‍ബ് ഉപയോഗിച്ച് വെളിച്ചം നല്കിയ റോഡ് ഇതാണ്. 1954-ല് ഈ ടൌണ് എഡിസന്റെ ബഹുമാനാര്‍ഥം എഡിസണ് എന്ന് നാമകരണം ചെയ്യപെട്ടു. (കഴിഞ്ഞ 15 വര്‍ഷം ആയി ഞങ്ങള് ഈ ടൌണിലാണ് താമസിക്കുന്നത്. അതും ഞാന് താമസിക്കുന്ന സ്ഥലത്ത് നിന്ന് നടന്നു പോകാവുന്ന ദൂരത്തില്, പക്ഷേ ഇപ്പോഴാണ് ലാബ് കാണുന്നതെന്ന് മാത്രം).\nഇലക്ട്രിക് ബള്‍ബ്, ഫോണോഗ്രാഫ് എന്നിവ കണ്ടുപിടിക്കുക മാത്രമല്ല, നന്നായി മാര്‍ക്കറ്റ് ചെയ്യാനും അറിയാവുന്ന ആളായിരുന്നു എഡിസണ് (സമകാലീനനായ ടെസ്ലയ്ക്ക് ഇല്ലാതെ പോയ ഗുണം). ഇതില് നിന്നെല്ലാം കിട്ടിയ പണം വച്ചാണ്, വെസ്റ്റ് ഓറഞ്ച് എന്ന സ്ഥലത്ത് ഒരു വലിയ ഫാക്ടറി തുടങ്ങിയത്. കണ്ടുപിടുത്തങ്ങള് കണ്ടുപിടിക്കുന്ന ഒരു ഫാക്ടറി ആയിരുന്നു അത്. 1893ല് ഇവിടെ ബ്ലാക്ക് മരിയ എന്ന ലോകത്തിലെ ആദ്യത്തെ ഫിലിം സ്റ്റുഡിയോ നിര്‍മ്മിക്കുകയുണ്ടായി. സ്റ്റുഡിയോ ഇന്നുമുണ്ട്. സൂര്യപ്രകാശം കിട്ടാനായി 360 ഡിഗ്രി തിരിക്കാവുന്ന പ്ലാറ്റ്‌ഫോമില് ആണ് സ്റ്റുഡിയോ നിര്‍മ്മിക്കപ്പെട്ടിരിക്കുന്നത്.\nസിമന്റ് മുതല് കൃത്രിമ റബ്ബര് വരെ ഈ ഫാക്ടറിയില് നിര്‍മിക്കപ്പെടുകയോ പരീക്ഷണങ്ങള്‍ക്ക് വിധേയമാവുകയോ ചെയ്തു. 1931-ല് മരിക്കുന്നതിന്റെ തലേന്ന് കൃത്രിമ റബര് ഉണ്ടാക്കാന് വേണ്ടി മേശപ്പുറത്ത് വച്ച ഇറക്കുമതി ചെയ്ത ഏതോ ചെടി ഇപ്പോഴും ആ മേശപ്പുറത്തു കാണാം. എഡിസണ് മരിച്ചതിനു ശേഷവും വെസ്റ്റ് ഓറഞ്ച് ലാബ് അതേപടി നിലനിര്‍ത്തിയിട്ടുണ്ട്. വളരെ വലിയ ഒരു ലാബാണിത്. കെമിസ്ട്രി ലാബില് ഇപ്പോഴും രാസവസ്തുക്കളുടെ മണം നിലനില്‍ക്കുന്നു. അനേകം ലെയ്ത് മെഷീനുകള്, എഡിസനു മാത്രം പോകാനുള്ള ലിഫ്റ്റ് എല്ലാം ഇവിടെ ഉണ്ട്. ലാബ് ഇപ്പോള് ദേശീയ സ്മാരകമാണ്. ഇതിന്റെ മുന്‍പില്, എഡിസണ് കണ്ടുപിടിച്ച വൈദ്യുതി കൊണ്ട് ഓടിക്കാവുന്ന ട്രെയിന് ഇപ്പോഴും കാണാം. മരിക്കുന്നതിനു മാസങ്ങള്‍ക്ക് മുന്‍പ് മാത്രമാണ് ഹൊബൊക്കനില് നിന്ന് തുടങ്ങുന്ന ഇലക്ട്രിക് ട്രെയിന് സര്‍വീസ് എഡിസനും ഉറ്റ സുഹൃത്ത് ഹെന്റി ഫോര്‍ഡും (ford motors) തുടങ്ങിയത്.\nഎഡിസണ് താമസിച്ചിരുന്ന വീട് ഇതിനടുത്താണ്. വീടും ഗാരേജും അതെ പോലെ തന്നെ നിലനിര്‍ത്തിയിരിക്കുന്നു. എഡിസനു സ്വന്തമായി വൈദ്യുതി നിലയം പോലുമുണ്ടായിരുന്നു . പറഞ്ഞാല് തീരാത്തത്ര കണ്ടുപിടുത്തങ്ങള് എഡിസന്റെ പേരില് ഉണ്ടെങ്കില് (2332 പേറ്റന്റ്), അദ്ദേഹം കണ്ടുപിടിക്കാതെ പോയ കാര്യങ്ങളുടെ കൂമ്പാരം ഇവിടെ കാണാം. എഡിസണ് പറഞ്ഞ പോലെ പ്രതിഭ ഒരു ശതമാനം പ്രചോദനവും 99 ശതമാനം വിയര്‍പ്പൊഴുക്കലുമാണ്. ഈ ലാബുകള് അതിന്റെ സാക്ഷ്യപത്രങ്ങളാണ്. ഒരു ലൈറ്റ് ബള്‍ബ് ഓണ് ചെയ്യുമ്പോഴും ഒരു സിനിമ കാണുമ്പോഴും പാട്ട് കേള്‍ക്കുമ്പോഴും എല്ലാം നാം ഓര്‍ക്കേണ്ട ഒരാള് ഇവിടെ ജീവിച്ചിരുന്നു.(ന്യൂജഴ്സിയില് സോഫ്റ്റ്‌വെയര് കണ്‍സള്‍ട്ടന്റ് ആണ് ലേഖകന്)


ചീഫ് ജസ്റ്റിസുമായി കലഹിക്കുന്നത് പതിവ്, ഭൂപടം കീറിയെറിഞ്ഞു; അറിയാം അയോധ്യ കേസിലെ താര വക്കീലിനെ\nNew Delhi, First Published 9, Nov 2019, 5:47 PM\nഇന്ത്യയില് എണ്ണംപറഞ്ഞ അഭിഭാഷകരില് മുന്‍പന്തിയില് നില്‍ക്കുന്നയാളാണ് രാജീവ് ധവാന്. മറ്റ് അഭിഭാഷകര് ബഹുമാനത്തോടെ പറയുന്ന പേര്. അഭിഭാഷകവൃത്തിയോടൊപ്പം മനുഷ്യാവകാശ പ്രശ്നങ്ങളിലും സജീവമായി ഇടപെടുന്നു.\nഅയോധ്യ കേസില് മാരത്തണ് വാദം കേള്‍ക്കലിനിടെയാണ് ആ സംഭവമുണ്ടായത്. അയോധ്യയില് രാമക്ഷേത്രം നിലനിന്നിരുന്നുവെന്ന് പറയപ്പെടുന്ന സ്ഥലത്തിന്‍റെ മാപ്പ് എതിര് വക്കീല് സമര്‍പ്പിക്കുന്നു. ചീഫ് ജസ്റ്റിസ് അത് കാണാനായി സുന്നി വഖഫ് ബോര്‍ഡിന്‍റെ അഭിഭാഷകനായ രാജീവ് ധവാന് നല്‍കുന്നു. ഞാനിത് എന്ത് ചെയ്യണമെന്ന രാജീവ് ധവാന്‍റെ ചോദ്യത്തിന്, നിങ്ങളുടെ ഇഷ്ടമെന്ന് ചീഫ് ജസ്റ്റിസിന്‍റെ മറുപടി. ഉടന് മാപ്പ് കീറിയെറിഞ്ഞ് രാജീവ് ധവാന് കോടതിയെ ഞെട്ടിച്ചു.\nഅയോധ്യ ഭൂമിതര്‍ക്ക കേസില് സുന്നി വഖഫ് ബോര്‍ഡിന് വേണ്ടി ശക്തമായ വാദങ്ങള് ഉന്നയിച്ച അഭിഭാഷകനാണ് രാജീവ് ധവാന്. അദ്ദേഹത്തിന്‍റെ വാദങ്ങളില് ഭൂരിപക്ഷവും സുപ്രീം കോടതി അംഗീകരിച്ചുവെന്നതും സത്യം. അതുകൊണ്ട് തന്നെ വിധിയില് അദ്ദേഹം തൃപ്തനല്ല. ആലോചിച്ച്, സാധ്യമായ നിയമനടപടികളുമായി മുന്നോട്ട് പോകുമെന്നാണ് രാജീവ് ധവാന് പ്രതികരിച്ചത്.\nഇന്ത്യയില് എണ്ണംപറഞ്ഞ അഭിഭാഷകരില് മുന്‍പന്തിയില് നില്‍ക്കുന്നയാളാണ് രാജീവ് ധവാന്. മറ്റ് അഭിഭാഷകര് ബഹുമാനത്തോടെ പറയുന്ന പേര്. അഭിഭാഷകവൃത്തിയോടൊപ്പം മനുഷ്യാവകാശ പ്രശ്നങ്ങളിലും സജീവമായി ഇടപെടുന്നു. ഇന്‍റര്‍നാഷണല് കമ്മീഷന് ഓഫ് ജൂറിസ്റ്റ്സ് സംഘടനയുടെ കമ്മീഷണറാണ്. നിരവധി പുസ്തകങ്ങളും രചിച്ചിട്ടുണ്ട്. പ്രമാദമായ നിരവധി കേസുകളില് വാദിച്ചിട്ടുണ്ട്. പലപ്പോഴും സുപ്രീം കോടതിയില് നാടകീയ രംഗങ്ങള് സൃഷ്ടിച്ചു.\nരാജീവ് ധവാന്, ജസ്റ്റിസ് ദീപക് മിശ്ര\nചീഫ് ജസ്റ്റിസുമായി കോടതിമുറിയില് ആദ്യമായല്ല രാജീവ് ധവാന് ഏറ്റുമുട്ടുന്നത്. 2013ല് പ്രമാദമായ ടുജി സ്പെക്ട്രം കേസ് വാദത്തിനിടെ ജസ്റ്റിസ് ജിഎസ് സിംഗ്‍വിയോട് ധവാന് കയര്‍ത്തു. ധവാന്‍റെ വാദം ചീഫ് ജസ്റ്റിസ് നിരസിച്ചതാണ് അദ്ദേഹത്തെ പ്രകോപിപ്പിച്ചത്. കേസില് സുപ്രീം കോടതി ബെഞ്ച് കേസ് നീട്ടിവെച്ചത് അദ്ദേഹത്തിനിഷ്ടപ്പെട്ടില്ല. അത് തുറന്നുപറയാനും ധവാന് മടിച്ചില്ല. 2014ല് മറ്റൊരു കേസില് ജഡ്ജിമാരായ കെ എസ് രാധാകൃഷ്ണര്, ജെ എസ് ഖഹാര് എന്നിവരുമായി കലഹിച്ചു. ധവാന്‍റെ പെരുമാറ്റത്തെ ശക്തമായ ഭാഷയിലാണ് ജഡ്ജിമാര് വിമര്‍ശിച്ചത്. 2014ല് തന്നെ 2ജി സ്പെക്ട്രം കേസില് ചീഫ് ജസ്റ്റിസ് ടി എസ് താക്കൂറുമായും ധവാന് കൊമ്പുകോര്‍ത്തു. ചില അഭിഭാഷകര് കോടതിയോട് അപമര്യാദയായി പെരുമാറുന്നുവെന്നാണ് ചീഫ് ജസ്റ്റിസ് പ്രതികരിച്ചത്.\nചീഫ് ജസ്റ്റിസായിരുന്ന ദീപക് മിശ്രയും രാജീവ് ധവാനും തമ്മിലുള്ള തര്‍ക്കം പ്രസിദ്ധമാണ്. അയോധ്യ കേസിലും ദില്ലി സര്‍ക്കാറിന്‍റെ അധികാരം പങ്കിടല് കേസിലുമാണ് ദീപക് മിശ്രയുമായി ധവാന് ഇടഞ്ഞത്. തന്‍റെ വാദം അവതരിപ്പിക്കാന് മതിയായ സമയം നല്‍കുന്നില്ലെന്നായിരുന്നു ധവാന്‍റെ പരാതി. കോടതിയില്‍നിന്ന് ഇറങ്ങിപ്പൊകുമെന്നും അദ്ദേഹം ഭീഷണിപ്പെടുത്തി. കോടതിയില് ഒച്ചയെടുക്കാന് ആരെയും അനുവദിക്കില്ലെന്നായിരുന്നു ദീപക് മിശ്രയുടെ മറുപടി. മുതിര്‍ന്ന അഭിഭാഷകന് യോജിച്ചതല്ല ധവാന്‍റെ പെരുമാറ്റമെന്നും മിശ്ര പറഞ്ഞു. ബാര് അസോസിയേഷന് നിയന്ത്രിക്കാന് കഴിഞ്ഞില്ലെങ്കില് കോടതിക്ക് നടപടിയെടുക്കേണ്ടി വരുമെന്നും ദീപക് മിശ്ര മുന്നറിയിപ്പ് നല്‍കി.\n1946ലാണ് രാജീവ് ധവാന് ജനിച്ചത്. അലഹബാദ് യൂണിവേഴ്സിറ്റി, കാംബ്രിഡ്ജ് യൂണിവേഴ്സിറ്റി, ലണ്ടന് യൂണിവേഴ്സിറ്റി എന്നിവിടങ്ങളിലായിരുന്നു വിദ്യാഭ്യാസം. ക്യൂന്‍സ് യൂണിവേഴ്സിറ്റി ബെല്‍ഫാസ്റ്റ്, യൂണിവേഴ്സിറ്റി ഓഫ് വിസ്കോന്‍സിന്-മാഡിസന്, യൂണിവേഴ്സിറ്റി ഓഫ് ടെക്സാസ് എന്നിവിടങ്ങളില് പഠിപ്പിച്ചു. ഇന്ത്യന് ലോ ഇന്‍സ്റ്റിറ്റ്യൂട്ടിലെ ഹോണററി പ്രൊഫസര്. 1994ലാണ് സുപ്രീം കോടതി അഭിഭാഷകനാകുന്നത്. നിയമകാര്യങ്ങളിലും ഭരണഘടനയിലും അവബോധം നല്‍കുന്നതിനായി പബ്ലിക് ഇന്‍ററസ്റ്റ് ലീഗല് സപ്പോര്‍ട്ട് ആന്‍ഡ് റിസര്‍ച്ച് സെന്‍റര് ആരംഭിച്ചു. 1998ല് ഇന്‍റര്‍നാഷണല് കമ്മീഷന് ഓഫ് ജൂറിസ്റ്റ്സിലേക്ക് തെരഞ്ഞെടുക്കപ്പെട്ടു.\nബാബ്‍രി കേസില് ബാബ്‍രി മസ്ജിജ് ആക്ഷന് കമ്മിറ്റിക്ക് വേണ്ടി അലഹബാദ് ഹൈക്കോടതിയിലും രാജീവ് ധവാനാണ് ഹാജരായത്. അലഹബാദ് ഹൈക്കോടതി വിധിക്കെതിരെ രൂക്ഷമായ ഭാഷയിലാണ് രാജീവ് ധവാന് പ്രതികരിച്ചത്. മുസ്ലീങ്ങളുടെ നിയമ അവകാശങ്ങള് കവര്‍ന്നെടുത്ത് ഹിന്ദുക്കളുടെ വിശ്വാസത്തിന് നിയമ സാധുത നല്‍കുന്ന വിധിയെന്നാണ് അന്ന് ധവാന് പ്രതികരിച്ചത്.\nLast Updated 9, Nov 2019, 6:10 PM


Bigg Boss Malayalam Season4Participants rumors-Pala Saji Video | Indian Express Malayalam\nbigg boss malayalam season4participants rumors pala saji video\nബിഗ് ബോസിൽ മത്സരിക്കുമോ? സംശയങ്ങൾക്ക് മറുപടിയുമായി പാല സജി\n“എനിക്ക് അവസരം തന്ന ഏഷ്യാനെറ്റിന് നന്ദി അറിയിക്കുന്നു. ഈ തവണത്തെ ബിഗ് ബോസ് വലിയ വിജയമാവാൻ ആശംസിക്കുന്നു,” പാല സജി പറഞ്ഞു.\nUpdated: March 15, 2022 12:01:40 pm\n“ബിഗ്ഗ് ബോസിന്റെ നാലാം സീസൺ ആരംഭിക്കാൻ ഇനി ദിവസങ്ങൾ മാത്രം ബാക്കി നിൽക്കെ മത്സരാർത്ഥികളെ പ്രവചിക്കുന്ന തിരക്കിലാണ് സോഷ്യൽ മീഡിയ. സന്തോഷ് പണ്ഡിറ്റ് മുതൽ വാവ സുരേഷ് വരെയുള്ളവരുടെ പേരുകൾ സാധ്യതാപട്ടികയിൽ ഉയർന്നുകേട്ടിരുന്നു. എന്നാൽ ഇവയ്‌ക്കൊന്നും ഔദ്യോഗികമായ സ്ഥിരീകരണമില്ല.\nഇക്കൂട്ടത്തിൽ കേട്ട ഒരു പേരായിരുന്നു സോഷ്യൽ മീഡിയ സെലിബ്രിറ്റിയായ പാല സജിയുടെ പേര്. ഇൻസ്റ്റഗ്രാം റീൽസ് വീഡിയോകളിലൂടെ ശ്രദ്ധേയനായ പാല സജി ബിഗ്ഗ് ബോസിന്റെ നാലാം സീസണിലെ മത്സരാർത്ഥികളിൽ ഒരാളാവും എന്ന തരത്തിലായിരുന്നു വാർത്തകൾ. ഇപ്പോൾ ഈ വാർത്തകളെക്കുറിച്ചുള്ള വിശദാംശങ്ങൾ പാല സജി തന്നെ വെളിപ്പെടുത്തിയിരിക്കുകയാണ്. ഇൻസ്റ്റഗ്രാമിൽ പങ്കുവച്ച വീഡിയോയിലാണ് പാല സജി ഇക്കാര്യങ്ങൾ പറയുന്നത്.\nഷോയിൽ മത്സരാർത്ഥിയാവാൻ ഏഷ്യാനെറ്റിൽ നിന്ന് തന്നെ ബന്ധപ്പെട്ടിരുന്നെന്നും എന്നാൽ ചില ഉത്തരവാദിത്തങ്ങളിൽ നിന്ന് മാറിനിൽക്കാൻ പറ്റാത്തതിനാൽ മത്സരാർത്ഥിയാവാനുള്ള ക്ഷണം താൻ നിരസിച്ചുവെന്നും പാല സജി പറഞ്ഞു.\nഈയിടെയായി ചില വാർത്തകൾ ഞാൻ ഏഷ്യാനെറ്റിലെ ബിഗ് ബോസ് സീസൺ ഫോറിൽ മത്സരാർത്ഥിയാണെന്ന തരത്തിൽ വന്നിരുന്നു. പല സുഹൃത്തുകളും ഇതിന്റെ സത്യാവസ്ഥ തിരക്കിയിരുന്നു. ഏഷ്യനെറ്റ് എന്നെ ബിഗ് ബോസ് മത്സരാർത്ഥിയാവാൻ ക്ഷണിച്ചുവെന്നത് ശരിയാണ്. എന്നാൽ ഉത്തരവാദിത്തപ്പെട്ട ജോലിയിൽ നിന്ന് വിട്ട് മാറി നിൽക്കാൻ സാധിക്കാത്ത അവസ്ഥയാണ്. അതിനാൽ ഏഷ്യാനെറ്റിന്റെ ക്ഷണം നിരസിച്ചു. എനിക്ക് അവസരം തന്ന ഏഷ്യാനെറ്റിന് നന്ദി അറിയിക്കുന്നു. ഈ തവണത്തെ ബിഗ് ബോസ് വലിയ വിജയമാവാൻ ആശംസിക്കുന്നു,” പാല സജി പറഞ്ഞു.\nA post shared by pala saji (@pala_saji)\nസോഷ്യൽ മീഡിയയുടെ ബിഗ് ബോസ് ചർച്ചകളെ അഡ്രസ് ചെയ്തുകൊണ്ടുള്ള പുതിയ പ്രമോ വീഡിയോ ഏഷ്യാനെറ്റ് അടുത്തിടെ പങ്കുവച്ചിരുന്നു. എയർപോർട്ട് ലോഞ്ചിലിരുന്ന് രണ്ടുപേർ നാലാം സീസണിലെ മത്സരാർത്ഥികളെ കുറിച്ച് സംസാരിക്കുന്നതാണ് വീഡിയോയിൽ കാണാനാവുക. മത്സരാർത്ഥികളുടെ കംപ്ലീറ്റ് ലിസ്റ്റ് തന്റെ കയ്യിലുണ്ടെന്നാണ് ഒരാളുടെ വാദം. ഇവരുടെ സംസാരം കേട്ട മോഹൻലാൽ കുസൃതിയോടെ, “ഓ… ലിസ്റ്റ് ഇതിനകം ഔട്ടായി കഴിഞ്ഞോ?” എന്ന് ചോദിക്കുന്നതും വീഡിയോയിൽ കാണാം.\nWeb Title: Bigg boss malayalam season4participants rumors pala saji video\nആദ്യ പ്രണയ ലേഖനം കിട്ടിയത് എപ്പോൾ, ആദ്യ ശമ്പളം എത്ര?: മറുപടിയുമായി ലക്ഷ്മി നക്ഷത്ര


Growth-Stage Startups In India To Create 1 Lakh White Collar Jobs This Year - Malayalam Goodreturns\n» തൊഴിലവസരങ്ങളുമായി സ്റ്റാര്‍ട്ടപ്പ് കമ്പനികള്; നിയമനങ്ങള് 'കൊടുമുടി' കയറുമോ?\nPublished: Thursday, September 23, 2021, 15:34 [IST]\nഇന്ത്യയില് സ്റ്റാര്‍ട്ടപ്പ് കമ്പനികള് അനുദിനം വളരുകയാണ്. 'എ' മുതല് 'ഇ' വരെയുള്ള സീരീസ് ഫണ്ടിങ്ങ് പൂര്‍ത്തീകരിച്ച സ്റ്റാര്‍ട്ടപ്പുകള് ഒരു ലക്ഷം വൈറ്റ് കോളര് ജോലികള് ഈ വര്‍ഷം രാജ്യത്ത് സൃഷ്ടിക്കുമെന്നാണ് സൂചന. നിലവില് 243 കമ്പനികള് വളര്‍ച്ചാഘട്ടം കുറിക്കുന്ന സ്റ്റാര്‍ട്ടപ്പുകളുടെ പട്ടികയിലുണ്ട്. ഓഗസ്റ്റ് അവസാനം വരെയുള്ള കണക്കുകള് പ്രകാരം ഈ സ്റ്റാര്‍ട്ടപ്പ് കമ്പനികള് സംയുക്തമായി 55,000 വൈറ്റ് കോളര് ജോലികളാണ് പുതുതായി സൃഷ്ടിച്ചത്. പോയവര്‍ഷം ആദ്യ എട്ടു മാസങ്ങള് കൊണ്ട് 30,000 തൊഴിലവസരങ്ങളാണ് ഇന്ത്യയില് രൂപംകൊണ്ടതെന്ന കാര്യവും ഇവിടെ പ്രത്യേകം പരാമര്‍ശിക്കണം.\nഇനി 2020 ജനുവരി മുതലുള്ള ചിത്രം എടുത്താലോ, സ്റ്റാര്‍ട്ടപ്പ് കമ്പനികളുടെ തലയെണ്ണല് 20 മാസം കൊണ്ട് 80 ശതമാനത്തിലേറെ വര്‍ധിച്ചതും കാണാം. ഈ വര്‍ഷം രണ്ടര ലക്ഷം മുതല് മൂന്നു ലക്ഷം വരെ പരോക്ഷ തൊഴിലവസരങ്ങളും (ബ്ലൂ കോളര്, ഗ്രേ കോളര് ജോലികള്) സ്റ്റാര്‍ട്ടപ്പുകള് സൃഷ്ടിക്കുമെന്ന് സൂചനയുണ്ട്. ഉത്സവകാലം വരുന്നതും മൂലധന വിപണിയില് ഫണ്ടുകളുടെ ഒഴുക്ക് ത്വരിതപ്പെടുന്നതും സ്റ്റാര്‍ട്ടപ്പുകള്‍ക്ക് ഈ അവസരത്തില് ഗുണം ചെയ്യുകയാണ്. നടപ്പു വര്‍ഷം സ്റ്റാര്‍ട്ടപ്പുകളില് നിക്ഷേപക സമൂഹം കാര്യമായ ശ്രദ്ധ ചെലുത്തുന്നുണ്ട്. കഴിഞ്ഞവര്‍ഷത്തെ അപേക്ഷിച്ച് ഇത്തവണ 'എ' മുതല് 'ഇ' വരെയുള്ള സീരീസ് ഫണ്ടിങ്ങുകളും ലേറ്റ് സ്റ്റേജ് ഫണ്ടിങ്ങുകളും രണ്ടിരട്ടി വളര്‍ച്ചയാണ് രേഖപ്പെടുത്തുന്നത്. ഈ വര്‍ഷം മാത്രം 250 ഫണ്ടിങ് റൗണ്ടുകളിലായി മൊത്തം 13.3 ബില്യണ് ഡോളറാണ് സ്റ്റാര്‍ട്ടപ്പുകള് സമാഹരിച്ചതും.\nകഴിഞ്ഞവര്‍ഷം വളര്‍ച്ചാഘട്ടത്തില് ഫണ്ടിങ് നടത്തിയ 243 കമ്പനികളില് 85 കമ്പനികള് ഈ വര്‍ഷവും കൂടുതല് ഫണ്ടിങ് റൗണ്ടുകളിലേക്ക് കടന്നിട്ടുണ്ട്. 'ഡിജിറ്റല് ഇക്കോണമിയിലേക്കാണ് ടാലന്റുകള് ഇപ്പോള് ആകര്‍ഷിക്കപ്പെടുന്നത്. ടെക്ക് ടാലന്റ് മാത്രമല്ല, മറ്റു വ്യവസായ മേഖലകളില് ഉള്ളവര് പോലും വളര്‍ച്ചാഘട്ടത്തില് നില്‍ക്കുന്ന സ്റ്റാര്‍ട്ടപ്പുകളില് താത്പര്യം പ്രകടിപ്പിച്ച് വരികയാണ്', ത്രിവണ് ക്യാപിറ്റല് മാനേജിങ് പാര്‍ട്ണര് പ്രണവ് പായി പറയുന്നു. 'ഞങ്ങളുടെ പോര്‍ട്ട്‌ഫോളിയോ കമ്പനികള് മാര്‍ക്കറ്റിങ്, എച്ച്ആര്, സോഫ്റ്റ്‌വെയര് ഡെവലപ്പ്‌മെന്റ്, ഫൈനാന്‍സ് തുടങ്ങിയ വിവിധ മേഖലകളില് നിരവധി നിയമനങ്ങള് നടത്തിക്കഴിഞ്ഞു', ഇദ്ദേഹം സൂചിപ്പിച്ചു.\nറിപ്പോര്‍ട്ടു പ്രകാരം എഡ്‌ടെക്ക്, ഫിന്‍ടെക്ക്, ഇകൊമേഴ്‌സ്, ലോജിസ്റ്റിക്‌സ്, ഹാര്‍ഡ്‌വെയര്, പ്ലാറ്റ്‌ഫോം ടെക്‌നോളജി എന്നീ വ്യവസായ മേഖലകളിലാണ് സ്റ്റാര്‍ട്ടപ്പുകള് പ്രധാനമായും തൊഴിലവസരങ്ങള് സൃഷ്ടിക്കുന്നത്. ഈ വര്‍ഷം എഡ്‌ടെക്ക് മേഖലയില് മാത്രം 15,000 -ത്തോളം അധിക തൊഴിലവസരങ്ങള് സൃഷ്ടിക്കപ്പെട്ടിട്ടുണ്ട്. ബൈജൂസ്, അണ്‍അക്കാഡമി, വേദാന്തു, ടോപ്പര് തുടങ്ങിയ കമ്പനികളാണ് എഡ്‌ടെക്ക് മേഖലയില് തൊഴിലവസരങ്ങള് സൃഷ്ടിക്കുന്നതില് മുന്‍പന്തിയില്. ഇന്ത്യയില് ഉടനീളം 1,000 നിയമനങ്ങള് ഇനിയും നടത്താനുള്ള പുറപ്പാടിലാണ് വേദാന്തു. ഇതിനായി രാജ്യത്തെ മുന്‍നിര എഞ്ചിനീയറിങ് കോളജുകളെ കമ്പനി സമീപിച്ചിട്ടുണ്ട്. ഈ വര്‍ഷാവസാനം ജീവനക്കാരുടെ എണ്ണം 2,800 ആയി ഉയര്‍ത്താന് ഫോണ്‍പേയ്ക്കും പദ്ധതിയുണ്ട്. നിലവില് 2,400 ജീവനക്കാര് ഫോണ്‍പേയ്ക്കുണ്ട്.\nഅടുത്തിടെ യുണിക്കോണ് പട്ടം കിട്ടിയ സെറ്റ്‌വര്‍ക്ക് മാനുഫാക്ചറിങ് പോലുള്ള സ്റ്റാര്‍ട്ടപ്പ് കമ്പനികള് ലീഡര്‍ഷിപ്പ് നിര വാര്‍ത്തെടുക്കുന്നതിലാണ് ശ്രദ്ധ കേന്ദ്രീകരിക്കുന്നത്. അടുത്ത മൂന്നു മാസം കൊണ്ട് 100 പേരെ കൂടി ലീഡര്‍ഷിപ്പ് നിരയില് നിയമിക്കാനാണ് കമ്പനിയുടെ തീരുമാനം. മറ്റൊരു ഇകൊമേഴ്‌സ് കമ്പനിയായ ബിക്കായി ഈ വര്‍ഷാവസാനം അംഗസംഖ്യ പത്തിരിട്ടിയായി വര്‍ധിപ്പിക്കാനാണ് നോട്ടമിടുന്നത്. സീരീസ് എ ഫണ്ടിങ്ങിലൂടെ 10.8 മില്യണ് ഡോളര് സമാഹരിക്കാന് കമ്പനിക്ക് അടുത്തിടെ സാധിച്ചിരുന്നു.\nGrowth-Stage Startups In India To Create 1 Lakh White Collar Jobs This Year\nGrowth-Stage Startups In India To Create 1 Lakh White Collar Jobs This Year. Read in Malayalam.\nStory first published: Thursday, September 23, 2021, 15:34 [IST]


നേപ്പാള് ഉപപ്രധാനമന്ത്രി ത്രിദിന സന്ദര്‍ശനത്തിന് ഭാരതത്തില്\nSunday 18 October 2015 7:21 pm IST\nന്യൂദല്‍ഹി: നേപ്പാള് ഉപപ്രധാനമന്ത്രി കമല് താപ്പ മൂന്ന് ദിവസത്തെ ഔദ്യോഗിക സന്ദര്‍ശനത്തിനായി ഭാരതത്തിലെത്തി. മൂന്നംഗ പ്രതിനിധിസംഘത്തിനൊപ്പമാണ് അദ്ദേഹം ന്യൂദല്‍ഹിയില് എത്തിയിരിക്കുന്നത്. വിദേശകാര്യമന്ത്രി സുഷമാ സ്വരാജുമായും ആഭ്യന്തരമന്ത്രി രാജ്‌നാഥ് സിങ്ങുമായും കൂടിക്കാഴ്ച നടത്തിയ അദ്ദേഹം നേപ്പാളിലെ ഭരണഘടനാ സ്തംഭനവും മറ്റ് സംഭവവികാസങ്ങളെക്കുറിച്ചും ചര്‍ച്ചനടത്തി. നേപ്പാളില് പുതിയ സര്‍ക്കാര് അധികാരത്തിലെത്തിയതിന് ശേഷമുള്ള ആദ്യ ഭാരത സന്ദര്‍ശനമാണിത്. ഇരുരാജ്യങ്ങളും തമ്മിലുള്ള ബന്ധം കൂടുതല് ശക്തമാക്കുമെന്നുള്ള ശുഭാപ്തി വിശ്വാസം താപ്പ പ്രകടിപ്പിച്ചു. താപ്പയുടെ സന്ദര്‍ശനം ഭാരതവും നേപ്പാളും തമ്മിലുള്ള എല്ലാ പ്രശ്‌നങ്ങളും ചര്‍ച്ചചെയ്യുവാനുള്ള വേദിയാണെന്ന് വിദേശകാര്യ വക്താവ് വികാസ് സ്വരൂപ് പറഞ്ഞു.\nനേപ്പാള് പ്രധാനമന്ത്രി ഭാരതത്തിലേക്ക്; 'ഉഭയകക്ഷി ബന്ധത്തിന് അടിത്തറയാകും'\nനേപ്പാളിൽ നടന്ന ഭാരതവിരുദ്ധ നടപടി


എട്ട് സ്ത്രീകളെ കൊന്ന ഒരു സീരിയൽ കില്ലറായിരുന്നു എന്റെ അച്ഛനെന്ന് ഞാൻ തിരിച്ചറിഞ്ഞ നിമിഷം... | when i realized my dad wasaserial killer\nഎട്ട് സ്ത്രീകളെ കൊന്ന ഒരു സീരിയൽ കില്ലറായിരുന്നു എന്റെ അച്ഛനെന്ന് ഞാൻ തിരിച്ചറിഞ്ഞ നിമിഷം...\nYakima, First Published 10, May 2020, 1:22 PM\nഅവിടെ വച്ച് അവര്‍തമ്മിലെന്തോ തര്‍ക്കമുണ്ടായി. അച്ഛന് അവരുടെ മുഖമിടിച്ചു തകര്‍ത്തു. പല്ലുകളെല്ലാം തകര്‍ത്തു. പിന്നീട് ഡിറ്റക്ടീവുകള് വീടിന്‍റെ പലഭാഗത്തുനിന്നായി അവരുടെ പല്ലുകള് കണ്ടെടുത്തു. അന്ന് ചോര കണ്ട് തുടങ്ങിയ ആ കൊതി പിന്നീട് അച്ഛനെ പിന്തുടര്‍ന്നു.\n(പതിനാറാമത്തെ വയസ്സിലാണ് മെലിസ്സ മൂർ തന്റെ അച്ഛനൊരു സീരിയൽ കില്ലറാണ് എന്ന സത്യം മനസിലാക്കുന്നത്. ആ അനുഭവം എങ്ങനെയായിരുന്നുവെന്ന് അവർ തുറന്നു പറയുന്നു. വൈസിൽ പ്രസിദ്ധീകരിച്ചത്.)\nആ ദിവസം ഞാനൊരിക്കലും മറക്കില്ല. 1995 -ലെ മാര്‍ച്ച് മാസമായിരുന്നു അത്. ഞാന് സ്കൂളില് നിന്ന് വീട്ടിലെത്തിയപ്പോള് അമ്മ എന്നെയും സഹോദരങ്ങളെയും അടുത്ത് വിളിച്ചു എന്നിട്ട് പറഞ്ഞു, നിങ്ങളുടെ അച്ഛന് ജയിലിലാണ്. എന്തിനാണ് അച്ഛനെ അവര് ജയിലിലാക്കിയതെന്ന് സഹോദരന് ചോദിച്ചപ്പോള് അമ്മ പറഞ്ഞ മറുപടി ഇതായിരുന്നു, കൊലപാത കുറ്റത്തിന്.\nഅങ്ങനെയൊരു വാര്‍ത്ത കേള്‍ക്കേണ്ടി വരുമെന്ന് ഞാനൊരിക്കലും കരുതിയിരുന്നില്ല. എന്‍റെ കാലുകള് തളരുന്നതായി തോന്നി. ഞാനപ്പോള് താഴേക്ക് വീണുപോവുമെന്ന് തോന്നി. ഞാന് പതിയെ എന്‍റെ റൂമിലേക്ക് പോയി കട്ടിലില് കിടന്നു. സ്വബോധം കിട്ടിയപ്പോള് ഞാന് പതിയെ ചിന്തിച്ചു തുടങ്ങി. അച്ഛന് മറ്റൊരാളെ കൊന്നോ? അബദ്ധത്തില് സംഭവിച്ചുപോയതാണോ അത്? അതോ എന്തെങ്കിലും വഴക്ക് നടന്ന് അതിനിടയില് പറ്റിയതാണോ? അപ്പോഴും അച്ഛനങ്ങനെ ചെയ്തുവെന്ന് എനിക്ക് വിശ്വസിക്കാനായില്ല. അദ്ദേഹത്തിന് തോക്കുണ്ടായിരുന്നില്ല. അതുകൊണ്ടുതന്നെ അദ്ദേഹം മറ്റൊരാളെ വെടിവെച്ചുവെന്ന് എനിക്ക് സങ്കല്‍പിക്കാന് പോലുമായില്ല. പിന്നെ ഞാന് അദ്ദേഹം കഴുത്തുഞെരിച്ച് കൊല്ലുന്നതിനെ കുറിച്ച് ചിന്തിച്ചു തുടങ്ങി. ഒരു സ്ത്രീയെ അദ്ദേഹം കഴുത്തുഞെരിച്ച് കൊന്നിരിക്കുമോ എന്ന് ചിന്തിച്ചു.\nസത്യത്തില് ആ കൊലപാതകത്തെ കുറിച്ച് കൂടുതല് വിവരങ്ങളൊന്നും എനിക്കറിയില്ലായിരുന്നു. അമ്മ നമ്മളോട് അതിനെക്കുറിച്ച് കൂടുതലൊന്നും തന്നെ പറഞ്ഞിരുന്നില്ല. അത് ഞങ്ങളെ സംരക്ഷിക്കുന്നതിന് വേണ്ടിയായിരുന്നുവെന്ന് പിന്നീട് അമ്മ ഞങ്ങളോട് പറഞ്ഞു. അതുകൊണ്ട് കൊലപാതകത്തെ കുറിച്ച് കൂടുതലെന്തെങ്കിലും അറിയാനായി ഞാന് ലൈബ്രറിയിലേക്ക് പോയി. അവിടെച്ചെന്ന ശേഷമാണ് ഞാനാ സത്യം തിരിച്ചറിഞ്ഞത് അച്ഛന് നടത്തിയത് ഒറ്റ കൊലപാതകമല്ല. എട്ട് സ്ത്രീകളെയാണ് അച്ഛന് കൊന്നിരിക്കുന്നത്.\nഅതോടെ അതുവരെയുണ്ടായിരുന്ന എന്‍റെ ലോകം ആകെ മാറുകയായിരുന്നു. എനിക്ക് അതുവരെയുണ്ടായിരുന്ന എന്‍റെ എല്ലാ ഓര്‍മ്മകളെയും ഒന്നുകൂടി ഓര്‍ത്തെടുക്കേണ്ടതുണ്ടായിരുന്നു. എല്ലാം ഓര്‍ക്കണം, മനസിലെ മുറിവുകളെല്ലാം ഉണക്കണം, പുതിയൊരു എന്നെ വാര്‍ത്തെടുക്കണം...\nഞാന് ജനിച്ചത് വാഷിംഗ്ടണിലെ യാക്കിമയിലാണ്. അതൊരു ഉള്‍പ്രദേശമായിരുന്നു. പക്ഷേ, എന്‍റെ കുട്ടിക്കാലം നല്ലതായിരുന്നു. മൂന്നുമക്കളില് ഏറ്റവും മൂത്തതായിരുന്നു ഞാന്. എന്‍റെ അച്ഛന് എനിക്ക് വളരെ അദ്ഭുതമായ മനുഷ്യനായിരുന്നു. അദ്ദേഹം എല്ലാവരേക്കാളും ഉയരത്തില് നിന്നു എല്ലായ്പ്പോഴും. അദ്ദേഹം ദൈവത്തെ പോലെ ഒരാളായിട്ടാണ് ഞാന് കരുതിപ്പോന്നത്.\nഅച്ഛന് രണ്ട് തരത്തിലുള്ള സ്വഭാവമുണ്ടായിരുന്നു. ചിലപ്പോള് നല്ലതാണെങ്കില് അതിന് നേരെ എതിരായിട്ടുള്ള ചില സ്വഭാവങ്ങളും ഉടനെ പ്രകടിപ്പിക്കും. ഉദാഹരണത്തിന് എന്‍റെ അനിയന് ഒരു പൂച്ചയുണ്ടായിരുന്നു. അവനതിനെ ലാളിച്ച് കൊണ്ടുനടക്കുന്നതായിരുന്നു. ഒരുദിവസം അച്ഛനത് തിരിച്ചറിഞ്ഞു. അതിനെ പിടിച്ച് മടിയിലിരുത്തി ലാളിക്കാന് തുടങ്ങി. എന്നാല്, കുറച്ച് കഴിഞ്ഞപ്പോള് അദ്ദേഹത്തിന്‍റെ ഭാവം മാറി. അദ്ദേഹം അതിന്‍റെ കഴുത്ത് ഞെരിക്കാന് തുടങ്ങി. അത് ചാവും വരെ അച്ഛനത് തുടര്‍ന്നു. അച്ഛന്‍റെ മുഖത്ത് വല്ലാത്തൊരു ഭാവം ഞാനന്ന് കണ്ടിരുന്നു.\nജീവിതം എനിക്ക് വളരെ നന്നായിരുന്നു. ഞാന് എലമെന്‍ററി സ്കൂളില് പോവുകയും സാധാരണ ജീവിതം നയിക്കുകയും ചെയ്തു. പക്ഷേ, പെട്ടെന്നൊരു ദിവസം എന്‍റെ പിറന്നാളിന്‍റെ സമയത്താണ് അമ്മ ഞങ്ങളോട് പറഞ്ഞത് ഞങ്ങളവിടം വിടുകയാണ് എന്ന്. അമ്മ ഞങ്ങളെയും കൊണ്ട് കാറില് കയറി. ഞങ്ങളിവിടം വിടുകയാണ്. നിങ്ങളുടെ അച്ഛന് ഇനി നമ്മളെയൊന്നും വേണ്ട എന്നാണ് പറയുന്നത്. അതുകൊണ്ട് ഞങ്ങള് വിവാഹബന്ധം വേര്‍പിരിയാന് പോവുകയാണ്. നമ്മളിപ്പോള് അമ്മൂമ്മയുടെ വീട്ടിലേക്ക് പോവുകയാണ് എന്നും അമ്മ പറഞ്ഞു.\n1990 -ല് അമ്മയും അച്ഛനും ഔദ്യോഗികമായി വിവാഹമോചിതരായി. പിന്നീട് കാര്യങ്ങള് വളരെ മോശമായി എന്ന് ഞാനറിഞ്ഞു. അച്ഛന് ജയിലിലായതിന് ശേഷമാണ് കാര്യങ്ങള് പലതും ഞാനറിഞ്ഞത്. ഞങ്ങള് അവിടം വിട്ട് കുറച്ചുനാള് കഴിഞ്ഞപ്പോള് അച്ഛന് ജോലിയില്ലാതായി പൂള് കളിക്കാന് തുടങ്ങി. ഒരിക്കല് പൂള് കളിക്കുന്നതിനിടെ ഒരു 23 -കാരിയെ കണ്ടുമുട്ടി. തൌഞ്ച ബെന്നറ്റ് എന്നായിരുന്നു അവരുടെ പേര്. അച്ഛന് അവരെ വീട്ടിലേക്ക് ക്ഷണിച്ചു. അവിടെ വച്ച് അവര്‍തമ്മിലെന്തോ തര്‍ക്കമുണ്ടായി. അച്ഛന് അവരുടെ മുഖമിടിച്ചു തകര്‍ത്തു. പല്ലുകളെല്ലാം തകര്‍ത്തു. പിന്നീട് ഡിറ്റക്ടീവുകള് വീടിന്‍റെ പലഭാഗത്തുനിന്നായി അവരുടെ പല്ലുകള് കണ്ടെടുത്തു. അന്ന് ചോര കണ്ട് തുടങ്ങിയ ആ കൊതി പിന്നീട് അച്ഛനെ പിന്തുടര്‍ന്നു.\nഅവസാനത്തെ ഇരയുടെ കൊലപാതകത്തിനാണ് 1995 -ല് അച്ഛന് അറസ്റ്റ് ചെയ്യപ്പെടുന്നത്. 41 വയസ്സുകാരിയായ ജൂലി വിന്നിങ്ഹാം ആയിരുന്നു അത്. അമ്മയ്ക്ക് ശേഷമുള്ള അച്ഛന്‍റെ നീണ്ട കാലത്തെ ഗേള്‍ഫ്രണ്ടായിരുന്നു അവര്. ഞാനൊരിക്കലും അച്ഛനെ വിചാരണ ചെയ്യുന്നത് കാണാന് ചെന്നിട്ടില്ലായിരുന്നു. പിന്നീട് ഞാനറിഞ്ഞു. മറ്റെല്ലാ കൊലപാതകങ്ങളും അച്ഛന് തന്നെ ഏറ്റുപറഞ്ഞുവെന്ന്.\nഅതുവരെ ഞാനെന്നെ എങ്ങനെയാണോ കണ്ടത് അത് പിന്നീടങ്ങോട്ട് മാറി. അച്ഛന്‍റെ അറസ്റ്റിന് ശേഷം എങ്ങനെയാണ് ആളുകളെന്നെ കാണുന്നതെന്ന് ഞാന് മനസിലാക്കി. അച്ഛന്‍റെ അറസ്റ്റിനുശേഷം ഹൈസ്കൂളിലെത്തിയപ്പോള് കൂട്ടുകാരുടെ അച്ഛനമ്മമാര് എന്നില് നിന്നും അകന്നുനില്‍ക്കണമെന്ന് അവരോട് പറഞ്ഞു. എനിക്ക് കുറ്റബോധം തോന്നി. എനിക്കെന്തോ പ്രശ്നമുണ്ട് എന്നുവരെ തോന്നിത്തുടങ്ങി. മുതിരുംവരെ ഞാനങ്ങനെ തന്നെയാണ് കരുതിപ്പോന്നത്.\nപിന്നീട് ഞാന് വിവാഹിതയാവുകയും എനിക്ക് കുട്ടികളുണ്ടാവുകയും ചെയ്തു. അവരോട് ഞാന് അച്ഛന്‍റെ കാര്യം ഒന്നും പറഞ്ഞിരുന്നില്ല. എന്നാല് ഒരുദിവസം കിന്‍റര്‍ഗാര്‍ട്ടനില്‍നിന്നും വന്ന എന്‍റെ മകള് ആസ്പെന് എന്നോട് ഇങ്ങനെ ചോദിച്ചു, എല്ലാവര്‍ക്കും ഒരു അച്ഛനുണ്ടാവും. അമ്മയുടെ അച്ഛനെവിടെ? ഞാന് അവളോട് ജയില് നില്‍ക്കുന്ന സ്ഥലത്തിന്‍റെ പേര് മാത്രം പറഞ്ഞു. അച്ഛന് ജയിലില് ആണ് എന്ന് പറഞ്ഞില്ല. പക്ഷേ, മുതിരുമ്പോള് അവളോട് അത് പറയേണ്ടതുണ്ട് എന്നും എങ്ങനെ പറയും എന്നും ഞാന് ചിന്തിച്ചു തുടങ്ങി.\nഅവിടെ വച്ചാണ് അച്ഛന് ചെയ്ത കൊലപാതകങ്ങളിൽ എനിക്കൊന്നും ചെയ്യാനില്ല എന്നും എനിക്ക് കുറ്റബോധത്തിന്റെയോ വേദനയുടെയോ ആവശ്യമില്ലെന്നും ഞാന് മനസിലാക്കിയത്. എങ്കിലും ആ വേദനകളിൽ നിന്നും കഠിനമായ ചിന്തകളിൽ നിന്നും പുറത്തുകടക്കാൻ എനിക്ക് ഒരുപാട് കാലം വേണ്ടിവന്നു.\nഒരിക്കൽ അച്ഛനെ കാണാൻ ഞാൻ ജയിലിൽ പോയി. വളരെ കാലത്തിനുശേഷമായിരുന്നു ഞങ്ങൾ കാണുന്നത്, മിണ്ടുന്നത്. അയാൾ ഒരിക്കലും മാപ്പ് പറയാൻ തയ്യാറായിരുന്നില്ല. വിധിപ്പിഴവിലെ ആ എട്ട് കുറ്റങ്ങളൊഴിച്ച് നിർത്തിയാൽ അച്ഛൻ നല്ലൊരച്ഛനായിരുന്നുവെന്നാണ് അയാൾ പറഞ്ഞത്. അപ്പോഴും ഇരകളുടെ കുടുംബത്തിന് പൂർണമായും നീതികിട്ടിയതായി എനിക്ക് തോന്നിയില്ല. എനിക്ക് ഒറ്റ കാര്യമേ തോന്നിയുള്ളൂ, അയാൾ അകത്ത് കിടക്കുന്നതുകൊണ്ട് ഇനിയയാൾ ഒരുകൊലപാതകം കൂടി ചെയ്യില്ലല്ലോ എന്ന്.\nLast Updated 10, May 2020, 1:22 PM


മഞ്ജുവാര്യരും ശ്രീകുമാര് മേനോനും തമ്മിലുള്ള ഗൂഢാലോചന കള്ളക്കഥ; തന്റെ ഭാവനയില് വിരിഞ്ഞത് ദിലീപ് തെറ്റായി ഉപയോഗിച്ചു: വെളിപ്പെടുത്തലുമായി അഡ്വക്കേറ്റ് രംഗത്ത് | Daily Indian Herald\nമഞ്ജുവാര്യരും ശ്രീകുമാര് മേനോനും തമ്മിലുള്ള ഗൂഢാലോചന കള്ളക്കഥ; തന്റെ ഭാവനയില് വിരിഞ്ഞത് ദിലീപ് തെറ്റായി ഉപയോഗിച്ചു: വെളിപ്പെടുത്തലുമായി അഡ്വക്കേറ്റ് രംഗത്ത്\nApril 2, 2018 1:43 pm By : Indian Herald Staff\nകൊച്ചി: ദിലീപിനെ നടി ആക്രമണക്കേസില് കുടുക്കിയതാണെന്നും അതിനായി മഞ്ജുവാര്യര് ഉള്‍പ്പെടെ ഗൂഢാലോചന നടത്തിയെന്നുമുള്ള പരാമര്‍ശങ്ങള്‍ക്ക് പിന്നിലെ സത്യം പുറത്താകുന്നു. ദിലീപിന്റെയും കാവ്യയുടെയും ജാമ്യ ഹര്‍ജികളില് ഇത്തരത്തില് പുറത്ത് നടന്നൊരു ഗൂഢാലോചനയെക്കുറിച്ച് പറയുന്നുണ്ടായിരുന്നു. സംവിധായകന് ശ്രീകുമാര് മേനോനും എഡിജിപി സന്ധ്യയും ബിനീഷ് കോടിയേരിക്കുമടക്കം ഇതില് പങ്കുണ്ടെന്ന തരത്തില് വാര്‍ത്തകളും പുറത്ത് വന്നിരുന്നു. എനനാല് ഇവയെല്ലാം തന്‍രെ സൃഷ്ടിയാണെന്ന വെളിപ്പെടുത്തലുമായി അഡ്വക്കേറ്റ് രംഗത്തെത്തി.\nദിലീപിനെ ഈ കേസില് കുടുക്കിയതല്ലെന്നും എന്നാല് മഞ്ജു വാര്യര് ഉള്‍പ്പെടെയുള്ളവരെ ഇതിലേക്ക് വലിച്ചിഴച്ചത് താനാണെന്നും വെളിപ്പെടുത്തി അഡ്വ. വികെ ജഹ്ഫര് ആണ് രംഗത്തെത്തിയിരിക്കുന്നത്. സിനിമാമംഗളത്തിലാണ് ദിലീപിനെ ഏറെ വെട്ടിലാക്കുന്ന വെളിപ്പെടുത്തല് നടത്തുന്നത്. എഡിജിപി സന്ധ്യയ്ക്കെതിരേയും ദിലീപ് വെളിപ്പെടുത്തലുകള് നടത്തിയിരുന്നു. ഇതെല്ലാം ദിലീപിനെ തന്നെ തിരിച്ചുകടിക്കുമെന്നാണ് അഡ്വക്കേറ്റ് വിശദീകരിക്കുന്നത്. കേസിലേക്ക് മഞ്ജുവും സന്ധ്യയും ശ്രീകുമാര് മേനോനും ബിനീഷ് കോടിയേരിയും എത്തുന്നത് തന്റെ ഭാവനയുടെ ഫലമാണെന്ന് അഡ്വക്കേറ്റ് പറയുന്നു. ദിലീപിന് വേണ്ടി താന് തയ്യാറാക്കിയ റിട്ട് ഹര്‍ജിയിലെ പരാമര്‍ശങ്ങളാണ് ഇപ്പോള് ചര്‍ച്ചയാകുന്നതെന്നും ഇതില് യാതൊരു സത്യവുമില്ലെന്നുമുള്ള തരത്തിലാണ് സിനിമാമംഗളത്തിലെ അഡ്വ ജഹ്ദറിന്റെ വെളിപ്പെടുത്തല്\nസിനിമാമംഗളത്തില് അദ്ദേഹം എഴുതുന്നത് ഇങ്ങനെ: ദിലീപിനു വേണ്ടി ഹര്‍ജി തയാറാക്കിയ എനിക്കു മാത്രമേ ഞാന് തന്നെ തയാറാക്കിയ ഹര്‍ജിയില് ഒളിഞ്ഞിരിക്കുന്ന തിരിഞ്ഞുകടിക്കുന്ന സത്യങ്ങള് എന്താണെന്ന് മനസ്സിലാക്കാന് സാധിക്കൂ. അനാവശ്യ വിവാദങ്ങളിലേക്ക് മഞ്ജുവാര്യരെയും ശ്രീകുമാരമേനോനെയും എ.ഡി.ജി.പി സന്ധ്യയെയും അന്വേഷണ സംഘത്തെയും വലിച്ചിഴച്ചതിന്റെ പ്രത്യാഘാതങ്ങള് ദിലീപിനെ കാത്തിരിക്കുകയാണ്. ആരോപണ വിധേയരായ ഈ നിരപരാധികള് ദിലീപിനെതിരെ മാനനഷ്ടക്കേസിനു പോയാല് ദിലീപിന്റെ അടപ്പിളകും എന്ന കാര്യത്തിപല് സംശയം വേണ്ട.\nഇങ്ങനെയുള്ള നിരവധി പഴുതുകളാണ് നിയമോപദേശം ശ്രവിക്കാതെ തിടുക്കത്തില് ജാമ്യഹര്‍ജിയില് വേണ്ടതും വേണ്ടാത്തതും കുത്തിനിറച്ചതു കൊണ്ട് ദിലീപ് സൃഷ്ടിച്ചത്. ജാമ്യഹര്‍ജിയില് മഞ്ജു വാര്യരേയും എ.ഡി.ജി.പി സന്ധ്യയേയും വലിയ കുറ്റവാളികളായി ചിത്രീകരിച്ചപ്പോള് മൂന്നാം ജാമ്യഹര്‍ജി പരിഗണിക്കവേ ബഹുമാനപ്പെട്ട ഹൈക്കോടതി ഒരു നിമിഷം ശങ്കിച്ചു. ഹര്‍ജിയില് പറയുന്നതു പോലെ അന്വേക്ഷണ സംഘവും എ.ഡി .ജി. പി സന്ധ്യയും മഞ്ജുവും ശ്രീകുമാര് മേനോനും ഗൂഢാലോച നടത്തി ദിലീപിനെ ചതിച്ചതാണോ എന്ന ശങ്ക ഒരു ദിവസം ഹൈക്കോടതിയുടെ മനസ്സിലുദിച്ചു. ആ സംശയത്തിന്റെ ആനുകൂല്യമാണ് ദിലീപിനു ജാമ്യം കിട്ടാന് കാരണം.\nഎന്നാല് മേല് പറഞ്ഞവര് ആരും തന്നെ ദിലീപിനെതിരെ ഒരു ഗൂഢാലോചനയും നടത്തിയിട്ടില്ല. ജാമ്യ ഹര്‍ജിയില് പറയുന്ന കഥ തന്റെ ഭാവനയില് വിരിഞ്ഞതാണ്. ഒരഭിഭാഷകന്റെ തന്ത്രം. ദിലീപിനു ജാമ്യം ലഭിക്കാന് എന്റെ ഭാവനയിലും ബുദ്ധിയിലും വിരിഞ്ഞ കുതന്ത്രം. എന്നാല് എന്നെയും കടത്തിവെട്ടി ദിലീപ് എന്റെ ബുദ്ധിയേയും തൂക്കി വിറ്റ് വലിയ മഹാനായി വിലസുകയാണ്. എന്റെ ബുദ്ധിയും ഭാവനയും അധ്യാനവും ചൂഷണം ചെയ്ത ശേഷം ഒരു കറിവേപ്പില പോലെ എന്നെ ഉപേക്ഷിക്കുകയാണ് ദിലീപ്ചെയ്തത്. ഒരു നന്ദി വാക്കു പോലും ദിലീപില് നിന്നും കിട്ടിയില്ല. കിട്ടുമെന്നും ഞാന് പ്രതീക്ഷിക്കുന്നില്ല. നന്ദിയുള്ളവനാണ് ആശ്രിത വത്സലനാണ് ദിലീപ് എന്നു ഞാന് കേട്ടിട്ടുണ്ട്. എന്നാല് അതില് യാതൊരു സത്യവുമില്ല. തനിക്ക് ആവശ്യമുള്ളവരെ ഉപയോഗപ്പെടുത്തിയ ശേഷം വലിച്ചെറിയുക എന്നതാണ് ദിലീപിന്റെ രീതി എന്നാണ് എനിക്കും മനസ്സിലാക്കാന് സാധിച്ചിട്ടുള്ളത്.\nസിനിമ എന്ന കലാരൂപത്തിലൂടെ നിറഞ്ഞു നില്‍ക്കാന് കഴിയുക എന്നത് ഒരു ഭാഗ്യമാണ് എന്നാല് ചിലര് ഈ സൗഭാഗ്യത്തെ തങ്ങളുടെ മനസ്സിലുള്ള പൈശാചികതയിലൂടെ കുരങ്ങന്റെ കയ്യിലെ പൂമാല പോലെ ഈ ഭാഗ്യം ചിന്നിത്തെറിക്കുന്നത് ഞാനും നിങ്ങളും ഈ അടുത്ത കാലത്തു കണ്ടു. മലയാള സിനിമയിലെ സൂപ്പര് താരമായിരുന്ന ദിലീപിന്റെ പതനം നാം കണ്ടു. നന്മയുടെ അവതാരമായി സിനിമയില് ഉടലെടുക്കുന്ന ദിലീപിന്റെ പൈശാചികത കേരളജനത കണ്ട് ഞെട്ടിയത് 2017 ഫെബ്രുവരി 18-ാം തീയതിയാണ്. മലയാള സിനിമയിലെ ഒരു പാവം നായികാ താരത്തെ ക്രൂരവും പൈശാചികവുമായി പീഡിപ്പിക്കാന് സിനിമയിലൂടെ നേടിയ സമ്പാദ്യവും സ്വാധീനവും ദിലീപ് വിനിയോഗിക്കുന്ന ഞെട്ടലോടെയാണല്ലോ ലോകം കണ്ടത്. സിനിമ എന്ന കലയെ ഏറ്റവും അധമമായി ഉപാസിക്കുന്ന ഇത്തരക്കാരെ മലയാളികള് ഇനിയും സിനിമയില് വെച്ചു പൊറുപ്പിക്കണോ എന്ന് ഓരോ മലയാളിയും ചിന്തിക്കേണ്ടിയിരിക്കുന്നു.\nദിലീപിന്റെ ജാമ്യാപേക്ഷയില് തിരുകി കയറ്റാന് അധമമായ എന്തെങ്കിലും കച്ചിത്തുരുമ്പ് കിട്ടുമോ കിട്ടുമോ എന്നുള്ള അന്വേക്ഷണമാണ് ദിലീപിനെയും ബന്ധുക്കളെയും എന്റെ അടുക്കലേക്ക് എത്തിച്ചത്. തുടര്‍ന്ന് ഞാന് എന്റെ മറ്റു തിരക്കുകള് മാറ്റിവച്ച് ഒരു മാസക്കാലം വളരെ അഗാധമായ ഒരൂ പഠനം നടത്തുകയും തുടര്‍ന്ന് എന്റെ പഠനങ്ങള് കൂട്ടിയോജിപ്പിച്ച് ദിലീപിനെ രക്ഷിക്കുന്ന തരത്തില് ഒരു ഹര്‍ജി തയ്യാറാക്കുകയുമാണ് ചെയ്തത്. ദിലീപിന്റെ പരാതി ഒരു റിട്ട് പെറ്റീഷനായി കോടതിയില് നല്‍കാവുന്ന രീതിയിലാണ് ഞാന് തയ്യാറാക്കിയത്. ഇത് ഞാന് ദിലീപിന്റെ ബന്ധുക്കളെ ഏല്‍പ്പിച്ചു.\nതുടര്‍ന്ന് ദിലീപിന്റെ ബന്ധുക്കളും ജയിലിലുള്ള ദിലീപും ദിലീപ് പുതുതായി നിയോഗിച്ച അഭിഭാഷകനും കൂടിയാലോചിച്ച് ദിലീപ് റിട്ട് പെറ്റീഷന് നല്‍കന്നതിനു പകരം ഹൈക്കോടതിയില് നല്‍കുന്ന ജാമ്യാപേക്ഷയില് ഇതെല്ലാം ഉപയോഗിച്ചു. റിട്ട് പെറ്റീഷനായി നല്‍കാന് ഞാന് ഏല്‍പ്പിച്ച സംഗതി ജാമ്യ ഹര്‍ജിയായി ഉപയോഗിച്ചതിലൂടെ ദിലീപ് തന്നെ തനിക്കുള്ള കുഴി തോണ്ടുകയാണ് ചെയ്തത്. ജാമ്യാപേക്ഷയില് പരാമര്‍ശിക്കപ്പെട്ട കുറ്റാരോപിതര്‍ക്കെല്ലാം തന്നെ ദിലീപിനെതിരെ മാനനഷ്ടത്തിനു കേസ് കൊടുക്കാവുന്നതാണ്. ഇതൊരു കുഴിയാണ് ദിലീപ് തന്നെ കുഴിച്ച കുഴി. കുഴിയില് മുന്നോട്ടുള്ള യാത്രയില് ഇനി ദിലീപ് കാണാനിരിക്കുന്നതേയുള്ളു.\nസിനിമിലൂടെ നിരപരാധിത്വം തെളിയിക്കാനുള്ള ദിലീപിന്റെ ശ്രമവും അപഹാസ്യമായിക്കൊണ്ടിരിക്കുകയാണ്. താന് നിരപരാധിയാണെന്നു കാണിക്കുന്ന ചില ചേരുവകള് ദിലീപ് കമ്മാര സംഭവത്തില് ചേര്‍ത്തിട്ടുണ്ടെന്നാണ് അറിയാന് കഴിഞ്ഞത്. 100 രൂപ കൊടുത്ത് തിയേറ്ററില് കയറുന്നവന് സിനിമ കണ്ട് കയ്യടിച്ചു എന്നു വരും. പക്ഷേ സിനിമ തിയേറ്ററല്ല കോടതി. അവിടെ തെളിവുകള് ദിലീപിനെതിരെ തിരിയുമ്പോള് കയ്യടിക്കാന് ഫാന്‍സ് ഉണ്ടാവില്ല. ദിലീപ് അതോര്‍ത്താല് നല്ലത്. – വികെ ജഹ്ഫര് കുറിക്കുന്നു\nTags: actress attack case, dileep\nകാവ്യാ മാധവന് ഗര്‍ഭിണി ??…കുഞ്ഞതിഥിയെ വരവേല്‍ക്കാനൊരുങ്ങി താരകുടുംബം,മഞ്ജു വാര്യരുടെ പ്രതികരണം എന്തായിരിക്കും ?\nദിലീപിനെ പുറത്താക്കിയതെന്തിനാണെന്ന് എല്ലാവരും ചോദിച്ചു, അന്ന് അമ്മ യോഗത്തില് സംഭവിച്ചത് ഇതാണ്: സാക്ഷി മൊഴി പുറത്ത്\nദിലീപും കാവ്യയും പ്രേക്ഷകരെ കരയിപ്പിക്കും; പിന്നെയും ട്രെയിലര് കാണൂ


Google going to close Google Buzz\nകയ്യാങ്കളിയെക്കുറിച്ച് നിയമസഭയില് പ്രതികരിക്കാം: സ്പീക്കര്\nSaturday 15th October 2011 11:37am\nGoogle buzz നിര്‍ത്തലാക്കുന്നു\nSaturday 15th October 2011 11:30am\nസാന്‍ഫ്രാന്‍സിസ്‌കോ: ഗൂഗിളിന്റെ സോഷ്യല് നെറ്റ്‌വര്‍ക്കിംഗ് സങ്കേതമായ ‘ബസ്’ (buzz) സേവനം നിര്‍ത്തുന്നു. വെള്ളിയാഴ്ചയാണ് ഗൂഗിള് പ്രോഡക്ട് വൈസ് പ്രസിഡന്റ് ബ്രാഡ്‌ലി ഹൊറോവിറ്റ്‌സ് ഇക്കാര്യം പ്രഖ്യാപിച്ചത്. കമ്പനി പുതുതായി ആരംഭിച്ച ഗൂഗിള് പ്ലസിന് (Google+) കൂടുതല് പ്രാധാന്യം നല്‍കാനാണ് ഈ നടപടി.\nബസിനോടൊപ്പം കോഡ് സെര്‍ച്ച് എഞ്ചിന്, ജയ്ക്കു, ഐ-ഗൂഗിള് തുടങ്ങിയ സേവനങ്ങളും നിര്‍ത്താന് ഗൂഗിള് തീരുമാനിച്ചിട്ടുണ്ട്. ഗൂഗിളിന്റെ ഔദ്യോഗിക ബ്ലോഗിലാണ് ഇക്കാര്യങ്ങള് ബ്രാഡ്‌ലി ഹൊറോവിറ്റ്‌സ് വ്യക്തമാക്കിയത്. കൂടുതല് ജനപ്രിയ സര്‍വീസുകളില് ശ്രദ്ധ കേന്ദ്രീകരിക്കുകയെന്ന നയത്തിന്റെ ഭാഗമായാണ് ഈ തീരുമാനമെന്നും അദ്ദേഹം പറയുന്നുണ്ട്.\nഏതാനും ആഴ്ചകള്‍ക്കുള്ളില് ബസ് നിര്‍ത്തലാക്കും. അതു കഴിഞ്ഞാല് ഗൂഗിള് ബസില് അപ്‌ഡേറ്റുകള് പോസ്റ്റ് ചെയ്യാന് സാധിക്കില്ല. നിലവുള്ള ഉള്ളടക്കം ഗൂഗിള് പ്രൊഫൈലില് കാണാനാകും. ഗൂഗിള് ടേക്കൗട്ടിന്റെ സഹായത്തോടെ ഡൗണ്‍ലോഡ് ചെയ്യാനുമാകും.\n2010 ഫെബ്രുവരിയിലാണ് ഗൂഗിള് ബസ് അവതരിപ്പിക്കപ്പെട്ടത്. ഫേസ്ബുക്കിന് ബദലെന്ന രീതിയില് അവതരിപ്പിക്കപ്പെട്ട ബസ് പക്ഷേ അത്ര വിജയിച്ചില്ല. ഇതിനെത്തുടര്‍ന്നാണ് 2011 ജൂണ് 28ന് ഗൂഗിള് പ്ലസ് അവതരിപ്പിക്കപ്പെട്ടത്.\nമുന് കേന്ദ്രമന്ത്രി എന്.ഡി തിവാരി അന്തരിച്ചു


university-college-authorities-approved-few-nominations-of-ksu | 'ദ' എന്നെഴുതിയില്ല! വിവാദത്തിന് പിന്നാലെ യൂണിവേഴ്‌സിറ്റി കോളേജിൽ തള്ളിയ മൂന്ന് കെഎസ്‌യു പത്രികകൾ സ്വീകരിച്ചു; എഐഎസ്എഫിന്റെ രണ്ട് പത്രികകളും സ്വീകരിച്ചു; നടപടി ഇന്ന് ചേർന്ന വിദ്യാർത്ഥി സംഘടനാ പ്രതിനിധികളുടെ യോഗത്തിന് ശേഷം - MarunadanMalayali.com\n'ദ' എന്നെഴുതിയില്ല! വിവാദത്തിന് പിന്നാലെ യൂണിവേഴ്‌സിറ്റി കോളേജിൽ തള്ളിയ മൂന്ന് കെഎസ്‌യു പത്രികകൾ സ്വീകരിച്ചു; എഐഎസ്എഫിന്റെ രണ്ട് പത്രികകളും സ്വീകരിച്ചു; നടപടി ഇന്ന് ചേർന്ന വിദ്യാർത്ഥി സംഘടനാ പ്രതിനിധികളുടെ യോഗത്തിന് ശേഷം\nSeptember 20, 2019 | 03:27 PM IST | Permalink\nതിരുവനന്തപുരം; യൂണിവേഴ്സിറ്റി കോളജ് യൂണിയൻ തെരഞ്ഞെടുപ്പിൽ അക്ഷര തെറ്റിന്റെ പേരിൽ തള്ളിയ കെഎസ്‌യുവിന്റെ മൂന്ന് പത്രികകൾ സ്വീകരിച്ചു. എഐഎസ്എഫിന്റെ രണ്ട് പത്രികകളും സ്വീകരിച്ചിട്ടുണ്ട്. ഇന്ന് ചേർന്ന വിദ്യാർത്ഥി സംഘടനാ പ്രതിനിധികളുടെ യോഗത്തിന് ശേഷമാണ് നാമനിർദ്ദേശ പത്രികകൾ സ്വീകരിക്കാൻ തീരുമാനിച്ചത്.\nവൈസ് പേഴ്‌സൺ, ജനറൽ സെക്രട്ടറി, ആർട്‌സ് ക്ലബ് സെക്രട്ടറി പദവികളിലേക്കുള്ള കെഎസ്‌യു സ്ഥാനാർത്ഥികളുടെ നാമനിർദ്ദേശ പത്രികകളാണ് ഇന്ന് സ്വീകരിച്ചത്. നാമനിർദ്ദേശ പത്രിക അപൂർണമാണെന്ന് ചൂണ്ടിക്കാട്ടി കെഎസ്‌യു, എഐഎസ്എഫ് സ്ഥാനാർത്ഥികൾ നൽകിയ നാമനിർദ്ദേശ പത്രിക സ്വീകരിക്കാൻ ഇന്നലെ കോളേജ് അധികൃതർ തയ്യാറായിരുന്നില്ല. ഇരുപത് വർഷത്തെ ഇടവേളയ്ക്ക് ശേഷമാണ് യൂണിവേഴ്‌സിറ്റി കോളേജിൽ കെഎസ്‌യു മത്സരിക്കുന്നത്.


അമേരിക്കയില് ഇന്ത്യന് കുടുംബത്തിനു നേരെ ആക്രമണം, ആക്രമികള് വംശീയ പരാമര്‍ശം നടത്തിയതായും പരാതി\nTuesday, July 17, 2018 08:15:40 AM\nHome → Breaking News →\tഅമേരിക്കയില് ഇന്ത്യന് കുടുംബത്തിനു നേരെ ആക്രമണം, ആക്രമികള് വംശീയ പരാമര്‍ശം നടത്തിയതായും പരാതി\nസ്വന്തം ലേഖകന്: അമേരിക്കയില് ഇന്ത്യന് കുടുംബത്തിനു നേരെ ആക്രമണം, ആക്രമികള് വംശീയ പരാമര്‍ശം നടത്തിയതായും പരാതി. ന്യുജഴ്‌സിയില് ഇന്ത്യന് വംശജന് മുഹമ്മദ് ഗസന്‍ഫാറിനും മറ്റ് കുടുംബാംഗങ്ങള്‍ക്കും നേരെയായിരുന്നു ആക്രമണം. ന്യുയോര്‍ക്ക് കെന്നഡി വിമാനത്താവളത്തില് നിന്നും ന്യുജഴ്‌സിയിലുള്ള വീട്ടിലേക്ക് വാനില് പോകുന്നതിനിടെ ആറ് ബൈക്കുകളിലെത്തിയ അക്രമികള് കൈയ്യേറ്റം ചെയ്യുകയായിരുന്നു. ഗസന്‍ഫാറിന്റെ മുഖത്ത് മുഷ്ടി ചുരുട്ടി ഇടിച്ച അക്രമികള് മിനി വാനിന്റെ ജനാലകള് തകര്‍ക്കുകയും ചെയ്തതായി വുഡ് റിഡ്ജ് പൊലീസ് പറഞ്ഞു.\nഗാര്‍ഡന് റിഡ്ജ് പാര്‍ക്ക് വേയില് വെച്ചാണ് സംഭവം. മുഹമ്മദ് ഗസന്‍ഫാറും ഭാര്യയും ഒരു വാഹനത്തിലും സഹോദരിയും കുടുംബാംഗങ്ങളും മറ്റൊരു വാഹനത്തിലുമാണ് സഞ്ചരിച്ചിരുന്നത്. കുടുംബാംഗങ്ങള് സഞ്ചരിച്ചിരുന്ന മിനിവാന് മോട്ടോര് സൈക്കിളില് ഇടിച്ചുവെന്ന് ആരോപിച്ചാണ് സിഗ്‌നലില് നിര്‍ത്തിയിരുന്ന മിനിവാനിനെ ബൈക്ക് യാത്രക്കാര് വളഞ്ഞത്. അക്രമണം തുടരുന്നതിനിടയില് ‘ഇന്ത്യന്‍സ്’ എന്നു വിളിച്ചതായും മുഹമ്മദിന്റെ പരാതിയില് പറയുന്നു.\nതുടര്‍ന്ന് കാറില് നിന്നിറങ്ങി കാരണം തിരക്കിയ മുഹമ്മദിന്റെ മുഖത്ത് ബൈക്ക് യാത്രക്കാരിലൊരാള് ശക്തിയായി ഇടിക്കുകയും കാറിന്റെ ചില്ലുകള് തകര്‍ക്കുന്നതിനിടയില് മുഖത്ത് പരുക്കേല്‍പ്പിക്കുകയും ചെയ്തു. എന്നാല്, സംഭവം വംശീയ ആക്രണം അല്ലെന്നാണ് പൊലീസ് പറയുന്നത്. മുഹമ്മദിന്റെ പരാതിയെ തുടര്‍ന്ന് അന്വേഷണം ആരംഭിച്ചിട്ടുണ്ട്. ഇത്തരം സംഭവങ്ങള് ആവര്‍ത്തിക്കാതിരിക്കുന്നതിന് ശക്തമായ നടപടികള് സ്വീകരിച്ചതായും പൊലീസ് അറിയിച്ചു.


സത്യത്തില് ഞാന് അവനെ കുഴിയില് ചാടിക്കുകയായിരുന്നു! ധര്‍മ്മജനുമൊത്തുളള അനുഭവം പങ്കുവെച്ച് പിഷാരടി | ramesh pisharadoy says about darmajan - Malayalam Filmibeat\n| Updated: Sunday, September 16, 2018, 10:47 [IST]\nമലയാളി പ്രേക്ഷകര് ഏറെയിഷ്ടപ്പെടുന്ന രണ്ട് താരങ്ങളാണ് രമേഷ് പിഷാരടിയും ധര്‍മ്മജനും. ഇരുവരുടെയും സ്‌കിറ്റുകളില്ലൊം തന്നെ ചിരിയുടെ മാലപ്പടക്കം പൊട്ടിച്ചുകൊണ്ടാണ് എത്താറുളളത്. മിമിക്രി വേദികളിലൂടെയും ടെലിവിഷന് പ്രോഗ്രാമുകളിലൂടെയുമായിരുന്നു ഇരുവരും പ്രേക്ഷകരുടെ ഇഷ്ടതാരങ്ങളായി മാറിയിരുന്നത്. എഷ്യാനെറ്റിലെ സിനിമാല എന്ന പ്രോഗ്രാമിലൂടെ തുടങ്ങിയ ഇരുവരും പിന്നീട് ശ്രദ്ധേയ പരിപാടികളിലൂടെ മുന്നേറിയിരുന്നു.\nടെലിവിഷന് പരിപാടികള്‍ക്കു പുറമെ സിനിമാ രംഗത്തും സജീവമാണ് ധര്‍മ്മജനും പിഷാരടിയും .സിനിമാലയില് തുടങ്ങിയ സൗഹൃദം തുടര്‍ന്നും നല്ല രീതിയില് കൊണ്ടുപോവാന് ഇവര്‍ക്ക് സാധിച്ചിരുന്നു. അടുത്തിടെ നടന്നൊരു അഭിമുഖത്തില് സ്റ്റേജ് ഷോയ്ക്കിടെ ധര്‍മ്മജന് താന് നല്‍കിയ പണിയെക്കുറിച്ച് പിഷാരടി തുറന്നുപറഞ്ഞിരുന്നു. ധര്‍മ്മജനെ കഥാപാത്രമാക്കി അവവതരിപ്പിച്ച സഞ്ചാരം വീഡിയോയെക്കുറിച്ചായിരുന്നു അഭിമുഖത്തില് പിഷാരടി പറഞ്ഞത്.\nഎഷ്യാനെറ്റില് സംപ്രേക്ഷണം ചെയ്തിരുന്ന ബ്ലഫ് മാസ്റ്റേഴ്‌സ്, സിനിമാല എന്നീ പ്രോഗ്രാമുകളിലൂടെയായിരുന്നു പിഷാരടിയും ധര്‍മ്മജനും ശ്രദ്ധിക്കപ്പെട്ടിരുന്നത്. സ്‌കിറ്റുകളുമായി ഇവര് വേദിയിലെത്തുമ്പോള് ഹര്‍ഷാരവങ്ങളോടെയാണ് എല്ലാവരും സ്വീകരിക്കാറുളളത്. പ്രേക്ഷകരെ എല്ലായ്‌പ്പോഴും പൊട്ടിച്ചിരിപ്പിച്ചുകൊണ്ടേയിരുന്ന പ്രോഗ്രാമുകളിലൊന്നായിരുന്നു സിനിമാല. ആയിരത്തിലധികം എപ്പിസോഡുകളായിരുന്നു സിനിമാലയുടെതായി എഷ്യാനെറ്റില് സംപ്രേക്ഷണം ചെയ്തിരുന്നത്. ഈ പരിപാടിക്ക് ശേഷമെത്തിയ ഇവരുടെ ബ്ലഫ് മാസ്റ്റേഴ്‌സ് എന്ന ഷോയ്ക്കും മികച്ച സ്വീകാര്യതയായിരുന്നു ലഭിച്ചിരുന്നത്.\nസിനിമാ രംഗത്തും ഏറെ സജീവമായ രണ്ടും താരങ്ങളാണ് ധര്‍മ്മജനും പിഷാരടിയും. പാപ്പി അപ്പച്ച എന്ന ചിത്രത്തിലൂടെ സിനിമയിലെത്തിയ ധര്‍മ്മജന് ഇപ്പോള് മലയാളത്തിലെ തിളങ്ങിനില്‍ക്കുന്ന ഹാസ്യതാരങ്ങളില് ഒരാളാണ്. കൈനിറയെ ചിത്രങ്ങളാണ് താരത്തിന്റെതായി അണിയറയില് ഒരുങ്ങിക്കൊണ്ടിരിക്കുന്നത്. പഞ്ചവര്‍ണ്ണ തത്ത എന്ന തന്റെ ആദ്യ ചിത്രം തന്നെ സൂപ്പര്‍ഹിറ്റാക്കികൊണ്ട് പിഷാരടിയും മലയാളത്തില് തിളങ്ങിനില്‍ക്കുകയാണ്. ഈ വര്‍ഷം പുറത്തിറങ്ങിയ സിനിമയില് ചാക്കോച്ചനും ജയറാമുമായിരുന്നു പ്രധാന വേഷങ്ങളിലെത്തിയിരുന്നത്.\nബഡായി ബംഗ്ലാവ് എന്ന പരിപാടി\nമലയാളി പ്രേക്ഷകര് ഏറെയിഷ്ടപ്പെട്ട ജനപ്രിയ പ്രോഗ്രാമുകളിലൊന്നായിരുന്നു ബഡായി ബംഗ്ലാവ്. ബഡായി ബംഗ്ലാവിലൂടെയും ഇവര് പ്രേക്ഷകരെ പൊട്ടിച്ചിരിപ്പിച്ചിരുന്നു. രമേഷ് പിഷാരടി അവതാരകനായും ധര്‍മ്മജന് വീട്ടുജോലിക്കാരനുമായിട്ടായിരുന്നു പരിപാടിയില് എത്താറുണ്ടായിരുന്നത്. ബഡായി ബംഗ്ലാവിന്റെതായി ശ്രദ്ധേയമായ എപ്പിസോഡുകളിലെല്ലാം തിളങ്ങി നിന്നിരുന്നത് ഇവര് രണ്ടു പേരുമായിരുന്നു. ടെലിവിഷന് പരിപാടികള്‍ക്കൊപ്പം തന്നെ സ്റ്റേജ് ഷോകളും ഇവര് ധാരാളമായി ചെയ്യാറുണ്ട്.\nഅടുത്തിടെ ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തിലായിരുന്നു ഒരു സ്റ്റേജ് ഷോയില് വെച്ച് ധര്‍മ്മജന് പണികൊടുത്തത് രമേഷ് പിഷാരടി പറഞ്ഞത്. അടുത്തിടെ ഒരു സ്വകാര്യ ചാനലിന്റെ അവാര്‍ഡ് നിശയ്ക്കിടെ ധര്‍മ്മജനെ കഥാപാത്രമാക്കി സഞ്ചാരം എന്നാരു വീഡിയോ പിഷാരടി അവതരിപ്പിച്ചിരുന്നു. സഞ്ചാരം വീഡിയോയ്ക്ക് പ്രേക്ഷകര് ഒന്നടങ്കം മികച്ച സ്വീകാര്യത നല്‍കിയിരുന്നു. ആളുകള്‍ക്കെല്ലാം ഒരുപാട് ഇഷ്ടമായ ഈ വീഡിയോയെക്കുറിച്ച് അവതാരിക ചോദിച്ചപ്പോഴായിരുന്നു വീഡിയോയ്ക്ക് പിന്നിലെ രഹസ്യം പിഷാരടി വെളിപ്പെടുത്തിയത്.\nസഞ്ചാരം വീഡിയോയെക്കുറിച്ച് പിഷാരടി\nധര്‍മ്മജനോട് പറയാതെയായിരുന്നു താന് ആ വീഡിയോ തയ്യാറാക്കിയതെന്ന് പിഷാരടി പറയുന്നു. മിയയെയും അമ്മയെയും സഹായിക്കണമെന് ഞാന് അവനോട് പറഞ്ഞിരുന്നു. എന്നാല് ഷൂട്ടിംഗിന്റെ കാര്യമൊന്നും പറഞ്ഞില്ലായിരുന്നു. സത്യത്തില് ഞാന് അവനെ കുഴിയില് ചാടിക്കുകയായിരുന്നു.ടിവിയില് കാണുന്നതിനേക്കാള് പ്രതികണമാണ് അന്ന് ആ വീഡിയോയ്ക്ക് ലഭിച്ചിരുന്നത്,രമേഷ് പിഷാരടി പറയുന്നു.\nRead more about: ramesh pisharody dharmajan cinema malayalam രമേഷ് പിഷാരടി ധര്‍മ്മജന് സിനിമ മലയാളം\nramesh pisharadoy says about darmajan